ৰুবুল মাউত - অসমীয়া ৱিকিপিডিয়া\nড॰ ৰুবুল মাউত\nনতুন প্ৰটিনৰ সৃষ্টি,\nটাটা মৌলিক গৱেষণা প্ৰতিষ্ঠান (TIFR), পাৰডিউ বিশ্ববিদ্যালয়\nকোষৰ ভিতৰত জিন-সম্পাদনাৰ নতুন পদ্ধতি উদ্ভাৱন\nৰুবুল মাউত (ইংৰাজী: Rubul Mout) হৈছে এগৰাকী অসমীয়া জীৱবিজ্ঞানী। মানৱীয় দেহৰ কেতবোৰ ৰোগ নিৰ্মূলকৰণৰ বাবে নতুন প্ৰটিনৰ সৃষ্টি কৰা; উচ্চতৰ প্ৰটিন সমাৱেশ প্ৰস্তুত কৰি সেইবোৰক কোষ সংকেত, জৈৱ-অণুবিদ্যুতৰ দৰে ক্ষেত্ৰত প্ৰয়োগ কৰা হৈছে তেখেতৰ বৰ্তমান গৱেষণাৰ বিষয়। তেখেতে মাচাছ্যুচেটচ বিশ্ববিদ্যালয়ৰ পৰা জিন-সম্পাদনাত গৱেষণা কৰি ডক্তৰেট ডিগ্ৰী লাভ কৰিছিল। ৰুবুল মাউতৰ গৱেষণা আমেৰিকাৰ ৰাসায়নিক সমাজৰ উপৰি একাধিক বৈজ্ঞানিক মঞ্চত ভিডিঅ' অথবা তথ্যচিত্ৰ হিচাপে আলোচিত আৰু প্ৰদৰ্শিত হৈছে। বৰ্তমান তেখেত ৱাশ্বিংটন বিশ্ববিদ্যালয়ৰ প্ৰটিন ডিজাইন শাখাৰ 'ৱাশ্বিংটন ৰিচাৰ্চ ফাউণ্ডেছন ইন'ভেছন ফেলো'। তেখেতে আত্মজীৱনী "মোৰো এটা সপোন আছে"ত নিজৰ শৈশৱ-যৌৱনৰ সংঘাত অতিক্ৰম কৰি মাচাছ্যুচেটচ বিশ্ববিদ্যালয়ৰ গৱেষক হোৱাৰ কাহিনী লিপিবদ্ধ কৰিছে।\n1 প্ৰাৰম্ভিক জীৱন আৰু শৈশৱ\n3 লেখক হিচাপে\nপ্ৰাৰম্ভিক জীৱন আৰু শৈশৱ[সম্পাদনা কৰক]\nঅসম-অৰুণাচল সীমান্তৱৰ্তী তিনিচুকীয়া জিলাৰ কাকপথাৰৰ ওচৰৰ কৈলাসপুৰত এটি কৃষকৰ পৰিয়ালত ৰুবুল মাউতৰ জন্ম হৈছিল। শৈশৱৰ কালছোৱা তেখেতে ভীষণ দৰিদ্ৰতাৰ মাজেৰে পাৰ কৰিব লগা হোৱাত শিক্ষাগ্ৰহণৰ ক্ষেত্ৰত তেখেতে যথেষ্ট সংগ্ৰাম কৰিবলগীয়া হৈছিল। তেখেতেৰ আত্মজীৱনী "মোৰো এটা সপোন আছে"ত এই বিষয়ে তেওঁ সবিশেষ বৰ্ণনা কৰিছে। তেওঁ সৰুতেই পিতৃৰ সহযোগী হৈ ঘৰুৱা দায়িত্ব পালন কৰিছিল। গৰু চৰোৱা, বজাৰত শাক-পাচলি বিক্ৰী কৰা, তথা ৰাস্তাত বনুৱাৰ কাম কৰি তেওঁ পৰিয়ালটোক সহায় কৰিছিল।গাঁৱত শিক্ষাৰ সন্তোষজনক পৰিৱেশ নাছিল। মেট্ৰিক পৰীক্ষাত তেওঁ প্ৰথম বিভাগ সহ সুখ্যাতিৰে উত্তীৰ্ণ হৈছিল।\n২০০৩ চনত ৰুবুল মাউতে তিনিচুকীয়া মহাবিদ্যালয়ৰ পৰা বিজ্ঞান শাখাত স্নাতক ডিগ্ৰী অৰ্জন কৰে। ৰসায়ন বিজ্ঞানৰ প্ৰতি ধাউতি বঢ়োৱাত মহাবিদ্যালয়খনৰ পুথিভঁৰালটোৰ অশেষ ভূমিকা আছিল। এফ এ কটন আৰু জেফ্ ৰি উইলকিনচনৰ 'প্ৰিন্সিপাল অব ইনঅৰগেনিক কেমেষ্ট্ৰী', আই এল ফিনাৰৰ 'অৰগেনিক কেমেষ্ট্ৰী', জেৰি মাৰ্চৰ 'ৰিয়েকচন মেকানিজম' আদিৰ দৰে ৰসায়ন বিজ্ঞানৰ গ্ৰন্থই ৰুবুল মাউতক অণু-পৰমাণুৰ এখন সুগভীৰ পৃথিৱীলৈ লৈ গৈছিল। তেখেতে টিউচনৰ সহায় লোৱা নাছিল। সেইবাবে বিষয়বস্তুৰ গভীৰতা বুজিবলৈ একেখিনি কথাকে বহুবাৰ পুনৰ্পঠন কৰিবলগা হৈছিল। ইয়াৰ ফলত কিতাপৰ কথাবোৰ তেওঁ বহুদিনলৈকে মনত আছিল। স্নাতক ডিগ্ৰীত ডিব্ৰুগড় বিশ্ববিদ্যালয়ৰ পৰা প্ৰথম শ্ৰেণীৰ দ্বিতীয় স্থান অধিকাৰ কৰি ৰুবুল মাউতে গুৱাহাটী বিশ্ববিদ্যালয়ত স্নাতকোত্তৰ ডিগ্ৰী পঢ়িবলৈ আহে। বিশ্ববিদ্যালয়ত পঢ়ি থাকোঁতেই তেখেতে চিএছআইআৰ-নেট পৰীক্ষাৰ বাবে প্ৰস্তুতি চলায়। সেই প্ৰস্তুতিৰ পৰিণতিস্বৰূপে তেখেতে জুনিয়ৰ ফেল'শ্বিপৰ যোগ্যতা অৰ্জন কৰিলে।\n২০০৫ চনত ৰুবুল মাউতে গুৱাহাটী বিশ্ববিদ্যালয়ৰ পৰা বিজ্ঞান শাখাত স্নাতকোত্তৰ ডিগ্ৰী লাভ কৰে। ইয়াৰ পিছত তেখেতে পুণেস্থিত ৰাষ্ট্ৰীয় ৰাসায়নিক প্ৰয়োগাগাৰ (National Chemical Laboratory, NCL)ত আসন লাভ কৰে আৰু ডক্তৰেট ডিগ্ৰীত যোগদান কৰে। সেইসময়ত তেখেত জীৱিকাৰ সন্ধানত আছিল। সেয়েহে তেখেতে এনচিএলৰ পৰা আহি টিআইএফআৰত "বিজ্ঞান বিষয়া" পদবীত যোগদান কৰিলে। ইয়াৰ ফলত তেখেতৰ জীৱিকাৰো এটা বাট মুকলি হ'ল। টিআইএফআৰত কৰ্মৰত হৈ থাকোঁতেই তেখেতে আমেৰিকাৰ ইণ্ডিয়ানাস্থিত পাৰডিউ বিশ্ববিদ্যালয় (Purdue University) তিনিমহীয়া প্ৰশিক্ষণ এটা লৈ আহে। তাত তেখেতে উচ্চপৰ্যায়ৰ গৱেষণাকাৰ্য দেখিবলৈ পায়। ইয়াৰ ফলত তেখেতৰ দীৰ্ঘদিনীয়া গৱেষণাকেন্দ্ৰিক সপোনটোৱে পুনৰ প্ৰাণ পাই উঠে। ইংৰাজী ভাষাটো ভালকৈ ক'ব নোৱাৰাৰ বাবে তেখেতে প্ৰায়েই হতাশাত ভুগিছিল। সেই দুৰ্বলতা অতিক্ৰম কৰিবলৈ ৰুবুল মাউতে পাঁচ মাহতে প্ৰায় ছহাজাৰ ইংৰাজী শব্দ মুখস্থ কৰি পেলাইছিল। তেখেত জি.আৰ.ই. আৰু টফেল পৰীক্ষাত একেবাৰতে সফলতাৰে উত্তীৰ্ণ হ'ল আৰু বহুকেইখন বিশ্ববিদ্যালয়ৰ বাবে আৱেদন কৰিবলৈ যোগ্য হৈ উঠিল।\n২০১৭ চনত আৰ্মহাষ্টস্থিত মাচাছ্যুচেটচ বিশ্ববিদ্যালয়ৰ পৰা ৰুবুল মাউতে জিন-সম্পাদনাৰ বিষয়ত ডক্তৰেট ডিগ্ৰী অৰ্জন কৰে। ৰুবুল মাউতে স্কটলেণ্ডৰ গ্লাচগ' বিশ্ববিদ্যালয়তো অতিথি গৱেষক হিচাপে কৰ্মৰত আছিল।\nবৰ্তমান ৰুবুল মাউত ৱাশ্বিংটন বিশ্ববিদ্যালয়ৰ 'ৱাশ্বিংটন ৰিচাৰ্চ ফাউণ্ডছেন'ৰ প্ৰটিন ডিজাইনৰ ইনোভেশ্যন ফেলো'। তেখেতৰ মেণ্টৰ হৈছে জিম দে য়েৰেও (Jim De Yoreo) আৰু ডেভিড বেকাৰ। ৰুবুল মাউতে নেনো প্ৰযুক্তিৰ জৰিয়তে কোষৰ ভিতৰত জিন সম্পাদনাৰ এক নতুন পদ্ধতি উদ্ভাৱন কৰি খ্যাতি লাভ কৰিবলৈ সক্ষম হৈছিল। তেখেতৰ ত্ৰিশখনতকৈও অধিক গৱেষণাপত্ৰ 'নেছাৰ নেনোটেকন'লজি', 'নেচাৰ কেমিষ্ট্ৰী' আৰু 'এচিএছ নেনো' আদি জাৰ্ণেলত প্ৰকাশিত হৈছে।\nলেখক হিচাপে[সম্পাদনা কৰক]\nৰুবুল মাউতৰ আত্মজীৱনীখনৰ বেটুপাত\nৰুবুল মাউতে এতিয়ালৈকে দুখন কিতাপ লিখিছে। তেওঁৰ প্ৰথমখন গ্ৰন্থ "ধূসৰতাত সংহত শ্ৰৱণ" হৈছে এখনি গল্প সংকলন। গ্ৰন্থখন ২০১৫ চনৰ ফেব্ৰুৱাৰী মাহত প্ৰকাশ হৈছিল। পূৰ্বায়ন প্ৰকাশনে প্ৰকাশ কৰা ১৩৬ পৃষ্ঠাৰ গল্প সংকলনৰ প্ৰসংগত অসমৰ সাহিত্যিক ফণীন্দ্ৰ কুমাৰ দেৱচৌধুৰীয়ে কয় যে, “ভাষা, প্ৰকাশভংগী, বিশ্লেষণ অপূৰ্ব”। আনহাতে সাংবাদিক, লেখক দিগন্ত ওজাই কয় যে, “প্ৰাঞ্জল ভাষা, বিষয়বস্তু আৰু চমৎকাৰ প্ৰকাশভংগীয়ে মোৰ হৃদয় স্পৰ্শ কৰিছে।”\nতেওঁৰ দ্বিতীয়খন গ্ৰন্থ হৈছে আত্মজীৱনী 'মোৰো এটা সপোন আছে'। শৈশৱৰ সংগ্ৰামৰ পৰা মাচাছ্যুচেটচ বিশ্ববিদ্যালয়লৈকে লেখকে অতিক্ৰম কৰা বৈচিত্ৰ্যময় যাত্ৰা এই গ্ৰন্থখনিৰ মূল বিষয়বস্তু। পূৰ্বায়ন প্ৰকাশনে প্ৰকাশ কৰা গ্ৰন্থখনৰ তৃতীয়টো সংস্কৰণ ২০১৮ চনৰ জানুৱাৰী মাহত মুকলি কৰা হৈছিল। গ্ৰন্থখনৰ এতিয়ালৈকে একাধিক সংস্কৰণ মুকলি হৈছে। গ্ৰন্থখনত ৰুবুল মাউতে জীৱনটোক এটা ট্ৰেজাৰ হাণ্টৰ লগত তুলনা কৰি কৈছে যে, “জীৱনটো ঠিক তেনেকুৱাই (ট্ৰেজাৰ হাণ্ট খেলবিধৰ দৰে। ) আৰম্ভণিতে এটা লক্ষ্য থাকে। সেই লক্ষ্যত উপনীত হোৱাৰ পাছত নতুন সুযোগ আহে, ফলত নতুন লক্ষ্যত উপনীত হোৱাৰ আকাংক্ষা জন্মে। এইদৰে লক্ষ্য খেদি খেদি গৈ থাকোঁতে শেষত আপুনিও এটা মহামূল্যৱান সম্পদ পাই যাব পাৰে। মনত ৰাখিব লক্ষ্যৰপৰা বিচলিত হ’লেই আপুনি সেই মহা মূল্যৱান সম্পদটি আয়ত্ত কৰাৰপৰা বঞ্চিত হ’ব পাৰে!”\nঅসমৰ কবি-লেখক জীৱন নৰহে আত্মজীৱনীমূলক গ্ৰন্থখনক নতুন প্ৰজন্মৰ সাহসৰ দলিল বুলি অভিহিত কৰে আৰু মন্তব্য কৰে যে-"লক্ষ্য আৰু একাগ্ৰতাই মানুহক কেনেকৈ প্ৰতিষ্ঠা কৰিব পাৰে তাৰ জীয়া কাহিনী এই গ্ৰন্থখনত আছে। কেৱল এয়াই নহয়, বিজ্ঞানী হোৱাৰ পাছতো নিজৰ পৰিয়াল, গাঁৱক পাহৰি নগৈ তেওঁৰ দায়িত্ববোধ সঠিকভাৱে ৰাখিছে। তদুপৰি অতীতত তেওঁ কষ্ট স্বীকাৰ কৰাসকলৰ প্ৰতি এতিয়াও শ্ৰদ্ধানত। এয়া নতুন পুৰুষৰ বাবে আদৰ্শস্বৰূপ। "\n↑ 2.0 2.1 "Dr. Rubul Maut". Purbayon Publication. https://purbayonpublication.com/book-author/rubul-maut/। আহৰণ কৰা হৈছে: 25 August 2020.\n↑ "Dr. Rubul Maut". purbayon. https://purbayonpublication.com/product/moro-eta-sapon-ase/। আহৰণ কৰা হৈছে: 31 August 2020.\n↑ 4.0 4.1 "Protein Design". WU. http://wrf.washington.edu/fellows/protein-design/। আহৰণ কৰা হৈছে: 29 August 2020.\n↑ "Rubul Mout". https://www.energyfrontier.us/content/rubul-mout। আহৰণ কৰা হৈছে: 25 August 2020.\n↑ 6.0 6.1 বৰুৱা, মিনাক্ষী. "দৰিদ্ৰতাৰ নিৰ্দয় শিকলি ছিঙি". মুক্ত চিন্তা. http://muktosinta.org/doridrotar-xikoli-singi/। আহৰণ কৰা হৈছে: 25 August 2020.\n↑ 7.0 7.1 মাউত, ৰুবুল (২০১৮, জানুৱাৰী). মোৰো এটা সপোন আছে. পূৰ্বায়ন প্ৰকাশন.\n↑ 8.0 8.1 Purbayon. "https://purbayonpublication.com/product/dhuxorotat-xonghoto-shrawan/". Purbayon. https://purbayonpublication.com/product/dhuxorotat-xonghoto-shrawan/। আহৰণ কৰা হৈছে: 31 August 2020.\n↑ Muru eta Xopun ase. Scientia Books. https://www.scientiabooks.in/wp-content/uploads/2018/02/2546-scientiabooks.jpg.\n↑ 10.0 10.1 purbayon. "Moro Eta Sapon Ase". purbayon. https://purbayonpublication.com/product/moro-eta-sapon-ase/। আহৰণ কৰা হৈছে: 31 August 2020.\nপূৰ্বায়ন প্ৰকাশন গোষ্ঠীৰ ৱেবপৃষ্ঠাত ৰুবুল মাউতৰ সংক্ষিপ্ত জীৱনবৃত্তান্ত\n"https://as.wikipedia.org/w/index.php?title=ৰুবুল_মাউত&oldid=286443"ৰ পৰা অনা হৈছে\nএই পৃষ্ঠাখন ১৫ জুলাই, ২০২১ তাৰিখে ২৩:০১ বজাত অন্তিম সংশোধন কৰা হৈছিল।


কৃত্ৰিম বানপানীৰ কবলত গুৱাহাটী বিশ্ববিদ্যালয় চৌহদ! ৯০ জন আবাসীক আন আবাসলৈ স্থানান্তৰ - NEWS8 NorthEast\nHome/অসমীয়া/অসম/কৃত্ৰিম বানপানীৰ কবলত গুৱাহাটী বিশ্ববিদ্যালয় চৌহদ! ৯০ জন আবাসীক আন আবাসলৈ স্থানান্তৰ\nনিউজ ডেস্ক। মহানগৰীৰ অনিল নগৰ, নবীন নগৰ, ৰুক্মিণীগাঁও, হাতীগাঁও আদিৰ দৰে গুৱাহাটী বিশ্ববিদ্যালয় চৌহদতো কৃত্ৰিম বান পৰিস্থিতিয় জটিল ৰূপ ধাৰণ কৰিছে।\nজানিব পৰা মতে বিশ্ববিদ্যালয়ৰ দুটা ছাত্ৰাবাস ক্ৰমে – অসম আৰ্হিৰ ৮ আৰু ৯ নং ছাত্ৰাবাসৰ বানত আবদ্ধ হৈ থকা প্ৰায় ৯০ জন ছাত্ৰক ক্ৰমে আৰ চি চি ১ , ২, ৩ আৰু ৪ নং ছাত্ৰাবাসলৈ বুধ আৰু বৃহস্পতিবাৰে স্থানান্তৰ কৰা হয়।\nসমান্তৰাল ভাৱে নিকটবৰ্তী জিলা কেইখনৰ ছাত্ৰ সকলক বান পৰিস্থিতিৰ উন্নতি নোহোৱা পৰ্যন্ত নিজ ঘৰলৈ যাবলৈ বিশ্ববিদ্যালয় কৰ্তৃপক্ষই পৰামৰ্শ আগবঢ়াইছে বুলি বিশ্ববিদ্যালয়ৰ স্নাতকোত্তৰ ছাত্ৰ সন্থাৰ সভাপতি হেমেন কলিতা আৰু সাধাৰণ সম্পাদক বিকি শৰ্মাই জানিবলৈ দিছে।\nইফালে সন্থাৰ সভাপতি আৰু সাধাৰণ সম্পাদকে জানিবলৈ দিয়া মতে এতিয়াও চৌহদৰ দুটা ছাত্ৰীনিবাস ক্ৰমে অসম আৰ্হিৰ ১০ নং আৰু আৰ চি চি ৫ নং আবাসত এতিয়াও জলবন্দী হৈ আছে প্ৰায় ১৯০ জনী ছাত্ৰী।\nইতিমধ্যে, দুয়োটা আবাসলৈ যোৱা একমাত্ৰ পথচোৱা সম্পূৰ্ণ বানৰ কবলত পৰাত যাতায়ত ব্যৱস্থা সম্পূৰ্ণ বন্ধ হৈ পৰিছে।\nআনকি বিগত দুটা দিনত দুয়োটা ছাত্ৰীনিবাসৰ আবাসী সকলক বিশ্ববিদ্যালয় কৰ্তৃপক্ষই স্নাতকোত্তৰ ছাত্ৰ সন্থাৰ সহযোগত গাড়ীৰে পানী যোগান ধৰিব লগীয়া হয়।\nসম্প্ৰতি দুয়োটা ছাত্ৰীনিবাস পানীৰ মাজত আছে আৰু বৰষুণৰ পৰিমাণ বৃদ্ধি পালে দুয়োটা আবাসৰ ভিতৰলৈ পানী সোমোৱাটো নিশ্চিত।\nইফালে বিশ্ববিদ্যালয়ত আন আন ছাত্ৰীনিবাস সমূহ আবাসীৰে ভৰি থকাত তেওঁলোকক ছাত্ৰৰ দৰে আন আবাসলৈ স্থানান্তৰ কৰাৰ ক্ষেত্ৰত বিশ্ববিদ্যালয় কৰ্তৃপক্ষ আৰু স্নাতকোত্তৰ ছাত্ৰ সন্থা সমস্যাৰ সন্মুখীন হোৱা বুলি সন্থাৰ সভাপতি আৰু সাধাৰণ সম্পাদকে জানিবলৈ দিছে।\nউল্লেখযোগ্য যে প্ৰায় ডেৰমাহ পূৰ্বেও সেই আবাস চাৰিটা কৃত্ৰিম বানৰ কবলত পৰাত অসম চৰকাৰৰ জলসম্পদ বিভাগৰ মন্ত্ৰী পীযুষ হাজৰিকাই বিশ্ববিদ্যালয় চৌহদলৈ আহি বান পৰিস্থিতি পৰিদৰ্শন কৰি কৃত্ৰিম বানপানীৰ সমস্যাটোৰ সমাধানৰ আশ্বাস দিছিল।\nআনকি জলসম্পদ মন্ত্ৰীয়ে পৰিদৰ্শন কৰি যোৱাৰ পাছদিনাই জলসম্পদ বিভাগৰ পূব গুৱাহাটী সংমণ্ডলৰ ফালৰ পৰা কেবাদিনো ধৰি যুদ্ধকালীন তৎপৰতাৰে জালুকবাৰী – সাতমাইল সংযোগী ৰাষ্ট্ৰীয় ঘাইপথৰ বাইপাছৰ দাঁতিত নলা খান্দি আবদ্ধ পানী সমূহ উলিয়াই দিয়াত বান সমস্যাটোৰ সাময়িক ভাৱে সমাধান হৈছিল।\nকিন্ত সেই উলিয়াই দিয়া পানী সমূহ পোনে পোনে ব্ৰহ্মপুত্ৰলৈ বৈ নোযোৱাত আৰু বিগত কেবাদিনো ধৰি হৈ থকা নেৰানেপেৰা বৰষুণৰ বাবে পুনৰ জলমগ্ন হৈ পৰে সেই চাৰিটা আবাস । যাৰ বাবে স্নাতকোত্তৰ ছাত্ৰ সন্থাই বিশ্ববিদ্যালয় কৰ্তৃপক্ষ আৰু অসম চৰকাৰৰ সংলিষ্ট সকলো বিভাগ – কৰ্তৃপক্ষক শীঘ্ৰে বান সমস্যাটোৰ সমাধানৰ বাবে আহ্বান জনাইছে।\nএইক্ষেত্ৰত বিশ্ববিদ্যালয়ৰ ছাত্ৰ সমাজে মুখ্যমন্ত্ৰী আৰু জলসম্পদ মন্ত্ৰীৰ তৎপৰতা কামনা কৰিছে।\nঅসম-ত্ৰিপুৰা সীমান্তত জব্দ এহাজাৰ কেজি গাঞ্জা, এজনক আটক


xobdo.org : বেজাৰমুৱা (Assamese)\nবেজাৰমুৱা ... 1 entrie(s) found.\nবেজালি • বেজায় • বেজাৰ • • • বেজি • বেজি দে • বেজিনী\nAssamese: বেজাৰমুৱা (be.jar.mu.wa , IPA: bɛ.zaɹ.mu.wa)\n[Proper Adj. , Common] Affected or characterized by sorrow or unhappiness\nদুখ আৰু নিৰানন্দ প্ৰকাশ কৰা বা ভুক্ত হোৱা\n[IdeaID=1970 ] Contributed By: Probodh Borah (প্ৰবোধ বৰা) (2010-11-05 17:09:17)\nEnglish: sad (ˈsæd;চেড ) , unhappy ([unhappy];আনহেপী ) , morose (məˈroʊs;মৰ্চ ) , sullen (ˈsələn;চুলেন ) , gloomy (ˈgluːmiː;গ্লুমি ) , harsh (ˈhɑrʃ;হাৰ্চ ) , glum (ˈgləm;গ্লুম ) , mirthless (mirthless;মিৰ্থলেচ ) , cheerless (ˈtʃɪrləs;চিয়াৰলেচ ) , dejected (dɪˈdʒektəd;ডিজেকটেড ) , crestfallen (ˈkrestˌfɔlən;ক্ৰেষ্টফলেন ) , grim (ˈgrɪm;গ্ৰিম ) , joyless (ˈdʒɔɪləs;জইলেচ ) , melancholy (ˈmelənˌkɑliː;মেলানকলি ) , depressed (dɪˈprest;ডিপ্ৰে্চড ) ,\nAssamese: দুঃখিত (duh.khit ) adv. দুঃখিত ভাৱে (duh.khi.to bha.be ) , অসুখী (o.xu.khi ) , বিষণ্ণ (bi.xon.no ) , বিমৰ্ষ (bi.mor.xo ) , নিৰানন্দ (ni.ra.non.do ) , বেজেৰুৱা (be.je.ru.wa ) , বিষাদপূৰ্ণ (bi.xad.pur.no ) , আনন্দহীন (a.non.do.hin ) , বিমন (bi.mon ) , বিমৰিষ (bi.mo.rix ) , মোলান (mo’.lan ) alt. ম্লান (mlan ) , গোমোঠা (go`.mo`.tha ) , হতোদ্যম (ho.to’d.yom ) , জলকা (jo.lo.ka ) , জলভৰ (jol.bhor ) , জুলুকা (ju.lu.ka ) , কৰুণ (ko.run ) , তাপিত (ta.pit ) , মৰামুৱা (mo.ra.mu.wa ) , উৰুঙা (u.ru.nga ) , বিষাদাচ্ছন্ন (bi.xa.da.son.no ) , মন মৰা (mon mo.ra ) , আমন-জিমন (a.mon-ji.mon ) , ওন্দোলা (o`n.do`.la ) , খেদিত (khe.di.to ) , শোকগ্ৰস্ত (xo`.ko.gros.to ) , বেজাৰমুৱা (be.jar.mu.wa ) উদাস (u.dax ) , গোথোৰা-মুৱা (go`.tho`.ra-mu.wa ) , ওফোন্দা-মুৱা (o`.pho`n.da-mu.wa ) , উদাসী (u.da.xi ) , বিষাদগ্ৰস্ত (bi.xad.gros.to ) ,\nMeeteilon: thawai waba ,\nKarbi: ning-oi , seng kejang ,\nDimasa: mukhang gisim ,\nTai: মা ছান্ ,\nNepali: विरक्त उदास\nIdeaID=956 Abstract Noun - agony, anguish, grief, pain, sadness, sorrow, torment, torture, unhappiness, woe-begone, অন্তৰ্দহন, অন্তৰ্দাহ, অন্তৰ্দ্দাহ, উপতাপ, ক্লেশ, ক্ষোভ, ঠেকাৰ, তাপ, তাড়না, দুখ, পীড়া, পৰিতাপ, বিচাট, বিছোহ, বিষাদ, বেজাৰ, বেদনা, ব্যথা, মনস্তাপ, মনোকষ্ট, মনোবেদনা, মৰ্মবেদনা, মৰ্মাঘাত, মৰ্ম্মাঘাত, যন্ত্রণা, যাতনা, শোক প্ৰকাশ, সন্তাপ\nIdeaID=1971 Adverb - sadly, unhappily, দুঃখিত ভাৱে, দুখেৰে\nIdeaID=1969 Proper Adj. , Common - blissful, cheerful, delighted, delightful, happy, joyful, joyous, playful, rejoiced, আনন্দিত, আমোদিত, আহ্লাদিত, উত্‍ফুল্ল, উৎফুল্লিত, উৰুলিকৃত, কল্যাণীয়, খুচি, নন্দিত, প্ৰফুল্ল, প্ৰফুল্লিত, প্ৰমোদিত, ফূৰ্ত্তিবাজ, বিনন্দ, মোদিত, সুখী, হৃষ্ট, হৰিষিত, হৰ্ষান্বিত, হৰ্ষিত, ৰঙালী\nIdeaID=3586 Proper Adj. - heart-breaking, heart-rending, অন্তৰ-স্পৰ্শী, বুকুভঙা, মৰ্মন্তুদ, মৰ্ম্মভেদী, মৰ্ম্মান্তিক, হিয়াভগা, হৃদয়বিদাৰক, হৃদয়বিদাৰী, হৃদয়ভেদী, হৃদয়স্পৰ্শী


ওজন হ্ৰাস কৰিবলৈ চুপাৰ ফাচ ফুড : — Vikaspedia\nসম্প্ৰতি শকত হোৱা বা ওজন বঢ়া আমাৰ সকলোৰে মাজত এক সমস্যা হৈ পৰিছে। এক সমস্যা কাৰণ অধিক সংখ্যকে বিপাঙত পৰে, কি খাম ? কি খালে আমাৰ ওজন কমিব বা আমাৰ ওজন নাবাঢ়ে! কিন্তু স্বাস্থ্য বিজ্ঞানত এই সম্পর্কে অনেক পৰীক্ষা-নিৰীক্ষা চলাই অহা হৈছে, ফলত এনে কিছুমান খাদ্য আমাৰ বাবে বাছি দিয়া হৈছে, যি আমাৰ শৰীৰৰ বাবে উপৰিও ওজন কমোৱাত সহায় কৰে। হয়, ইয়াকে চুপাৰ ফুড বোলা হয়।\n*মাহজাতীয় খাদ্য প্ৰ’টিন আৰু আঁহেৰে সমৃদ্ধ। আধাকাপ মাহজাতীয় খাদ্যই আমাৰ শৰীৰত কার্ব’হাইড্রেটৰ যোগান ধৰাৰ উপৰিও মেটাবলিজিম বঢ়োৱাত সহায় কৰে। ফলত চর্বি নোহোৱা হয়।\n*গাখীৰ বা গাখীৰৰ পৰা উৎপাদন হোৱা খাদ্য সামগ্ৰীসমূহ কম চর্বিযুক্ত হোৱাৰ উপৰিও কেলছিয়ামেৰে ভৰপূৰ। গাখীৰত থকা এনে নহয়, পুনৰ চর্বি হোৱাত বাধা প্রদান কৰে।\n*গ্ৰীণ টি-ত EGCG নামৰ এক তত্ত্ব পোৱা যায়, যি আমাৰ শৰীৰৰ বাবে অতি লাগতিয়াল। EGCG য়ে মেটাবলিজিম বঢ়োৱাৰ কৰাৰ উপৰিও কেল’ৰি বার্ণ কৰে।\n*ওজন কমোৱাৰ ক্ষেত্ৰত আৰু মধুমেহ ৰোগীসকলক শর্কৰাৰ পৰিমাণ সঠিক স্তৰত ৰখাত সহায় কৰে। চাহ-কফি আদিত ডালচেনি দি খাব পাৰি।\n*আপেল হ’ল ভিটামিন 'চি'ৰে সমৃদ্ধ। আঁহযুক্ত হোৱাৰ বাবে হজম শক্তি সঠিক ৰূপত ৰখাৰ উপৰিও চর্বি নোহোৱা কৰাত সহায় কৰে।\n*টেঙা ফল আমাৰ বাবে সদায় বিভিন্ন ধৰণে উপকাৰী। কমলা, নেমু, মৌচম্বী আদিয়ে চৰ্বি কমোৱাত আন খাদ্যতকৈ ত্রিশ শতাংশ অধিকৰূপে কাম কৰে। টেঙা ফল দিনৰ যিকোনো সময়ত খাব পাৰি যদিও ৰস হিচাপে ৰাতিপুৱাৰ সময়ছোৱাত আটাইতকৈ লাভদায়ক।\n*কল পটাছিয়ামেৰে সমৃদ্ধ। দিনটোত আধা কল খালে ওজন কমোৱাত সহায়ক হয় যদিও কেতিয়াও বেছি পকা কল খাব নালাগে।\n*ব্লুবেৰি, ষ্ট্ৰ’বেৰি আদি এণ্টি অক্সিডেন্টেৰে ভৰপূৰ। শর্কৰাৰ পৰিমাণ সঠিক ঠাইত ৰাখি চর্বি কমোৱাত সহায় কৰে।\n*জলকীয়া খালে ভোক কমায় আৰু মেটাবলিজিম তীব্ৰ কৰে।\n*বিলাহীত ভিটামিন ‘এ’, কে, আৰু “চি” সকলো পোৱা যায়। প্রায় ৯০ শতাংশ পানী থকাৰ বাবে সোনকালে পেট ভৰায়। যিকোনো খাদ্যৰ লগতে বিলাহী খাব পৰা যায়। ইয়াত ফেট বাৰ্ণিং তত্ত্ব পোৱা যায়।\n*পাচলিৰ ভিতৰত বন্ধাকবিত যথেষ্ট পৰিমাণে খাদ্যপ্ৰাণ আৰু আঁহ পোৱা যায়, যি চর্বি আৰু কলেষ্ট'ৰেল ফ্রি। তাৰোপৰি শৰীৰত শর্কৰা আৰু কাৰ্ব'হাইড্রেট অধিক হোৱাত বাধা প্রদান কৰে।


বুধবাৰে জন্মদিন আছিল, হাইস্কুল শিক্ষান্ত পৰীক্ষাও আধৰুৱা হ'ল! দুৰাৰোগ্য কৰ্কটত আক্ৰান্ত হৈ জীৱন যুদ্ধত হাৰ মানিলে বৰক্ষেত্ৰীৰ বিশালে... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবুধবাৰে জন্মদিন আছিল, হাইস্কুল শিক্ষান্ত পৰীক্ষাও আধৰুৱা হ’ল! দুৰাৰোগ্য কৰ্কটত আক্ৰান্ত হৈ জীৱন যুদ্ধত হাৰ মানিলে বৰক্ষেত্ৰীৰ বিশালে…\nডিজিটেল সংবাদ, চেঙাঃ মৃত্যু চিৰন্তন সত্য৷ ইয়াৰ ওপৰত কাৰোৱে হাত নাই৷ কিন্তু কাৰোবাৰ মৃত্যুৰ খবৰ হৈ পৰে অসহনীয়৷ তেনে এক অকাল মৃত্যুৰ খবৰে মৰ্মাহত কৰিছে বৰক্ষেত্ৰীবাসীক৷ নলবাৰী জিলাৰ বৰক্ষেত্ৰীৰ কছুৱা পথাৰৰ প্ৰয়াত কুলধৰ বৰ্মন আৰু বাসন্তী মেধী বৰ্মনৰ একমাত্ৰ পুত্ৰ বিশাল বৰ্মনে দুৰাৰোগ্য কৰ্কট (তেজ) ৰোগত আক্ৰান্ত হৈ সোমবাৰে বিয়লি চিকিৎসাধীন অৱস্থাত অকাল মৃত্যুক সাবটি লয়৷\nবৰতলা শংকৰদেৱ শিশু নিকেতনৰ পৰা এইবেলি হাইস্কুল শিক্ষান্ত পৰীক্ষাত অৱতীৰ্ণ হৈছিল বিশাল বৰ্মনে। দুমাহমান পূৰ্বৰ পৰা মাজে সময়ে জ্বৰত আক্ৰান্ত হোৱাত স্থানীয় চিকিৎসালয়ত চিকিৎসা কৰিছিল বিশাল বৰ্মনক। প্ৰথমতে চিকিৎসাত জ্বৰৰ কাৰণ পোহৰলৈ অহা নাছিল৷ যোৱা ১৮ ফেব্ৰুৱাৰীত বিশাল পুনৰ জ্বৰত আক্ৰান্ত হোৱাত বিশালক নলবাৰীৰ এখন ব্যক্তিগত চিকিৎসালয়ত চিকিৎসা কৰাত বিশালৰ তেজত দুৰাৰোগ্য কৰ্কট ৰোগ ধৰা পৰিছিল৷\nতাৰ পিছত যোৱা ২০ ফেব্ৰুৱাৰীত উন্নত চিকিৎসাৰ বাবে বিশালক গুৱাহাটী মেডিকেল কলেজ হাস্পাতালত ভৰ্তি কৰাই চিকিৎসা আৰম্ভ কৰিছিল৷ গুৱাহাটী মেডিকেল কলেজ হাস্পাতালত চাৰিটা দিন চিকিৎসা কৰাৰ পিছত সোমবাৰে বিয়লি ৪ বাজি ৬ মিনিটত নিয়তিৰ ওচৰত হাৰ মানি চিৰদিনৰ বাবে শুই পৰে বিশাল৷\nমেধাসম্পন্ন ছাত্ৰজনৰ অকাল বিয়োগৰ খবৰ বিয়পি পৰাৰ লগে লগে জন্মগাঁও কছুৱা আৰু শিক্ষা গ্ৰহণ কৰা বৰতলা গাঁৱত গভীৰ শোকৰ ছাঁ পৰে৷ ছাত্ৰজনক কালি সন্ধিয়াৰ ভাগতে জিএমচিএইচৰ পৰা ঘৰলৈ আনি শেষকৃত সম্পন্ন কৰে৷ ইপিনে মঙলবাৰে বিশালে অধ্যয়ন কৰা বৰতলা শংকৰদেৱ শিশু নিকেতনে পাঠদানৰ পৰা বিৰত থাকি শোকসভা অনুষ্ঠিত কৰে। নিকেতনৰ আচাৰ্য্যসকলে ছাত্ৰজনৰ বাসগৃহত উপস্থিত হৈ গভীৰ শোক প্ৰকাশ কৰাৰ লগতে পৰিয়াললৈ গভীৰ সমবেদনা জ্ঞাপন কৰে৷\nনিকেতনৰ আচাৰ্য্যসকলে জানিবলৈ দিয়া মতে অতি মেধাসম্পন্ন ছাত্ৰজনে ইংৰাজী, সংস্কৃত আৰু সমাজ বিজ্ঞান পৰীক্ষা দি আহি তিনিওটা বিষয়ত লেটাৰ নম্বৰ লাভ কৰিব বুলি জানিবলৈ দিছিল আচাৰ্য্যসকলক৷ আনহাতে ছাত্ৰজনৰ বুধবাৰে আছিল ১৬ সংখ্যক ওপজা দিন৷ ওপজা দিনটোত বিশালে মনত পুহি ৰাখিছিল নাৰায়ণ পূজা কৰাৰ সপোন৷ কিন্তু সকলোবোৰ সপোন শেষ কৰি বিশালে গুচি গ‘লগৈ অচিন দেশলৈ৷\nবিদায় ভাৰত! দিল্লীৰ পৰা বিশেষ বিমানেৰে আমেৰিকা অভিমুখে ৰাওনা ডোনাল্ড ট্ৰাম্প


মনে মোৰ তোমাকে বিচাৰে- জয়ন্ত দাস – ফটাঢোল\nহৰিপদ : ( দোকানী, বয়স আনুমানিক ৫০ বছৰ) অভিনয়ত হেমন্ত কাকতি৷\nমৌচুমী : ( হৰিপদৰ ভনীয়েক, কলেজত অধ্যয়নৰত ) অভিনয়ত শ্ৰুতিমালা মিশ্ৰ৷\nৰাতুল : ( মৌচুমীৰ প্ৰেমিক) অভিনয়ত দিব্যজ্যোতি কলিতা\nতৰালী : ( কলেজীয়া ছাত্ৰী, মৌচুমীৰ চিনিয়ৰ) অভিনয়ত ৰাজশ্ৰী শৰ্মা৷\nবীৰু : ( দোকানৰ কৰ্মচাৰী) অভিনয়ত নয়নমণি হালৈ৷\nমীনা : ( বীৰুৰ প্ৰেমিকা) অভিনয়ত বৰ্ণালী এচ মূদৈ৷\nমীনাৰ মাক : অভিনয়ত প্ৰণীতা গোস্বামী৷\nবিকাশ : (বিবাহপ্ৰাৰ্থী) অভিনয়ত যোগেশ ভট্টাচাৰ্য৷\nবিকাশৰ মা : অভিনয়ত কমলা দাস৷\nৰজী : অভিনয়ত ডলী তালুকদাৰ৷\nতবিবৰ ৰহমান : চক্ৰৱৰ্তী ( বিয়া ঠিক কৰা মানুহ)\nমেকআপ আৰু কষ্টিউম : নিলাক্ষী কাকতি\nচিত্ৰনাট্য,কাহিনী,পৰিচালনা :জয়ন্ত দাস\nসময় ৰাতিপুৱা৷ কেমেৰাত এখন চাইনবৰ্ড দেখা যাব৷ A to Z ষ্ট’ৰ৷ ইয়াত প্ৰয়োজনীয় সকলো সামগ্ৰী পোৱা যায়৷ লাহে লাহে কেমেৰাই দোকানৰ বাৰাণ্ডাত বহি ৰাস্তাৰে অহাযোৱা কৰি থকা মানুহবোৰৰ ফালে চাই থকা বীৰুক দেখুৱাব৷ হঠাতে সি দোকানৰ ভিতৰলৈ সোমাই গৈ বিক্ৰীৰ বাবে ৰখা ফেয়াৰ এণ্ড লাভলী ক্ৰীম এসোপামান মুখত লগাই পুনৰ বাৰাণ্ডালৈ ওলাই আহিব৷\nবীৰু : হে ভগৱান! ৰাতিপুৱা ৬-৩০ বজাতেই দোকান খুলিলোঁ৷ এতিয়া ৯ টা বাজিল৷ এতিয়ালৈকে কোনো কাষ্টমাৰৰে দেখাদেখি নাই ৷ এনেকৈ হ’লে লঘোণে ভোকে মৰিব লাগিব যেন পাইছোঁ৷\n(অলপ ভাবি) নাই নাই এনেকৈ নহ’ব৷ কিবা বেলেগ ব্যৱস্থা কৰিব লাগিব৷\nএনেতে কেমেৰাত দেখা যাব গাঁৱৰে মীনা (ৰোলটো কৰিব বৰ্ণালীয়ে) দোকানৰ ফালে আহি আছে৷\nবীৰু : ( অতি আগ্ৰহেৰে) অ’ মীনা, আহা আহা৷ কিমান দিনৰ পিছত যে তুমি আমাৰ দোকানলৈ আহিছা৷ কোৱাচোন কিদৰে তোমাৰ সেৱা কৰিব পাৰোঁ৷\nমিনা : ধুৰ, তুমি মোৰ কি সেৱা শুশ্ৰূষা কৰিবা! যোৱাকালি চৌধুৰীৰ মিঠাইৰ দোকানলৈ গৈছিলোঁ সি কিমান যে মিঠাই ফ্ৰীতে খুৱাইছিল৷\nবীৰু : আৰে কি কথা ক’বলৈ আহিছা৷ সি এটা মস্ত বদমাচ৷ সি গাখীৰৰ চানাৰ লগত বইল আলু মিলাই মিঠাই বনায়৷ তুমি কি বুজিবা? ৰ’বা তোমাক মই বঢ়িয়া বিস্কুট এপেকেট দিওঁ৷\nমিনা : ( বিস্কুট পেকেট হাতত লৈ) ঠিক আছে বাৰু৷ পইচা কিমান হ’ল? অ’, ৰ’বা এটুকুৰা গাধোৱা চাবোনো দিবা৷\nবীৰু : কি যে কোৱা মিনা তোমাৰ পৰা মই পইচা ল’ম৷ তোমাক মই কিমান ভালপাওঁ তুমি নাজানা চাগে৷ মোৰেই দুৰ্কপাল যে দোকানখন মোৰ নহ’ল৷ নহ’লেতো গোটেই দোকানখনেই তোমাক দি দিলোঁহেঁতেন৷\n(বীৰুৱে ৰেকৰ পৰা চাবোন টুকুৰা উলিয়াই মিনাৰ হাতত দি)\nলোৱা৷ এইটোৰে গা ধুলে, লগেলগেই তোমাৰ চেহেৰা পকা বিলাহীৰ দৰে লাল হৈ যাব৷\n(বীৰুই মীনাৰ হাত এখনত ধৰি চাবোন টুকুৰা দি চকুৰ ফালে চাই থাকে৷ মীনায়ো বীৰুৰ হাতখনৰ ওপৰত তাইৰ হাতখন ৰাখি একেথৰে বীৰুৰ ফালে চাই থাকিব৷ এনেতে দোকানৰ মালিক হৰিপদ (ৰোলটো কৰিব হেমন্ত কাকতিয়ে) দোকানলৈ সোমাই আহিব৷ লগে লগেই বীৰুৱে মীনাৰ হাতখন এৰি দিব আৰু অলপ পিছুৱাই আহিব৷\nহৰিপদ : এইবোৰ কি হৈ আছে বীৰু ?\nবীৰু : একো হোৱা নাই৷ মই মাত্ৰ মিনাক গাধোৱা চাবোনটোহে দি আছিলোঁ৷\nহৰিপদ : বোপাই এইটো গাধোৱা চাবোন নহয়৷ বাচন ধোৱাহে৷\nমীনা : (আচৰিত হৈ) কি? আপুনি মোৰ বয়সৰ?\nবীৰুৱে খুক খুকাই হাঁহে। হৰিপদে টেলেকা কৈ চায়।\nহৰিপদে মীনাৰ হাতৰ পৰা চাবোন টুকুৰা লৈ আন এটা চাবোন দিয়ে৷\nহৰিপদ : লোৱা মীনা আৰু যেতিয়া মই দোকানত থাকোঁ তেতিয়াহে দোকানলৈ আহিবা দেই৷ নহ’লে এই বীৰুৱে তোমাক কিবা উল্টাপুল্টা বস্তু দি পঠাই দিব৷\nমীনা : ঠিক আছে খুড়া৷ এতিয়া আহিছোঁ বাৰু৷\nহৰিপদ : অহ! খুড়া বুলি কিয় মাতা মোক৷ মই প্ৰায় তোমাৰ বয়সৰেই৷ মাত্ৰ মূৰত চুলি অকমান কম৷ চুলি কেইডালেই গদ্দাৰি কৰিলে মোক কিন্তু বাকী পাৰ্টচবোৰ পূৰা ঠিকে আছে৷ আৰু ৰ’বা বস্তুৰ পইচা ক’ত?\nমীনা : এই বীৰুৱেচোন পইচা নিদিলেও হ’ব বুলি কৈছে৷\nহৰিপদ : নহয় ভণ্টী পইচাটো লাগিবই ন? নহ’লে দোকান কেনেকৈ চলিব? ( মুখৰ ভিতৰতে ভোৰভোৰাই- খুড়া বুলি ক’বলৈ আহে)\nমীনাই পইচাটো দি দোকানৰ পৰা ওলাই যায়৷ যাওঁতে বীৰুৰ ফালে চাই সুন্দৰকৈ মিচিকিয়াই যায়৷\nহৰিপদ : ( বীৰুৰ ফালে চাই) এইখন তোৰ বাপেৰৰ দোকান নেকি, সবকে যে ফ্ৰিটে বস্তু দিবলৈ আহিছা? বস্তু এটা বেছিব নোৱাৰ গ্ৰাহকক। থকা বস্তুটো নোহোৱা বুলি কৱ। আৰু মোৰ দোকানৰ বস্তু বেয়া বুলি কয় কিয় বুজিলোঁ? বাচন ধোৱা চাবোন দিছ যেনেকে মীনাক আৰু বা কাক কি দিছ? ইচ…ইচ..বেচৰীৰ গোলাপী গাল আজি মূগা বৰণীয়া হ’লহেঁতেন!\nবীৰু : ক’তনো সবকে দিছোঁ? অকল মিনাকহে দিছোঁ৷\nহৰিপদে খঙতে বীৰুক মাৰিবলৈ খেদি থকা দেখা যাব৷ নেপথ্যত আন দোকানৰ পৰা ভাঁহি অহা কাটা লাগা গানটো বাজি থাকিব৷\nকেমেৰাত নৰ্মদা গাৰ্লচ হোষ্টেলৰ সন্মুখ ভাগ দেখা যাব৷ এখন মটৰ চাইকেলৰ ওপৰত ৰাতুলে বহি কাৰোবাৰ বাবে অপেক্ষা কৰি থকা দেখা যাব৷ ( ৰোলটো কৰিব দিব্যজ্যোতি কলিতাই ) পিন্ধনত জিন্স পেণ্ট, টি চাৰ্ট, ভৰিত ৰঙা আৰু নীলা ৰঙৰ দুপাট জোতা৷ চকুত চান গ্লাছ৷\nলাহে লাহে কেমেৰাই হোষ্টেলৰ বাৰাণ্ডাত দুজনী ছোৱালীক কথাপাতি থকা দেখুৱাব৷\nমৌচুমীঃ ( ৰোলটো কৰিব শ্ৰুতিমালা মিশ্ৰয়ে)\n(চিনিয়ৰ ৰূমমেট তৰালীক উদ্দেশ্যি)\nতৰালী বা মই অলপ ওলাই যাওঁ দেই৷ আহোঁতে অলপ পলম হ’ব পাৰে৷\nতৰালীঃ ( ৰোলটো কৰিব ৰাজশ্ৰী শৰ্মাই) ৰ’বাচোন৷ ক’ত যোৱা সদায় সদায়? সেই ফাল্টু ল’ৰাটোৰ লগত তুমি অলপ বেছিকৈ ঘূৰামেলা কৰিব ধৰিছা দেই৷ ল’ৰাটো ভাল নহয়৷ তুমি জানানে বাৰু?\nমৌচুমী : বা কিয় ইমান বেয়াকৈ কৈছা৷ ৰাতুল দা বহুত ভাল ল’ৰা৷ তুমি লগপোৱা নাই বাবে তেনেকৈ ভাবিছা৷ তোমাক লগ কৰাই দিম ৰ’বা৷\nতৰালীঃ নালাগে হে! সেই চিখৰ ৰজনী মাষ্টৰক লগ কৰাই দিব নালাগে৷ চিখৰ ৰজনী খাই খাই ক’লা পৰি যোৱা দাঁতকেইটা দেখিলেই মোৰ কিবা লাগে৷\nমৌচুমী : তোমাৰ কোনো বয়ফ্ৰেণ্ড নাইতো সেয়ে জ্বলন হৈছে তোমাৰ৷\nতৰালী : সৰু ভণ্টী বুলি ভাবোঁ কাৰণেই সকিয়াই দিছোঁ৷ বাকী তোমাৰ কথা৷\n(মৌচুমীয়ে উচাৎ মাৰি তাৰ পৰা গুচি আহে)\nৰাতুলঃ কি হ’ল, ইমান দেৰি কৰিলা যে? সেই বগলীটোৰ লগত কিহৰনো ইমান লেকচাৰ দি আছিলা?\nমৌচুমী : তুমি চিনি পোৱা তাইক?\nৰাতুল : ধুই, এনেকুৱা ছোৱালীক\nমৌচুমী : ভালেই কৰিছা৷ তোমাৰ বিষয়ে যিমান বেয়া বেয়াকৈ কৈছে৷ তোমাৰ হেনো দাঁতকেইটা চিখৰ-ৰজনী খাই খাই ক’লা পৰি গৈছে৷\nৰাতুল : ক’ব দিয়াহে৷ হাতী দেখিলে কুকুৰে ভেউভেউ কৰেই৷ অমিতাভ বচ্চন, শ্বাহৰূখ খান, অজয় দেৱগণ আদিৰ দৰে ডাঙৰ মানুহবোৰেহে এইবোৰ খায়৷ এইবোৰ খাবলৈ পকেটত পইচা লাগিব৷ বাদ দিয়া এইবোৰ৷ এনেকুৱা অদৰকাৰী কথাত মাথা মাৰি লাভ নাই৷ ব’লা দীঘলী পুখুৰীৰ পাৰ্কত অলপ বহোঁগৈ৷\n(মৌচুমীয়ে ৰাতুলৰ বাইকত বহি ল’ব৷ কেমেৰাত বাইকখন দীঘলীপুখুৰীৰ ফালে গৈ থকা দেখুৱাব৷)\nদীঘলী পুখুৰীৰ বেঞ্চত বহি থকা ল’ৰা-ছোৱালী দেখা যাব৷ এখনো বেঞ্চ খালি নথকাত মৌচুমী আৰু ৰাতুল গছ এডালৰ আঁৰ লৈ মাটিতে বহিব৷\nৰাতুল : এই ল’ৰা-ছোৱালীবোৰৰ কাম নাই আৰু৷ এনেকে পাৰ্কত বহি থাকে নেকি? দেখিছানে এখনো বেঞ্চ খালি নাই৷\nমৌচুমী : ফাল্টু ছোৱালী এইবোৰ৷ গাঁৱৰ পৰা আহি চহৰ পাই এনেদৰে টিঘিল ঘিলাই থাকে৷ বাদ দিয়া নাচাবা সিহঁতৰ ফালে৷\n(প্ৰসংগ সলনি কৰি) বাৰু আমাৰ বিয়াৰ কথা কি ভাবিছা? এনেকৈ আৰু কিমান মনে মনে ঘূৰি ফুৰিম৷ গতিকে সোনকালেই বিয়াখন পাতিব লাগে৷\nৰাতুল : অঁ, ময়ো ভাবিছোঁ কথাটো৷ আচ্ছা তোমাৰ হাতত পইচা আছেনে?\nমৌচুমীঃ অঁ আছে ৷ ৫০০-৬০০ মান হ’ব৷\nৰাতুল : (হাঁহি মাৰি) ধেই কি হ’ব সেই পইচাৰে৷ বিয়া পাতিবলৈ কমচেকম ৫-৬ লাখ মান টকা লাগিব৷\nমৌচুমী : অস! ইমান পইচাটো নাই৷ কি কৰা যাব বাৰু এতিয়া৷\nৰাতুল : কিবা এটা কৰিব লাগিব৷ আচ্ছা তোমালোকৰ সোণৰ আ-অলংকাৰ নাই জানো?\nমৌচুমী : আছে আছে বহুত আছে৷ মাৰ মৃত্যুৰ পিছত সেইবোৰো এনেই পৰি আছে৷ দাদাৰ বিয়াৰ বাবে যোগাৰ কৰা আছে আৰু মোৰখিনিও মিলাই ১৫-২০ টোলামান হ’ব৷ গোটেইখিনি ময়েই বেংকৰ লকাৰত ৰাখিছোঁ৷ এডাল নে দুডাল চেইন হে ঘৰত ৰাখিছোঁ৷\nৰাতুল : বঢ়িয়া৷ আমাৰ বিয়াৰ বাবে সেইখিনি যথেষ্ট৷ মই যেতিয়াই বিছাৰোঁ তুমি মোক দি দিবা৷ মই অতি সোনকালেই কিবা এটা ভাল ব্যৱস্থা কৰিম৷ তাৰপিছত আমাৰ বিয়াখন পাতি ল’ম৷\nমৌচুমীয়ে আৱেগিক হৈ ৰাতুলৰ হাত এখনত খামোচ মাৰি ধৰিব৷\nকেমেৰাত ওখ গছ এডালত এহাল চৰায়ে ইটোৱে সিটোৰ ওচৰ চাপি অহা দেখুৱাব৷\nমিনাৰ ঘৰ৷ কেমেৰাই সিহঁতৰ ড্ৰয়িংৰূম দেখুৱাব৷ ফেনবোৰ বিজুলী নাই বাবে বন্ধ থাকিব৷\nকোঠাত বিকাশ ( ৰোলটো কৰিব যোগেশ ভট্টাচাৰ্যই) আৰু বিকাশৰ মাক ( ৰোলটো কৰিব কমলা দাসে) চকীত বহি থকা দেখুৱাব।\nওচৰৰে আন এখন চকীত মিনাৰ মাক ( ৰোলটো কৰিব প্ৰণীতা গোস্বামী বৰঠাকুৰে ) বহি থকা দেখুৱাব৷\nকাষত ঘটক ছক্ৰৱৰ্তী (তবিবৰ ৰহমান) বহি থাকে। তেওঁ টপাটপ ৰসগোল্লা গিলি দিয়ে। ডাঙৰ গজাটো বিকাশৰ মাকে ল’ব খোজাত তেওঁ আগতে থাপ মাৰি আনে আৰু বিকাশৰ মাকে মুখখন বেঁকা কৰি দিয়ে।\nমিনাৰ মাক : আজিহে বিজুলী যাব লাগেনে? ইপিনে গৰমো ইমান পৰিছে৷ এই অক্টোবৰ মাহতো ইমান গৰম পৰাৰ কথা আগতে মনতেই নপৰে৷\nবিকাশৰ মা : হয় দেই ঠিক কথা কৈছে৷ গৰমৰ উৎপাতত এইবাৰ কোনোফালে পূজাও চোৱা নহ’ল৷\nসেই সময়তেই মিনাই চাহ লৈ ৰূমলৈ সোমাই আহিব৷ সকলোকে চাহ নাষ্টা খাবলৈ দি মিনা ওচৰতে থিয় হৈ থাকিব৷\nবিকাশৰ মা : (চাহত চুমুক দি) বাঃ মিনা বৰ সুন্দৰ চাহ বনাইছা৷\nমিনাৰ মা : আমাৰ মিনাৰ বহুতো গুণ আছে৷ তাই সব কামেই বৰ নিয়াৰিকৈ কৰিব পাৰে৷\nবিকাশৰ মা : আমাৰ বিকাশো বহুত টেলেণ্টেড৷ তাৰ কামবোৰো বৰ পৰিপাটি৷ কিবা এটা কামত ধৰিলে সেইটো শেষ কৰিহে অইন কামত ধৰে৷ আকৌ বৰ সুন্দৰ গীতো গাব জানে৷ গীটাৰো বৰ ভাল বজায়৷ ৰ’ব, মই তাক এটা বঢ়িয়া গীত গাই শুনাবলৈ দিওঁ৷\n(বিকাশক উদ্দেশ্যি) বাবা এটা গীত গাই শুনোৱাচোন৷\nবিকাশ : নালাগে মা৷\nমিনাৰ মা : একো নহয় দিয়া৷ গোৱাচোন৷\nবিকাশ : (খুউব জোৰকৈ চিঞৰি) হাম বনে তুম বনে এক দুজে কে লিয়ে…..\nমিনাৰ মা : হ’ব হ’ব বোপাই৷ নালাগে আৰু৷ নহ’লে ওচৰৰে গৰু, ম’হ, হাঁহ, ছাগলী সব আহি ওচৰ পাবহি তোমাৰ গীত শুনিবলৈ৷ এনেয়ে ইমান গৰম, নালাগে দিয়া আৰু শুনাবলে৷\nএনেতে কাৰেণ্ট আহে আৰু খুউব জোৰকৈ কোঠাৰ ফেনখন ঘূৰিবলৈ ধৰে৷ বতাহত বিকাশৰ উইগ উৰি গৈ কোঠাৰ কোন এটাত পৰে৷ মিনা আৰু মাকে আশ্চৰ্যৰে বিকাশৰ মূৰটোৰ ফালে চাই থাকে৷\nকেমেৰাত বিকাশে খুলি পৰা উইগটোকেই বিচনী বনাই নিজকে বা লগাই মিনাহঁতৰ ঘৰৰ পৰা ওলাই আহি থকা দেখা যাব আৰু পিছে পিছে তাৰ মাকক৷\nচক্ৰৱৰ্তীয়ে মীনাৰ মাকক কমিচন খোজে। মীনাৰ মাকে গালি পাৰি পঠাই দিয়ে।\nবিকাশৰ মা : ( খঙেৰে) তোৰ ভুলৰ বাবেই এইজনী কইনাও নহ’ল৷ আগৰবোৰৰ পৰা অলপ শিক্ষা নল’লি৷ তোৰ বাবে আৰু ছোৱালী মই বিছাৰিব নোৱাৰোঁ৷ কণাই খোড়াই যাকে চপাই ল ল’বি৷\nবিকাশ : মা মানুহক ঠগিব নাপায়৷ ভালেই হৈছে সিহঁতে মোৰ টকলা মাথাটো দেখিছে৷ নহ’লে আজিকালি যে কিছুমান বুঢ়াইও চুলি গোফত ৰং সানি বগা চুলি কেইডাল ক’লা কৰি ডেকাৰ ভাও দিয়ে সেইটো মই বৰ বেয়া পাওঁ৷\nবিকাশৰ মা : হুহ কথা ক’বলৈ আহিছে৷\nএনেতে চক্ৰৱৰ্তী দৌৰি আহি লগ ধৰে তেওঁলোকক।\nচক্ৰৱৰ্তী : বাইদেউ মোৰ কমিচন?\nমাক : কিহৰ ঐ?\nচক্ৰৱৰ্তী : কইনা চাই দিয়াৰ।\nমাক : বিয়া হ’ল জানো? মোৰ ল’ৰাৰ মূৰত কেইডালমান চুলি কম দেখি ছোৱালীয়ে না ক’লে। বেটি অপেশ্বৰী। কিহৰ কমিচন দিমহে। উল্টা আমি যে মিঠাই সোপা আনিলোঁ, গাড়ী ভাৰা কৰি আহিছোঁ তাৰে পইচা দিয়ক আপুনি।\nচক্ৰৱৰ্তীয়ে ভেবা লাগি চাই থাকে।\nমীনাৰ ঘৰ দেখুৱাব। বিচনাত মীনাই মুখ ফুলাই বহি থাকিব।\nমিনা : মা তুমিও আৰু ল’ৰা নাপালা? এই টকলাটোক হে বিছাৰি পালানে?\nমিনাৰ মা : মই নাজানিছিলোঁ অ’ এইবোৰ৷ ভালেই হ’ল দে সি নকলী চুলি লগায় বুলি যে আগতে গম পালোঁ৷\nমিনা : মা কথা এটা কওঁ৷\nমাক : কোৱা৷\nমিনা : মই বেলেগ ল’ৰা এটা পচন্দ কৰিছোঁ৷ সেই যে হৰি দোকানী…….\nমাক : হে ভগৱান কি কথা ক’ব আহিছা৷ সেই দেউতাৰৰ বয়সৰ মানুহজনৰ লগত বিয়া হোৱাৰ কথা ভাবিছা৷\nমিনা : ৰ’বাচোন৷ মোক কথাখিনি শেষ কৰিবলৈ দিয়া৷ দোকানত কাম কৰা বীৰু দাৰ কথা কৈছোঁ৷\nমা : কি কথা কৈছ তই৷ সেই ক’লা বান্দৰটোৰ লগত বিয়াত বহিবি৷ তই ৰূপে গুণে দেৱী৷ তোৰ লগত সেই কেৰ্কেটুৱাটো মিলিবনে?\nমীনাই তলমুৱাকৈ থকা দেখা যাব৷ এনেতে মীনাৰ ফোনটো ৰিং হ’ব৷ তাই দৌৰ মাৰি গৈ ফোনটো ৰিচিভ কৰিব৷\nবীৰু : (ফোনত) কি খৱৰ মীনা? কি কৰি আছা?\nমীনা : (অলপ থোকাথুকি মাতেৰে) আছোঁ৷ ভালেই আছোঁ৷\nবীৰু : খোৱালোৱা কৰিলা?\nমীনা : উম\nবীৰু : কি হৈছে? কথাবোৰ ভালদৰে কোৱা নাই কিয়? আমাৰ বিয়াৰ কথা তোমাৰ মাৰাই মানিলেনে?\nমীনা : নাই৷ মায়ে চিধাই আপত্তি কৰিছে৷ কোনো পধ্যেই মোক তোমালৈ নিদিয়ে হেনো৷ এতিয়া কি হ’ব আমাৰ?\nবীৰু : চোৱা এতিয়াও আমাৰ হাতত সময় আছে৷ আমি সুবিধা বুজি এদিন পলাই যাম৷ যোৰহাটত বন্ধু এজন আছে মোৰ৷ আমি কেইদিনমান তাৰ ঘৰত থাকিম আৰু তাৰ পিছত ময়ো কিবা কাম কৰি আন ক’ৰবাত ভাড়াঘৰ লৈ ল’ম৷\nমীনা : (উৎসাহেৰে) সঁচা! মোক কোৱানা কেতিয়া পলুৱাই নিবা? সঁচা কথা কওঁ সৰুৰে পৰা মোৰ কাৰোবাৰ লগত পলাই গৈ বিয়া হোৱাৰ মোৰ এটা সপোন আছিল৷\nবীৰু : আৰে বাঃ! তেতিয়াহ’লে তোমাৰ সপোনো পূৰণ হৈ যাব৷ পিচে আমি এতিয়াই পলাই নাযাওঁ৷ দুদিনমান পিছত সুযোগ সুবিধা বুজি তোমাক পলুৱাই নিম৷\nমিনাই ফোনটো বিছনাত দলি মাৰি দি এপাক নাচিব। আনফালে বীৰুৱে হেল্ল হেল্ল কৈ চিঞৰি থাকিব। কেমেৰাত দেখা যাব৷ নেপথ্যত বিয়ানাম বাজিব৷\nদুপৰীয়াৰ সময়৷ কেমেৰাত দেখা যাব হৰিপদে মবাইলত ফেচবুক, ৱাটছ এপ চাই আছে৷ পিন্ধনত ধূতি আৰু গেঞ্জী৷ আৰু বীৰুই ঘৰটোত ঝাৰু মাৰি আছে৷ এনেতে ঘৰৰ কলিং বেলটো বাজি উঠে৷\nহৰিপদ : যোৱা দৰ্জাখন খুলি কোন আহিছে চোৱা৷\nবীৰু : আৰে দেখা নাই নেকি মই যে ৰূমটোত ঝাৰু লগাই আছোঁ৷\nপুনৰ বেলটো বাজি উঠে।\nহৰিপদ : ঐ এলেহুৱা! এই বুঢ়াকালত আৰু মই কিমান কাম কৰিব লাগিব?\n(হৰিপদে গৈ দৰ্জাখন খোলে৷)\nঢৌ খেলোৱা চুলি, চকুত ৰেইবনৰ গগলছ, ওঁঠত ডাঠ ৰঙা লিপচটিকৰ চেডৰে সৈতে জীন্স-টপ পৰিহিত আগন্তুকক(ৰজী) দেখিয়েই হৰিপদৰ মেলা মুখ মেল খায়েই থাকে৷ দিঠক নে সপোন ধৰিব নোৱাৰি নিজৰ হাততেই জোৰে চিকুটি দিয়ে৷ কোঠাৰ ভিতৰৰ পৰা বীৰুৰো চকু সুন্দৰীজনীৰ ওপৰত পৰে৷ তাৰো মুখখন মেল খাই যায়৷\nৰজী : নমস্কাৰ ছাৰ।\nসুন্দৰী ৰমণীৰ মুখত ছাৰ বুলি শুনি হৰিপদৰ মুখখন উজলি উঠে৷ জীৱনত প্ৰথমবাৰৰ বাবে কোনোবাই ছাৰ বুলি মাতিছে৷ ৱাহ ইমান মিঠাকৈ মাতিছে। প্ৰথম বাৰতেই যেন লটাৰীৰ জেকপট লাগিছে৷\nহৰিপদ : মই আপোনাক ভালকৈ চিনিব পৰা নাই৷ বাৰু কি সহায় কৰিব পাৰোঁ কওকচোন৷\nৰজী : মোৰ নাম ৰ’জী৷ মই অলপ আগতেই আপোনাৰ ঘৰৰ ওচৰৰ ঘৰ এটাত ভাৰাতীয়া হিচাপে থাকিবলৈ আহিছোঁ৷ ঘৰটোত অলপ চাফচিকুণৰ কাম চলি আছে, গতিকে অলপ সময় মই আপোনাৰ ঘৰত থাকিব পাৰোঁনেকি?\nবীৰু : (ভিতৰৰ পৰা দৌৰি আহি) আৰে অলপ সময় কিয়? নিশ্চয় পাৰে। আহক আহক ভিতৰলৈ সোমাই আহক৷\nৰ’জী ভিতৰলৈ সোমাই আহে আৰু বীৰুৰ ফালে ইংগিত দি হৰিপদক সোধে\nৰজী : কোন হয় এইজন?\nহৰিপদ : ঐ যা পাকঘৰলৈ৷ মেডামৰ কাৰণে এক কাপ ধুনীয়া কফি বনাই লৈ আহ৷\nবীৰু খঙেৰে পাকঘৰলৈ সোমাই যায়৷\nদীঘলকৈ উশাহ এটা টানি ৰজী চোফাত বহি পৰে৷\nৰজী : উফ ইমান গৰম লাগিছে৷ (ওপৰৰ চিলিং ফেনখনৰ ফালে চাই) অস ফেনখন ইমান লাহে লাহে ঘূৰিছে, অকণো বতাহ গাত লগা নাই৷ বাৰু হ’ব ছাৰ কোনো কথা নাই মই এডজাষ্ট কৰি ল’ম৷\nৰজীয়ে চোফাখনতে মূৰটো পেলাই চকুকেইটা মুদি দিয়ে৷ হৰিপদে এখন গামোছাৰে ৰজীক বা দি থাকে৷ সেই সময়তে বীৰুৱেও কফি কাপ লৈ ৰূমলৈ সোমাই আহে৷ চোফাত মূৰটো আউজাই নাক বজাই শুই থকা ৰজীক দেখি সিয়ো একেবাৰে ওচৰলৈকে আহি ৰজীৰ মুখখনৰ ফালে চাই থাকে৷\nৰজীয়ে কিছুক্ষণ পিছতেই লাহেকৈ চকুদুটা মেলে আৰু হৰিপদ আৰু বীৰুক তেনেকৈ দেখি জোৰকৈ চিঞৰি দিয়ে৷ ৰজীৰ চিঞৰত ভয় খাই বীৰুৰ হাতৰ কফিৰ কাপ হৰিপদৰ ধূতিত চিটিকি পৰে৷\nহৰিপদ : ঐ গাধ৷ কি কৰি দিলি৷ গোটেই কাপোৰ নষ্ট কৰি পেলালি৷ ছেঃ এতিয়া এই গোটেইবোৰ লগেলগেই চাফ কৰিব লাগিব৷ নহ’লে কাপোৰত দাগবোৰ লাগি ধৰিব৷ ( ৰজীৰ ফালে চাই) আপুনি নাযাব দেই প্লিজ৷ মই এইমাত্ৰ বাথৰূমৰ পৰা আহি আছোঁ৷\nৰজী : বাৰু ঠিক আছে৷\nহৰিপদ বাথৰূমত সোমাই যায়৷\nবীৰু : মেডাম, মই আপোনাৰ বাবে বেলেগ এককাপ কফি আনো নেকি?\nৰজী : নিশ্চয় ৷ কফি মোৰ বৰ প্ৰিয়৷\nবীৰুৱে খুব তাৰাতাৰিকৈ আৰু একাপ কফী বনাই আনি ৰজীক দিয়ে৷\nৰজী : (কফিত সোহা মাৰি) ইত্চ এ বিউটিফুল কফি৷ গ্ৰেট টেষ্ট৷ বাৰু কি নাম তোমাৰ?\nবীৰু : আচল নাম বিৰেন্দ্ৰ কিন্তু মালিকে বীৰু বুলি মাতে৷\nৰজী : বাঃ বৰ সুন্দৰ নাম৷ বাৰু বীৰু কথা এটা সোধোঁ, তুমি মোৰ ঘৰত কাম কৰিবা নেকি? মই তোমাক ভাল দৰমহা দিম৷ সিমান বেছি নহয় বাৰু মাহত ২৫ হাজাৰকৈ দিম৷ হব’নে?\nবীৰু: ২৫ হাজাৰ! হ’ব হ’ব৷\n(মনতে ভোৰভোৰাই, ৰজীয়ে নুশুনাকৈ)\nচাল্লা এই মহাকৃপণ মালিকে ২৫ হাজাৰ ক’ত, ২৫ টকাও চাহ পান খাবলৈ নিদিয়ে৷ এতিয়া ইমানখিনি পইচা পালে মই অতি সোনকালেই মীনাৰ লগত বিয়া পাতিব পাৰিম৷\n(আনন্দতে বীৰুই জোৰেৰে চিঞৰি দিয়ে) ইয়া হু৷\nৰজী : (বীৰুৰ হঠাতে চিঞৰ শুনি) কি হ’ল?\nবীৰু : নাই মেডাম একো হোৱা নাই৷ এনেই৷\nৰজী : বাৰু মই উঠোঁ৷ কাইলৈ ৰাতিপুৱা ৮ বজাত কামত আহি যাবা৷ মোৰ ঘৰটো সৌটো ( ৰজীয়ে দূৰৈৰ পৰা বীৰুক ঘৰটো দেখুৱাই দিয়ে৷)\nবিৰু : হ’ব মেডাম৷\n(ৰজী ৰূমৰ পৰা ওলাই যায়৷ খন্তেক পিছতেই হৰিপদ বাথৰূমৰ পৰা ওলাই আহি ৰজীক নেদেখি বীৰুক সোধে৷ )\nহৰিপদ : ক’ত গ’ল মেডাম?\nবীৰু : গ’ল তেওঁ ঘৰলৈ৷ কিন্তু মোক এটা অফাৰ দি গ’ল৷\nহৰিপদ : অফাৰ? কি অফাৰ ?\nহৰিপদে আচৰিত হৈ বীৰুৰ ফালে চাই থাকে৷\n৬ ষ্ঠ দৃশ্যঃ\nসময় ৰাতিপুৱা৷ কেমেৰাত বীৰুৱে বেগ এখনত তাৰ সৰুসুৰা কাপোৰ ভৰাই থকা দেখা যাব।\nহৰিপদ : বীৰু কি কৰি আছা?\nবীৰু : নতুন কামত গৈ আছোঁ৷ মই ভাল কাম এটা পাইছোঁ৷\nহৰিপদ : কি কামনো?\nবীৰু : মেডামক বোলে কুক এজন লাগে৷ মাজে মাজে ঘৰ চাফাও কৰিব লাগিব।\nহৰিপদ : (হাঁহি মাৰি) তাতকৈ নৌকৰৰ চাকৰি পোৱা বুলি নোকোৱা কিয়? তোৰ দৰে অলগৰ্ধ এটাক ইয়াতকৈ কি আৰু ভাল কাম দিব?\nবীৰু : এনেকুৱা কাম ভাগ্যবানৰ কপালতহে আহে৷ জানেনে কাৰ ঘৰত কাম পাইছোঁ? কালি যে আমাৰ ঘৰত আহিছিল সেই মেডামৰ ঘৰত৷\n(বীৰুৰ কথাশুনি হৰিপদৰ মুখ মেলখাই যায়)\nবীৰু : মুখখন বন্ধ কৰক৷ নহ’লে মাখি সোমাই যাব৷\nকেমৰাত হৰিপদৰ কান্দোনমুৱা মুখখন ঝুম কৰি দেখুৱাব৷\nহৰিপদ : চা বীৰু, তই মোৰ ঘৰ আৰু দোকানেই ভালদৰে চম্ভালিব পৰা হোৱা নাই৷ মেডামৰ ঘৰত তই এইবোৰ কাম ভালদৰে কৰিব নোৱাৰিবি৷ গতিকে তোৰ সলনি ময়েই ভাত ৰান্ধিবলৈ সাজু আছোঁ৷ মোৰ হাতৰ ৰন্ধা খাই মেডাম কিমান খুচ হৈ যাব জাননে?\nবীৰু : আপোনাকনো কিয় মেডামে কামত ৰাখিব? আৰু আপুনি এই বয়সত ছোৱালী ইমপ্ৰেচ কৰি লাভ নাই। তেওঁৰ দৰে মডাৰ্ণ ছোৱালীয়ে নাচায়ো আপোনাক।\n(মনেৰে ভাবে, বিয়া পাতিম ভাবোঁতে আধা বয়স গ’ল আৰু এতিয়া প্ৰেমত পৰিবলৈ ওলাইছে )\nহৰিপদ : বেটা তোৰ চকুৰ দৃষ্টিশক্তি দূৰ্বল হৈছে৷ মই ক’তনো বুঢ়া হৈছোঁ৷ এতিয়াও মই চফল ডেকা৷\nবীৰু : হয় নেকি? ঠিক আছে৷ তেতিয়াহ’লে আমি দুজনেই যাওঁ৷ মেডামে যাকেই পচন্দ কৰে তেৱেই তাত কাম কৰিব৷\nহৰিপদ : ঠিক আছে তেতিয়াহ’লে৷\nহৰিপদে তাৰাতাৰি জীন্স আৰু টি চাৰ্ট পিন্ধি সাজু হয়৷\nকেমেৰাত সিহঁতক মেডাম ৰজীৰ ঘৰৰ ফালে গৈ থকা দেখুৱাব৷\nকেমেৰাই দূৰৈৰ পৰা এটা হালধীয়া ৰঙৰ আছাম টাইপৰ ঘৰ দেখুৱাব৷ লাহেলাহে কেমেৰা ঘৰটোৰ বাৰাণ্ডাত স্থিৰ হ’ব৷ বাৰণ্ডাত বীৰু আৰু হৰিপদক দেখা যাব৷\nবীৰুৱে কলিং বেল বজাব৷ বেলৰ শব্দ শুনি ৰজী টাৱেলৰে তিতি থকা চুলিকেইডাল মচি মচি ওলাই আহিব৷ ৰজীক দেখি হৰিপদে থৰ লাগি চাই থাকিব৷\nবীৰু : মেডাম আজি মোক কাম কৰিবলৈ মাতিছিল৷\nৰজী : অহ ইয়েছ৷ কিন্তু আপোনালোক দুয়োজন কিয় আহিল?\nহৰিপদ : আমি দুয়োৱে বহুদিন ধৰি এটা ভাল কাম বিচাৰি আছিলোঁ৷ আজিলৈকে পোৱা নাছিলোঁ৷ কিন্তু এতিয়া পাই গলোঁ৷ সেয়ে আমি দুয়োজনে লগ হয় আপোনাৰ ঘৰত কাম কৰিম৷\nৰজী : নাই ছাৰ আপুনি নালাগে নেকি?\nহৰিপদ : নাই নাই একো নহয়৷ কিমান ভাগ্যৰ বলত আপোনাৰ দৰে মানুহৰ ঘৰত কাম কৰাৰ সুবিধা পাইছোঁ৷ কিয় নকৰিম৷\nৰজী : (মিচিকিয়াই হাঁহি) কি কাম কৰিবনো? নালাগে দিয়ক আপুনি একো কাম কৰিব। মাজে মাজে আহি মোৰ খবৰকে ল’ব। মোৰ লগত বহি কথাকে পাতিব।\nহৰিপদ : সঁচানে? মই মাজে মাজে নহয় সদায়ে এপাক খবৰ ল’ম।\nৰ’জী : মই বৰ অকলশৰীয়া জানেনে? কোনো নাই মোৰ খবৰ লওঁতা।\nহৰিপদ : চিন্তা নকৰিব! মই আছোঁ নহয়।\n(কাষলৈ যাব খোজে। বীৰুৱে গল খেকাৰি দিয়াত ৰৈ যায়। )\nৰজী : বাৰু৷ এতিয়া তেতিয়াহ’লে ঘৰটো ভালদৰে ঝাৰু মাৰি চাফা কৰা বীৰু। তাৰপিছত ভাত বনাবা। আজি ছাৰেও মোৰ তাত ভাত খাব। দুপৰীয়া আহিব খোৱাৰ সময়ত ছাৰ। মই অলপ কাম কৰোঁ অফিচৰ। বীৰু কিবা অসুবিধা হ’লে মাতিবা।\nহৰিপদ : আপুনি চিন্তাই নকৰিব৷ ই আপোনাৰ ঘৰ একদম চকচকা কৰি দিব৷\nসন্ধিয়া সময়৷ নৰ্মদা গাৰ্লচ হোষ্টেল৷ কেমেৰাত মৌচুমীয়ে তৰালীক সাৱটি কান্দি থকা দেখা যাব৷ লাহে লাহে কেমৰা ঝুম কৰি মৌচুমীৰ চকুৰ পানী নাকৰ পানী একেকাৰ কৰি কান্দি থকা মুখখন দেখাব৷\nমৌচুমী : এতিয়া কি হ’ব মোৰ? মোক শেষ কৰি পেলালে৷\nতৰালী : কি হৈছে ভালকৈ বুজাই কোৱাচোন৷\nমৌচুমী : বাইদেউ আপুনি ঠিক কথাই কৈছিল৷ সি একদম বেয়া ল’ৰা৷ মোক বৰ বেয়াকৈ ঠগিলে৷ সি মোক বিয়া কৰাম বুলি মিছাকৈ প্ৰতিশ্ৰুতি দি গোটেই সোণৰ আ-অলংকাৰবোৰ হস্তগত কৰিলে৷ সোণখিনি পোৱাৰ পাছত আজি তিনি দিন ধৰি সি মোক লগো দিয়া নাই আৰু ফোন কৰিলেও ফোনটো চুইট্চ অফ দেখায়৷\nতৰালী : (আচৰিত হৈ) কেনেকৈ পালে সোণৰূপবোৰ?\nমৌচুমী : বাইদেউ মোৰেই ভুল৷ আমাৰ ঘৰৰ সোণৰূপবোৰ বেংকৰ লকাৰত ময়েই ৰাখিছিলোঁ৷ সি মোক চলাহী কথাৰে আভুৱা ভৰি গোটেইসোপাকে হস্তগত কৰিলে৷ এতিয়া কি হ’ব মোৰ? দাদাই মোক মাৰি পেলাব!\nতৰালী : তোমাক কৈছিলোঁনে সেই লম্পটটোৰ পাল্লাত নপৰিবলৈ৷ কিন্তু মোৰ কথা শুনিলা জানো? বাৰু বাদ দিয়া এইবোৰ৷ দাদাক সময় সুবিধা বুজি ময়েই কথাবোৰ ক’ম বাৰু৷ পিচে আমাৰ এতিয়া কাম হ’ল সেই লম্পটটোক উচিত শাস্তি দিয়া৷ ব’লা থানালৈ যাওঁ৷\nমৌচুমী : নালাগে বাইদেউ৷ এতিয়া মই অকল অলংকাৰখিনিহে হেৰাইছোঁ৷ কিন্তু থানালৈ গ’লে মোৰ সন্মানো হেৰুৱাম৷ নিউজ চেনেলবোৰে অন্য ধৰণে বাতৰিবোৰ প্ৰচাৰ কৰিব৷ আৰু দেউতাই গম পালে মোক খেদি দিব ঘৰৰ পৰা আৰু মোৰ ইচ্ছাৰ বিৰুদ্ধে বিয়া দিব।সেয়ে নালাগে বাইদেউ আপোনাৰ বাদে অইন কোনোৱে ব্যক্তিয়ে নাজানে৷\nতৰালী : ( হুমনিয়াহ কাঢ়ি) তুমি ঠিক কথাই কৈছা৷ নাযাওঁ বাৰু থানালৈ৷ কিন্তু তুমি প্ৰতিজ্ঞা কৰা যাতে পঢ়িশুনি এজন ডাঙৰ পুলিচ অফিচাৰ হৈ এই তেজপিয়াবোৰক উচিৎ শাস্তি দিয়া৷\nমৌচুমীয়ে কান্দি কান্দি তৰালীক পুনৰ সাৱটি ধৰা দেখা যাব৷\nসময় প্ৰায় আবেলি তিনি মান বাজিছে৷ বাহিৰত মুষুলধাৰ বৰষুণ৷ হৰিপদে নতুন জীন্স আৰু টি চাৰ্ট এটা পিন্ধি বাৰে বাৰে আইনাখনত নিজকে চাইছে৷ পিন্ধনত টাইট জিন্স, ৰঙা টি চাৰ্ট, ভৰিত স্পোৰ্ট শ্বু, চকুত গগলচ। চুলি কেইডালত চকু পৰাত হঠাতে কিবা এটা যেন মনত পৰিল৷ ড্ৰয়াৰৰ পৰা ক’লা ৰঙৰ কাউবয় টুপী পিন্ধি লয়। সন্তুষ্টিৰ হাঁহি এটা গোফৰ ফাকেৰে ওলাই আহিল৷ পুনৰ বাহিৰৰ বৰষুণ জাম দেখি মুখখন কোচ খাই যোৱা দেখা গ’ল৷ কেমেৰাত হৰিপদক বিৰক্তিকৰ মুখখনৰ লগতে ৰূমতেই পায়চাৰি কৰি থকা দেখুৱাব৷ হঠাতেই সিদিনা দোকানত ৰজীয়ে কোৱা কথাখিনি মনত পৰে। প্ৰেমে মানুহৰ যৌৱন ধৰি ৰখা কেপচুল। যৌৱনক চিৰস্থায়ী কৰি ধৰি ৰাখিবলৈ আৰু ডেকা হৈ থাকিবলৈ প্ৰেম কৰিব লাগে৷\nহৰিপদ : তাৰমানে ৰজীয়ে মোৰ প্ৰেমত পৰা নাইতো? মোক আওপাকে তাইৰ প্ৰেমত পৰিব কোৱা নাইতো? কিয় নপৰিব বাৰু? মইতো হৃত্বিক ৰোশ্বনতকৈ কম নহয় কোনোগুণে?\nফোন লগায় ৰজীক।\nৰজী : হয় ছাৰ৷ কওকচোন আপোনাক কেনেকৈ সহায় কৰিব পাৰোঁ?\nহৰিপদ : ( অলপ লাজ লাজ কৈ) ছাৰনো কিয় মাতা? হৰিদা বুলি ক’বা আকৌ? তোমাক কিবা এটা ক’ব খোজোঁ?\nৰজী : কওক।\nহৰিপদ : মই এজনী সুন্দৰী গাভৰুৰ প্ৰেমতো পৰিছোঁ৷ তাইক বিয়া পাতিম বুলি ভাবিছোঁ৷ সেয়ে তোমাৰ সহায় বিছাৰিছোঁ৷\nৰজী : কি? (ৰজীৰ মাতটো কন্দাৰ দৰে হয়)\nকেমেৰাত হৰিপদে সন্তুষ্টিৰ হাঁহি এটা মৰা দেখা যাব৷\nহৰিপদ : জ্বলিছে?\n(হৰিপদ কল্পনাৰ সাগৰত বুৰ যাব৷)\nৰজীক ধুনীয়া ফুলনি এখনৰ মাজত দেখা যাব৷ হৰিপদে দূৰৈৰ পৰা ৰজী আই লাভ ইউ বুলি, আই লাভ ইউ বুলি দৌৰি দৌৰি আগবাঢ়িব৷ সিফালৰ পৰা ৰ’জীয়ে দৌৰি আহিব ‘হৰি দা….হৰি দা’….বুলি।\nদুয়ো জঁপিয়াই জঁপিয়াই “কহো না প্যাৰ হে” গানটো গাই সাগৰৰ পাৰত নাচিব।\n(এনেতে ঘৰৰ কলিং বেলটো বাজিব৷ হৰিপদৰ কল্পনাতো য’তি পৰিব৷)\nদুৱাৰখন খুলিয়েই ৰজীক দেখি তেওঁ আচৰিত হৈ পৰিব৷)\nহৰিপদ : তুমি…? (একথৰে ৰজীৰ মুখলৈ চাই)\nৰজী : হয় ছাৰ৷\n(হৰিপদে ভিতৰলৈ নমতা দেখি পুনৰ ৰজীয়ে ক’ব)\nৰজী : ভিতৰলৈ ব’লক ছাৰ নহ’লে ইয়াতেই তিতিবুৰি শেষ হ’ম৷ ইমান জোৰে বৰষুণ দি আছে৷\n(কথাশুনি হৰিপদৰ সম্বিত ঘূৰি আহিব)\nহৰিপদ : আহা আহা সোমাই আহা৷ বহা৷\n(ৰজী চোফাখনত বহি পৰিব)\nৰজী : ছাৰক আজি বৰ ধুনীয়া লাগিছে৷ কোনোবাফালে প্ৰগ্ৰাম আছে নেকি চাৰ?\nহৰিপদ : অ’ হে , আমাৰ ফেচবুকীয়া ভাস্কৰ গ্ৰুপৰ অনুষ্ঠান এটা আছিল৷ পিচে যি বৰষুণ যাব নোৱাৰিম যেনেই পাইছোঁ৷\nৰজী : বাৰু ছাৰ\nহৰিপদ : আকৌ ছাৰ?\nৰজী : চৰী। মই আপোনাৰ বাবে নিজ হাতেৰে হোটেলৰ পৰা খানা অৰ্দাৰ কৰি আনিছোঁ। আজি মই নিজ হাতেৰে খুৱাম।\n(ৰজীয়ে বেগৰ পৰা খোৱা বস্তু উলিয়ায়)\nহৰিপদ : বাঃ। তুমি নিজ হাতেৰে দাঙি অনা টিফিনৰ খাদ্য বহুত সোৱাদ হ’ব। থালত বাঢ়া।\nৰজীয়ে থালত দিয়ে আৰু এচামুচ হৰিক খুৱাইও দিয়ে।\nহৰি : আৰু নাখাওঁ। পেটত জাগা নাই।\nৰজী : ছাৰ, মাত্ৰ দুচামুচ।\nহৰিপদ : সঁচ্চা৷\nৰজী : হয়\nহৰিপদ : কিন্তু মোৰ সঁচাকৈয়ে নিজকে পচিশ বছৰীয়া লাগিছে।\nৰজী : আপুনি বিবাহিত নহয় নেকি?\nহৰিপদ : নাই নাই। মানে আজিলৈ মই মনে বিচৰাজনী পোৱাই নাই। জানো ভগৱানে কিমান দিন অকলে ৰাখে মোক? মোৰ যে মনৰ কথা পাতিবলৈ কোনো নাই জানা?\nবীৰুৱে শুনি হাঁহে।\nৰজী : অহ! চ চেড৷ দুখ নকৰিব।কোনো টেনচন নল’ব৷ মই আছোঁ আপোনাৰ দুখৰ সমভাগী হ’বলৈ।\nহৰিপদ : সেইবাবে টেনচন লোৱা নাই। ( হৰিয়ে ৰজীক কইনাৰ সাজত কল্পনা কৰে)\nহঠাত হৰিপদৰ মূৰ ঘূৰাবলৈ ধৰে। হৰিপদ বেহুচ হয়। ৰজীয়ে হৰিক চোফাত শুৱাই দিয়ে।\nৰজী : বেটা মোক বিয়া পতাৰ সপোন দেখিছ! মই বুজা নাইনে তোৰ মিঠা কথাৰ ইংগীত? ইমান সহজ নহয়।\nৰজীয়ে হাঁহিব। আৰু বেগ এটা লৈ ভিতৰলৈ যাব।\nৰজীয়ে হৰিপদক চোফাত শুৱাই দিয়ে। ভিতৰলৈ যায়।\nকেমেৰাত হৰিপদৰ লকাৰটো দেখাব।\nৰজীয়ে বেগৰ পৰা মাস্তাৰ কী পাত উলিয়াই লকাৰটো খোলে। টকা পইচা অলংকাৰ যি পায় ভৰাব। কাপোৰ কানি বিশৃংখল কৰিব।\nৰজী : ধুৰ চাল্লা। wrong target । মাত্ৰ কেইটামান টকা আৰু এডাল সোণৰ চেইন।\n(ৰজী ওলাই যাব খুজি বেহুচ হোৱা হৰিপদক চাই আৰু কয়)\nবাই বাই ছাৰ। ২ ঘণ্টা পিছত হুচ আহিব আৰু হুচ আহিলে পানী খাব, নহ’লে মূৰ বিষাব। বাই দ্যা ৱে, মূৰত চুলি কম হ’লেও আপুনি কিন্তু বৰ হেণ্ডচাম মানুহ। বাই বাই।\nভাল লাগিল ছবি চাই


ৰিংগ ৰিংগ! ফোন টেপিং... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nদেশত এতিয়া এক গুৰুত্বপূৰ্ণ বিষয় হিচাপে পোহৰলৈ আহিছে টেলিফোন টেপিঙৰ ঘটনা। ইজৰাইলী চোৰাংচোৱা তথ্য-প্ৰযুক্তি ব্যৱহাৰ কৰি ৩ শতাধিক ভাৰতীয়ৰ টেলিফোন টেপিং আৰু ই-মেইল হেকিঙৰ অভিযোগ উত্থাপন হৈছে। ১৯ জুলাই, ২০২১ অৰ্থাৎ সোমবাৰৰ পৰা আৰম্ভ হোৱা সংসদৰ বৰ্ষাকালীন অধিবেশনৰ প্রথম দিনাও এই অভিযোগক লৈ পৰিস্থিতি উত্তপ্ত হৈ পৰে।\nসোমবাৰে সন্মিলিত বিৰোধীয়ে সদন আৰম্ভ হোৱাৰ পাছতে ইজৰাইলী তথ্য-প্ৰযুক্তি পেগাছাছ ব্যৱহাৰ কৰি দেশৰ ৰাজনীতিক, ব্যৱসায়ী, সাংবাদিককে ধৰি তিনি শতাধিক ভাৰতীয় ফোন টেপিঙৰ বিষয়টো উত্থাপন কৰে। ইফালে, ২০ জুলাই, ২০২১ অৰ্থাৎ মঙলবাৰেও বৰ্ষাকালীন অধিবেশনৰ দ্বিতীয় দিনাও সংসদ উত্তপ্ত হৈ পৰে।\nবিৰোধী দলে এই বিষয়টোক লৈ চৰকাৰক প্ৰশ্নৰ বানেৰে থকা-সৰকা কৰে। যাৰ বাবে সৃষ্টি হয় এক উত্তপ্ত পৰিস্থিতিৰ। আৰু ফলত লোকসভা আৰু ৰাজ্যসভাত কাৰ্যসূচী আৰম্ভ হোৱাৰ পূৰ্বেই স্থগিত কৰিবলগীয়া হয়। প্ৰায় ৫ মিনিট সময় অধিবেশন আৰম্ভ কৰা হয় যদিও ২ বজালৈ লোকসভা আৰু ১১ বজালৈ ৰাজ্যসভা স্থগিত কৰা হয়। পুনৰ ১২ বজাত ৰাজ্যসভাৰ কাৰ্যসূচী পুনৰ এবাৰ আৰম্ভ কৰা হয় যদিও উত্তপ্ত পৰিৱেশ-পৰিস্থিতিৰ বাবে সেয়া অব্যাহত ৰখাটো কঠিন হৈ পৰে।\nঅধ্যক্ষ ওম বিৰলাই বিৰোধীক কয় যে যি বিষয়ত চৰ্চা বা আলোচনা কৰিব বিচাৰিছে সেই সন্দৰ্ভত জাননী দিয়ক। চৰকাৰে প্ৰতিটো বিষয়ত আলোচনা কৰাৰ বাবে প্ৰতিশ্ৰুতিবদ্ধ, তেনেস্থলত বিৰোধীয়ে কিয় শ্ল’গান দিছে? এয়া উচিত নহয় বুলিও কয় অধ্যক্ষ গৰাকীয়ে।\nউল্লেখযোগ্য যে, ১৯ জুলাইৰ অধিবেশনৰ প্ৰথমটো দিনত ৰাষ্ট্ৰীয় সুৰক্ষাৰ দায়িত্বত থকা কেন্দ্ৰীয় গৃহ মন্ত্ৰী অমিত শ্বাহক কৰি আক্ৰমণ আৰম্ভ কৰে বিৰোধীয়ে। বিৰোধীয়ে কেন্দ্ৰীয় গৃহ মন্ত্ৰীগৰাকীৰ বৰ্খাস্তৰ দাবীত উত্তাল কৰে দুয়োটা সদন। লগতে প্ৰশ্ন উত্থাপন কৰে যে- ভাৰতে কেতিয়া আৰু কিমান কোটি টকা ব্যয় কৰি ইজৰাইলী তথ্য-প্ৰযুক্তিৰ প্ৰতিষ্ঠান এন এছ অ’ৰ পৰা ক্ৰয় কৰিছিল পেগাছাছ নামৰ এই চোৰাংচোৱা ছফ্টৱেৰ?\n১৮ জুলাই, ২০২১ত পেৰিছৰ সাংবাদিক সংস্থাৰ বাৰ্তালোচনী ফ’ৰবিডেন ষ্টৰিজ এণ্ড এমনিষ্ট ইন্টাৰনেশ্যনেলে পেগাছাছ টেলিফোন টেপিং কেলেংকাৰী ফাদিল কৰিছিল। আৰু তাৰপাছতেই আমাৰ দেশৰ ৱেব প’ৰ্টেল দ্য ৱেৰত এই কেলেংকাৰীৰ বিষয়ে প্ৰকাশ পাইছিল। ইফালে, সোমবাৰে সংসদৰ বাহিৰতো পেগাছাছ টেলিফোন টেপিঙক লৈ শ্ল’গান দি চৰকাৰৰ ওপৰত আক্ৰমণ চলাই কংগ্ৰেছে।\nকংগ্ৰেছৰ মুখপাত্ৰ ৰণদ্বীপ সিং সূৰ্যেৱালাই বিজেপিক ‘ভাৰতীয় জাচুছ পাৰ্টী’ বুলি অভিহিত কৰি কয়- ‘এতিয়াৰে পৰা মোডী চৰকাৰে শোৱনি কোঠাৰ বাৰ্তালাপো শুনা আৰম্ভ কৰিব। ইফালে, এক বিবৃতিত কংগ্ৰেছৰ তৰফৰ পৰা কোৱা হৈছে যে- এয়া দেশবাসীৰ বিৰুদ্ধে এক ষড়যন্ত্ৰ। কংগ্ৰেছ নেত্ৰী প্ৰিয়ংকা গান্ধীয়েও টুইটাৰত লিখিছে- ‘এয়া দেশৰ নাগৰিকৰ ব্যক্তিগত গোপনীয়তাত আক্ৰমণ… এয়া জঘন্য কাম।’\nএই বিষয়ে তদন্ত জেপিচি গঠন কৰি হওঁকঃ\nকংগ্ৰেছৰ জ্যেষ্ঠ নেতা শক্তিসিং গোহিলে দাবী কৰে যে, পেগাছাছ বিষয়টোৰ তদন্ত জইন্ট পাৰ্লিয়ামেন্ট্ৰী কমিটী গঠন কৰি কৰা হওঁক। এই বিতৰ্কৰ পাছত যি তথ্য সন্মুখীনলৈ আহিছে তাৰ পাছত বহু প্ৰশ্ন উত্থাপন হৈছে। চৰকাৰে ইজৰাইলৰ পৰা এই স্পাইৱেয়ৰ ক্ৰয় কৰিছিল নেকি? যদি কৰা নাই তেন্তে ভাৰতীয় নাগৰিকৰ ফোন হেক কৰা হৈছে নেকি? চৰকাৰে এই সন্দৰ্ভত সকলো প্ৰশ্নৰ উত্তৰ দিব লাগিব। কিয়নো এয়া ব্যক্তিগত গোপনীয়তাৰ বিষয়।\nশিৱসেনাৰ সাংসদসকলেও জেপিচি দ্বাৰা তদন্তৰ দাবী উত্থাপন কৰিছেঃ\nইফালে, শিৱসেনাৰ সাংসদসকলেও পেগাছাছ বিষয়টোৰ তদন্তৰ বাবে জেপিচি অৰ্থাৎ যুটীয়া সংসদীয় কিমিটীৰ দ্বাৰা তদন্ত কৰিবলৈ দাবী উত্থাপন কৰিছে। শিৱসেনাৰ সাংসদসকলে অধ্যক্ষ ওম বিৰলাক সাক্ষাৎ কৰি এই দাবী উত্থাপন কৰে। তেওঁলোকে কয়- এয়া সংবিধানে দিয়া স্বতন্ত্ৰতা আৰু অধিকাৰৰ ওপৰত আক্ৰমণ। ই অতি গুৰুত্বপূৰ্ণ বিষয়।\nকংগ্ৰেছে সংসদ স্থগিত ৰাখিব বিচাৰেঃ বিজেপি নেতা\nবিজেপি নেতা জগদম্বিকা পালে কয় যে- কংগ্ৰেছ এটা কনফিউজ পাৰ্টী। সংসদ স্থগিত ৰাখিব বিচাৰে। সেয়েহে এইবোৰ অজুহাত দেখুওৱাই আছে। তদন্ত কিয় কৰিব লাগে, চৰকাৰে ইতিমধ্যে কৈছে যে এই বিষয়ত চৰকাৰৰ কোনো জড়িত নহয়।\nউচ্চতম ন্যায়ালয়ৰ তত্বাৱধানত উচ্চ পৰ্যায়ৰ এছআইটি গঠনৰ দ্বাৰা তদন্ত হওঁকঃ সঞ্জয় সিং\nআম আদমী পাৰ্টীৰ সাংসদ সঞ্জয় সিঙে কয় যে- পেগাছাছ স্পাইৱেয়ৰ বিষয়টোৰ তদন্ত সৰ্বোচ্চ ন্যায়ালয়ৰ তত্বাৱধানত এখন উচ্চ পৰ্যায়ৰ এছআইটি গঠন কৰি হ’ব লাগে। দেশৰ বিশিষ্ট ৰাজনৈতিক নেতা, সাংবাদিক আৰু বহু লোকৰ টেলিফোন হেক কৰাৰ ঘটনা পোহৰলৈ আহিছে। এয়া সৰু ঘটনা নহয়, সেয়েহে সৰ্বোচ্চ ন্যায়ালয়ৰ তত্বাৱধানত এছআইটি গঠনৰে তদন্ত কৰাৰ প্ৰয়োজন। তাৰপাছত সকলো স্পষ্ট হৈ যাব।\nউল্লেখযোগ্য যে, ২০ জুলাই, ২০২১ অৰ্থাৎ মঙলবাৰে মুখ্যমন্ত্ৰী হিমন্ত বিশ্ব শৰ্মাই এক সংবাদমেলযোগে সংসদৰ ঘটনাক লৈ প্ৰতিক্ৰিয়া ব্যক্ত কৰে। মুখ্যমন্ত্ৰীগৰাকীয়ে কয়- ‘লোকসভাত আজি বিৰোধীয়ে সমালোচনা কৰিছিল মোডী চৰকাৰক। এক প্রকাৰ বিৰোধীয়ে অচল কৰি তুলিছিল লোকসভা। চৰকাৰক বদনাম কৰিবলৈ এয়া এক আন্তঃৰাষ্ট্রীয় ষড়যন্ত্র। এমনেষ্টি ইন্টাৰনেশ্যনেল বাওঁপন্থী সন্ত্রাসবাদৰ পৃষ্ঠপোষক। চৰকাৰৰ বিৰুদ্ধে কৰা ষড়যন্ত্র উফৰাই দিয়া হ’ব। ভাৰতৰ উন্নতি সহ্য কৰা নাই আন্তঃৰাষ্ট্রীয় চক্রই।’\nআইপিএছ বিষয়া ৰৌনক আলী হাজৰিকাক নিলম্বন…\nকেচাঁ চাহপাতৰ মূল্য হ্ৰাসঃ ক্ষুদ্র চাহ খেতিয়কৰ মাজত হাহাকাৰ…


SBI Kiosk Bank Full Information ~ Assam Best\nadmin August 12, 2018 September 30, 2018 No Comments on SBI Kiosk Bank Full Information\nহাই Friend যদি SBI Kiosk Bank ত Bank Account খোলিচা তেনেহলে এই টো Page ভালকে Read কৰা.কিয়নো আজি মই আপোনাক কম SBI Kiosk Bank ৰ কিছুমান বিপৰীত কথা.যোনখন বেংকত আমাৰ Account আছে.কিন্তু এই বেংকত কিমান দুৰ্বলতা আছে.আৰু ইয়াত যিমান কথা কম. এই চব আপোনালোকৰ ও মাজত হৈ আছে. তেনেহলে আহক আমি জানো যে SBI Kiosk Bank ৰ পৰা আমাৰ কি কি লাভ আৰু কি ক্ষটি হয়.\nচোৱা চবৰ আগতে আমি জানিলে ভাল হব যে. SBI Kiosk Bank কৰ পৰা খোলা হয়?\nচোৱা জোনখনক আমি CSP বা JANADHAN Bank বোলি ও কব পাৰো.আৰু এই BANK অকল CSP Center ৰৰ পৰাই খোলা হয়.আৰু এইখন আমি চবে খুলিব পাৰো.অলপ প্ৰমাণ পত্ৰ হলেও হৈ যায়. Example= PAN CARD বা Voter CARD\nSbi Normal Saving Bank Facility\nএতিয়া আহক জানো SBI Kiosk Bank কি কি ক্ষতি হয়?\nক্ষতি কি কি হয় জনাৰ আগতে আমি জানি লওঁ যে বেলেগ BANK ত কেনেদৰে আমাৰ বাবে সুবিধা থাকে.চোৱা বেলেগ BANK ত তলত দিয়া এই চব সুবিধা থাকে..\n1) NET BANKING.\n2) MOBILE BANKING.\n3) FREE ATM CARD.\n4) NOMINATION FACILITY.\n5) CHEQUE BOOK.\n6) 50 CHEQUE LEAVES FREE (ONE YER)\n7) FD AACCOUNT.\n8) INTEREST 4.00%.\n9) Mobile SMS Services.\n10) Email Services.\nSBI Kiosk Bank Unfacility\nএতিয়া আহক আমি জানো যে SBI KIOSK ত কি কি অসুবিধা থাকে?\nSbi Kiosk Bank ত আমাৰ অসুবিধা দেখা দিয়ে. (1)আমি Internet Banking আৰম্ভ কৰিব নোৱাৰো .(2) আমাৰ Mobile Numer ত SMS নাহে .(3) আমি Mobile Banking আৰম্ভ কৰিব নোৱাৰো.(4) আমাৰ পইচাৰ লিমিট কম থাকে.আমি বেছি পইচা জমা বা Widhral কৰিব নোৱাৰো.\nচোৱা মই এইটো কবলৈ বিচাৰো ওপৰত যিমানে মই উল্লেখ কৰিছো.আমাৰ যিকোনো Normal Saving Bank ৰ Facility ৰ কথা .এই চবৰ বিপৰীত বোজিলোৱা.তেন্তে বোজাত একো অসুবিধা নহব.\nএতিয়া কোৱা SBI KIOSK BANK ত Bank Account খুলাত আমাৰ লাভ হৈছেনে লছ হৈছে.যদি লাভ লছ এতিয়াও বোজা নাই. তেনেহলে আকৌ এবাৰ ভালকে ছাই লোৱা.আৰু যদি বোজিচা আৰু ভাবি আছা বন্ধ কৰিবলৈ.কেনেদৰে কৰিবা তলত উল্লেখ আছে.\nSbi Kiosk Bank Account Closing Appeal\nচোৱা আপোনালোকে যোনখন CSP CENTERৰ পৰা Bank Account খুলিছাঁ.সেই CSP CETER ৰ পৰা তো কেতিয়াও বন্ধ নকৰে. আপোনালোকে এইটো চাবা চবৰ আগতে.যে কোনখন BRANCH ৰ লগত লিংক আছে CSP CENTER ৰৰ.সেইখন BRANCH ত গৈ আবেদন কৰিবা বন্ধ কৰিবৰ বাবে.Branch ৰ পৰাও যদি বন্ধ নহয় তেনেহলে Customer Care ত কম্পিলেন দিবা. তাঁৰ পিছত ও যদি বন্ধ নহয়.আৰু এটা ওপায় আছে তলত মন দিয়া কেনেদৰে বন্ধ হব.মই উল্লেখ কৰি আছো…..\nযদি CSP,BRANCh,CARE ৰ পৰাও বন্ধ নহয়.RBI বেংকত কম্পিলেন কৰা.এতিয়া প্ৰশ্ন আহি আছে যে RBI BANK কি হয়? চোৱা মই এইটো ও কবলৈ বিছাৰো আমাৰ দেশত যিমান BANK আছে.চবৰ হেড অফিচ হয় RBI BANK.গতিকে যদি RBI BANK ত এবাৰ কম্পিলেন কৰি লওঁ.অতি সূনকালে Action কৰে যোনখন BRANCH ত আমাৰ BANK ACCOUNT আছে.তেতিয়া হলে এনেদৰে কম্পিলেন কৰা.\n1) BRANCH ত যেতিয়া বন্ধ কৰিবৰ বাবে আবেদন কৰিচিলা সেইখনৰ এখন ফটো.\n2) যেতিয়া CUSTOMER CARE ত কথা পাতি কম্পিলেন কৰিছিলা কম্পিলেন নম্বৰ.\nএতিয়া এই লিংকত Click কৰা.\nযোনখন পেইজ খুলি আহিব তাতে নিজৰ Account নম্বৰ. নিজৰ নাম আৰো কম্পিলেন ফটো কপি. লগতে কম্পিলেন নম্বৰ. চব দি Sumbit কৰি লোৱা.আৰো এটা Refrenc নম্বৰ পাই যাবা. যোনটো নম্বৰে কম্পিলেন Track কৰিব পাৰবা.যে যোনটো কম্পিলেন আছিল সেইটো নিমাংসা হৈছেনে নাই. আৰু সেখ হোৱাৰ টাইম হয় 30 দিন.গতিকে 30 দিনৰ ভিতৰত চব Problem দূৰ হৈ যাব.\nকম্পিলেন লিখুতে এই কতা উল্লেখ কৰিবা.যে আমি Branch ত কম্পিলেন কৰিছিলো.তাঁৰ পিছত আমি Customer care ত ও কম্পিলেন কৰিছিলো.তেওঁলোকে আমাৰ অসুবিধা দূৰ কৰিব পৰা নাই বা কৰি দিয়া নাই. কোনখণ Branch হয় সেইখন অ উল্লেখ কৰিবা. কিয়নো যোনখন Branch ৰ নাম উল্লেখ কৰিবা সেই Branch ত এ Action লোৱাত সক্য়ম হব RBI Bank.\nআপোনালোকৰ আৰু কিবা বেলেগ অসুবিধা হৈছে বা Bank এ অসুবিধা কৰি আছে. Bank ত কিবা Request দিলে নলৈ আছে সেইটোৰ বাবেও কম্পিলেন কৰিব পাৰিবা .এই লিংকেৰে.\nতেনেহলে আজি আমি চবে জানিব পাৰিচো যে Sbi Kiosk ত Bank Accountখুলিলে আমাৰ বাবে কি লাভ আৰু লচ হয়. তেতিয়া আজিলে ইমানেই অহা সময়ত আৰু বহুতো জানিব পাৰিম এই ৱেবছাইটৰ মাধ্যমে বাই….\nInformation, Make Money\nWhat Is GAMCA? GAMCA All List In India


Must try these varieties of tea in winter health will be fine pur - Varities Of Tea: শীতকালত এই বিভিন্ন প্ৰকাৰৰ চাহ ট্ৰাই কৰক, স্বাস্থ্যৰ বাবেও উপকাৰী ...– News18 assam\nHome » photogallery » health-well-being »Varities Of Tea: শীতকালত এই বিভিন্ন প্ৰকাৰৰ চাহ ট্ৰাই কৰক, স্বাস্থ্যৰ বাবেও উপকাৰী ...\nVarities Of Tea: শীতকালত এই বিভিন্ন প্ৰকাৰৰ চাহ ট্ৰাই কৰক, স্বাস্থ্যৰ বাবেও উপকাৰী ...\nVarities Of Tea: প্ৰায়ভাগ অসমীয়া লোকেই দিনটো একাপ চাহৰ সৈতে আৰম্ভ কৰে। পৰম্পৰাগত চাহৰ বাহিৰেও, আপুনি পৰীক্ষা কৰিব পৰা বিভিন্ন প্ৰকাৰৰ চাহ আছে। প্ৰতিটো চাহৰ শৈলী নিজেই বেলেগ বেলেগ আৰু ইয়াৰ গুণাগুণো আনটোতকৈ পৃথক। কাশ্মীৰৰ পৰা কন্যাকুমাৰীলৈকে, দেশৰ বিভিন্ন প্ৰান্তত বিভিন্ন প্ৰকাৰৰ চাহ পানীয় হিচাপে উপভোগ কৰিব পাৰি। আপুনি আপোনাৰ দিনটো বিভিন্ন প্ৰকাৰৰ চাহৰ সৈতে আৰম্ভ কৰিব পাৰে যি আপোনাৰ স্বাস্থ্যৰ কথা মনত ৰাখি সতেজতা প্ৰদান কৰিব।\n| December 28, 2021, 23:05 IST\nমচলা চাহ পৰম্পৰাগত চাহতকৈ পৃথক। ইয়াত বনৌষধি, লং আৰু ডালচেনি ব্যৱহাৰ কৰা হয়। এক প্ৰকাৰ, এই চাহ স্বাস্থ্যৰ কথা মনত ৰাখি তৈয়াৰ কৰা হয়। ই অসমৰ মামৰি চাহ গছ ব্যৱহাৰ কৰে।.\nক'লা চাহ বা লাল চাহ সাধাৰণতে গাখীৰ অবিহনে তৈয়াৰ কৰা হয়, গাখীৰ এই চাহত একেবাৰে ব্যৱহাৰ কৰা নহয়। এই চাহ যথেষ্ট শক্তিশালী। অসমৰ চাহ গছবোৰ বিশেষকৈ ইয়াক তৈয়াৰ কৰিবলৈ ব্যৱহাৰ কৰা হয়।\nগ্ৰীন টী - আপুনি আপোনাৰ দিনটো গ্ৰীন টীৰ সৈতে আৰম্ভ কৰিব পাৰে। ইয়াৰ মুখ্য উপাদানবোৰ হৈছে আধা বা এক চাহ চামুচ গ্ৰীন টী পাউডাৰ আৰু এক চাহ চামুচ মৌ। গ্ৰীন টী ব্যৱহাৰ স্বাস্থ্যৰ ক্ষেত্ৰত অতি উপকাৰী।\nতন্দুৰী চাহ- আপুনি নিশ্চয় তন্দুৰী ৰুটিৰ সোৱাদ লৈছে, কিন্তু আপুনি কেতিয়াবা তন্দুৰী চাহ পৰীক্ষা কৰিছে নেকি? তন্দুৰী চাহ মহাৰাষ্ট্ৰৰ পুনেৰ এক অনন্য প্ৰকাৰ। ইয়াক তন্দুৰত তৈয়াৰ কৰা হয় আৰু তাৰ পিছত কুলহাড়ত পৰিৱেশন কৰা হয়।\nস্বাস্থ্য উন্নত কৰিবলৈ হাৰ্বেল টী খোৱা হয়। নেমু, ধনিয়া গুটি, জালুক, ডালচেনি, লং, আদা গৰম পানী ব্যৱহাৰ কৰি ইয়াক তৈয়াৰ কৰা হয়।\nলেমন গ্ৰাছ টি- চাহৰ স্বাস্থ্যৰ ক্ষেত্ৰত লেমন গ্ৰাছ টি অতি উপকাৰী। এই চাহৰ সোৱাদ টেঙা। একে সময়তে, ই শৰীৰক বিষমুক্ত কৰে, যাৰ ফলত শৰীৰ স্বাস্থ্যৱান হৈ থাকে.


एक साल में बाइबल - ইণ্ডিয়ান ৰিভাইচ ভাৰচন - दिसंबर 18\n1. অমিত্তয়ৰ পুত্ৰ যোনালৈ যিহোৱাৰ এই বাক্য আহিল; তেওঁ ক’লে\n2. “তুমি উঠা, মহানগৰ নীনবিলৈ গৈ তাৰ বিৰুদ্ধে প্ৰচাৰ কৰা; কিয়নো সিহঁতৰ দুষ্টতা মোৰ ওচৰ আহি পালে।\n3. কিন্তু যোনাই যিহোৱাৰ সন্মুখৰ পৰা তৰ্চীচলৈ পলাই যাবৰ কাৰণে যাফোলৈ নামি গ’ল আৰু তাত তৰ্চীচলৈ যোৱা এখন জাহাজ পালে। তেওঁ যিহোৱাৰ সন্মুখৰ পৰা পলাই যাবলৈ জাহাজ খনত ভাড়া দি উঠিল আৰু তর্চীচলৈ যাত্রা কৰিলে।\n4. কিন্তু যিহোৱাই সাগৰলৈ প্রবল বতাহ পঠিয়াই দিলে; তাতে সাগৰত ভয়ঙ্কৰ ধুমুহা হ’ল আৰু জাহাজ খন ভাঙি যোৱাৰ উপক্রম হ’ল।\n5. তেতিয়া নাবিকসকলৰ অতিশয় ভয় লাগিল আৰু সকলোৱে নিজৰ নিজৰ দেৱতাৰ আগত চিঞঁৰি কাতৰোক্তি কৰিবলৈ ধৰিলে। জাহাজৰ ওজন কমাবলৈ তেওঁলোকে জাহাজত থকা মালবস্তুবোৰ সাগৰত পেলাই দিলে। কিন্তু যোনাই হ’লে জাহাজৰ তলৰ ফালে নামি গৈ অন্তর্ভাগত শুই পৰিল আৰু তেওঁ ঘোৰ টোপনিত আছিল।\n6. তেতিয়া জাহাজৰ অধিনায়ক জনে যোনাৰ ওচৰলৈ আহি ক’লে, “হেৰি! কি কৰি আছে, আপুনি টোপনি গৈছে? উঠক, আৰু আপোনাৰ দেৱতাক মাতক! কিজানি আপোনাৰ দেৱতাই আমালৈ মন মেলিব আৰু তেতিয়া হয়তো আমাৰ বিনাশ নহ’ব।”\n7. তাৰ পাছত তেওঁলোকে এজনে আন জনক ক’লে, “আমালৈ ঘটা এই অমঙ্গলৰ কাৰণে দোষী কোন, সেই বিষয়ে জানিবৰ বাবে আহাঁ আমি চিঠি খেলোহঁক।” এইবুলি তেওঁলোকে চিঠি খেলোতে, যোনাৰ নাম উঠিল।\n8. তেতিয়া তেওঁলোকে তেওঁক সুধিলে, “কোন জনৰ দোষৰ বাবে আমালৈ এই অমংগল ঘটিছে, এই বিষয়ে আপুনি আমাক দয়া কৰি কওক। আপোনাৰ জীৱিকা কি? আপুনি ক’ৰ পৰা আহিছে? আপুনি কোন দেশৰ আৰু কোন জাতিৰ লোক?”\n9. তেতিয়া যোনাই তেওঁলোকক ক’লে, “মই এজন ইব্ৰীয়া; সাগৰ আৰু ভূমিৰ সৃষ্টিকৰ্ত্তা স্বৰ্গৰ ঈশ্বৰ যিহোৱাক মই ভয় কৰোঁ।”\n10. যোনাই যে যিহোৱাৰ সন্মুখৰ পৰা পলাই আহিছে, তেতিয়া লোকসকলে সেই বিষয়ে জানিব পাৰিলে; কিয়নো তেওঁ সেই কথা তেওঁলোকক জনালে। তেতিয়া লোকসকলে অধিককৈ ভয় খাই তেওঁক সুধিলে, “আপুনি এয়া কি কৰিলে?”\n11. তেতিয়া তেওঁলোকে যোনাক সুধিলে, “এতিয়া আমাৰ বাবে সমুদ্র শান্ত হ’বলৈ আমি আপোনাক লৈ কি কৰিম?” কিয়নো সমুদ্ৰত তেতিয়া ধুমুহা ক্রমে তীব্রতৰ হ’বলৈ ধৰিছিল।\n12. তেতিয়া যোনাই তেওঁলোকক ক’লে, “মোক দাঙি সমুদ্ৰত পেলাই দিয়ক, তেতিয়া আপোনালোকৰ বাবে সাগৰ শান্ত হ’ব; কিয়নো মই জানো যে, মোৰ কাৰণেহে আপোনালোকৰ ওপৰলৈ এই প্রবল ধুমুহা আহিছে।”\n13. তথাপিও নাবিকসকলে সমুদ্রৰ তীৰ পাবৰ বাবে পুণৰায় বৰকৈ বাই যাবলৈ ধৰিলে, কিন্তু তেওঁলোক সফল নহ’ল। প্রচণ্ড ধুমুহা আৰু উত্তাল সমুদ্রৰ ঢৌ অধিক শক্তিশালী হৈ উঠিব ধৰিলে।\n14. এই হেতুকে তেওঁলোকে যিহোৱাৰ আগত কাতৰোক্তি কৰি ক’লে, “আমি আপোনাক বিনয় কৰোঁ, হে যিহোৱা, আপোনাক বিনয় কৰোঁ, এই মানুহৰ প্ৰাণৰ কাৰণে আমাক বিনষ্ট হ’বলৈ নিদিব আৰু নিৰ্দ্দোষীৰ ৰক্তপাতৰ কাৰণে আমাক দোষী নকৰিব; কিয়নো হে যিহোৱা, আপুনিও আপোনাৰ ইচ্ছামতে কার্য কৰিছে।”\n15. এই বুলি কৈ তেওঁলোকে যোনাক দাঙি নি সাগৰত পেলাই দিলে, তেতিয়া সমুদ্ৰৰ ভয়ানক মূর্তি নাইকিয়া হ’ল।\n16. সেই লোকসকলে যিহোৱাক অত্যন্ত ভয় কৰিলে, আৰু তেওঁলোকে যিহোৱাৰ উদ্দেশ্যে এটা বলি উৎসৰ্গ কৰিলে আৰু তেওঁৰ ওচৰত সংকল্প কৰিলে।\n17. আনফালে যোনাক গিলি থবৰ কাৰণে যিহোৱাই এটা ডাঙৰ মাছ নিৰূপণ কৰি থৈছিল আৰু সেই মাছৰ পেটত যোনা তিনিদিন তিনিৰাতি থাকিল।\n1. যোনাই সেই মাছৰ পেটৰ পৰা নিজ ঈশ্বৰ যিহোৱাৰ আগত প্ৰাৰ্থনা কৰিলে।\n2. তেওঁ ক’লে, “মই যিহোৱাক মোৰ কষ্টৰ বিষয়ে প্ৰাৰ্থনাত ক’লো; তাতে তেওঁ মোক উত্তৰ দিলে। চিয়োলৰ ভিতৰৰ পৰা মই সহায়ৰ কাৰণে কাতৰোক্তি কৰিলোঁ আৰু আপুনি মোৰ স্বৰ শুনিলে।\n3. আপুনি মোক গভীৰ জলত সাগৰৰ মাজত পেলালে আৰু মোক সাগৰৰ সোঁতে বেৰি ধৰিলে, আপোনাৰ আটাই ঢৌ আৰু তৰঙ্গ মোৰ ওপৰেদি গ’ল।\n4. মই ক’লো, ‘আপোনাৰ দৃষ্টিৰ পৰা মোক দূৰ কৰি দিলে; মই কেনেকৈ পুনৰ আপোনাৰ পবিত্ৰ মন্দিৰৰ ফালে দৃষ্টি কৰিম?\n5. জল সমূহে মোক গ্রাস কৰি প্রাণৰ সংশয়লৈ লৈ গ’ল; অগাধ জলে মোক আগুৰি ধৰিলে; সাগৰৰ লতা-বনবোৰে মোৰ মূৰ মেৰাই ধৰিলে।\n6. মই ডুবি গৈ পৰ্ব্বতবোৰৰ মূল পর্যন্ত নামি গ’লোঁ; নিজৰ ডাংবোৰেৰে পৃথিৱীয়ে মোক চিৰকাললৈকে আটক কৰিলে; কিন্তু, হে মোৰ ঈশ্বৰ যিহোৱা, আপুনি সেই গাতৰ পৰা মোক উঠাই আনিলে।\n7. মোৰ প্ৰাণ যেতিয়া মোৰ অন্তৰত ব্যাকুল হ’ল, মই যিহোৱাক সোঁৱৰণ কৰিলোঁ আৰু মোৰ প্ৰাৰ্থনা আপোনাৰ ওচৰত আপোনাৰ পবিত্ৰ মন্দিৰত উপস্থিত হ’ল।\n8. যিসকলে অসাৰ দেৱতাবোৰক মানে, তেওঁলোকে আপোনাৰ যি বিশ্বস্ততা, তাক অৱহেলা কৰে।\n9. কিন্তু মই হ’লে স্তুতি-ধন্যবাদেৰে আপোনাৰ উদ্দেশ্যে বলি উৎসৰ্গ কৰিম; মই কৰা সংকল্প সিদ্ধ কৰিম; পৰিত্ৰাণ যিহোৱাৰ পৰাই আহে!”\n10. পাছত যিহোৱাই মাছটোক আজ্ঞা দিয়াত মাছটোৱে যোনাক বামত বমি কৰি উলিয়াই দিলে।\n1. তাৰ পাছত দ্বিতীয়বাৰৰ বাবে যিহোৱাৰ বাক্য যোনাৰ ওচৰলৈ আহিল।\n2. তেওঁ ক’লে, “তুমি উঠি সেই মহানগৰ নীনবিলৈ যোৱা আৰু মই যি কথা তোমাক ক’বলৈ দিম, সেই কথা তাত ঘোষণা কৰিবা।”\n3. তেতিয়া যোনাই যিহোৱাৰ কথা অনুসাৰে নীনবিলৈ গ’ল। নীনবি এখন অতি ডাঙৰ নগৰ আছিল; গোটেই নগৰখন ঘূৰিবলৈ তিনি দিন ৰ সময় লাগে।\n4. যোনাই সেই নগৰত সোমাই এদিনৰ বাট গ’ল আৰু এই কথা ঘোষণা কৰিলে, “চল্লিশ দিনৰ পাছত নীনবি ধ্বংস হৈ যাব।”\n5. তেতিয়া নীনবিৰ লোকসকলে ঈশ্বৰক বিশ্বাস কৰিলে আৰু তাৰ কাৰণে উপবাস ঘোষণা কৰিলে; ডাঙৰৰ পৰা সৰুলৈকে সকলোৱে চট্ কাপোৰ পিন্ধিলে।\n6. শীঘ্রেই সেই খবৰ গৈ ৰজাৰ কাণত পৰিল। তেতিয়া তেওঁ সিংহাসন এৰি উঠি আহিল আৰু গাৰ পৰা ৰাজবস্ত্ৰ সোলোকাই চট্ কাপোৰ পিন্ধি ছাঁইত বহিল।\n7. তাৰ পাছত তেওঁ নীনবিত তেওঁৰ আৰু তেওঁৰ মন্ত্ৰীসকলৰ যোগেদি এই আদেশ ঘোষণা কৰালে: “মানুহ বা পশু, গৰু বা মেৰ-ছাগৰ জাক কোনেও একো বস্তুৰ আস্বাদ নলওক; আহাৰ কি পানী নাখাওঁক।\n8. মানুহ আৰু পশু সকলোৱে গাত চট্ কাপোৰ পিন্ধক আৰু ঈশ্বৰৰ আগত উচ্চ স্বৰেৰে কাতৰোক্তি কৰক। প্ৰত্যেকে নিজ নিজ মন্দ পথৰ পৰা ঘূৰক আৰু হিংস্রতাৰ কার্য এৰি দিয়ক।\n9. কোনে জানে? হয়তো ঈশ্বৰে তেওঁৰ প্ৰচণ্ড ক্ৰোধৰ পৰা মন ঘূৰাই কোমল হ’ব, আৰু তেতিয়া আমিও ধ্বংস হৈ নাযাম।”\n10. পাছত তেওঁলোকে যি কৰিলে আৰু কেনেকৈ তেওঁলোকে নিজ নিজ মন্দ পথৰ পৰা ঘূৰিলে, সেই বিষয়ে যেতিয়া ঈশ্বৰে দেখিলে, তেতিয়া তেওঁ নিজৰ মন ঘূৰালে। তাতে তেওঁ যি শাস্তি দিব বুলি মনস্থ কৰিছিল, তাক তেওঁ নকৰিলে।\n1. সেয়ে যোনা অতিশয় অসন্তুষ্ট হ’ল আৰু ক্রোধিত হৈ পৰিল।\n2. তেওঁ যিহোৱাৰ আগত প্ৰাৰ্থনা কৰি ক’লে, “হে যিহোৱা, মই নিজ দেশত থাকোঁতেই ভাবিছিলো যে, এনেকুৱাই হ’ব। সেই কাৰণেই মই প্রথমে তৰ্চীচলৈ পলাই গৈছিলোঁ; কিয়নো মই জানিছিলোঁ যে, আপুনি কৃপালু ঈশ্বৰ, প্রেমেৰে পৰিপূৰ্ণ, ক্ৰোধত ধীৰ, দয়াত মহান আৰু ধ্বংস কৰাৰ পৰা মন পৰিবর্তন কৰোঁতা।\n3. এতিয়া হে যিহোৱা, মিনতি কৰোঁ, আপুনি মোৰ প্ৰাণ লওক; কিয়নো মই জীয়াই থকাতকৈ মৰি যোৱাই ভাল।”\n4. তেতিয়া যিহোৱাই ক’লে, “তুমি খং কৰাটো জানো উচিত হৈছে?”\n5. তাৰ পাছত যোনা নগৰখনৰ পৰা ওলাই গ’ল। তেওঁ নগৰখনৰ পূবদিশে এটা আশ্রয় গৃহ সাজি তাৰ ছাঁয়াত বহিল আৰু নগৰখনৰ কি দশা হ’ব, তাক চাবলৈ অপেক্ষা কৰি থাকিল।\n6. পাছত ঈশ্বৰ যিহোৱাই এজোপা এৰাগছ নিৰূপণ কৰিলে আৰু যোনাই কষ্ট নাপাবলৈ তেওঁৰ গাত ছাঁ পৰিবৰ বাবে মূৰৰ ওপৰলৈকে গছ পুলিতো বঢ়ালে। সেই গছ জোপাৰ কাৰণে যোনা অতি আনন্দিত হ’ল।\n7. কিন্তু পাছদিনা অতি ৰাতিপুৱাতে ঈশ্বৰে এটা পোক পঠালে আৰু সেই পোকটোৱে গছডাল কুটাত, গছডাল শুকাই গ’ল।\n8. পাছত সূর্যোদয়ৰ সময়ত ঈশ্বৰে পূবৰ পৰা গৰম বতাহ বলিবলৈ দিলে; তাতে যোনাৰ মূৰত এনেকৈ ৰ’দ পৰিল যে, তেওঁ অজ্ঞান হোৱাৰ দৰে হ’ল। তেতিয়া যোনাই নিজৰ মৃত্যু বিচাৰি ক’লে, “মই জীয়াই থকাতকৈ মৰি যোৱাই ভাল।”\n9. কিন্তু ঈশ্বৰে যোনাক ক’লে, “এৰা গছজোপাৰ কাৰণে খং কৰি তুমি ভাল কৰিছা নে?” যোনাই ক’লে, “হয়, মই খং কৰি ভালেই কৰিছোঁ, এনেকি মৃত্যু পর্যন্ত কৰিম।”\n10. তেতিয়া যিহোৱাই ক’লে, “তুমি পৰিশ্ৰম নকৰা, নবঢ়োৱা, একে ৰাতিতে গজি একে ৰাতিতে মৰা এৰাগছ জোপালৈ তোমাৰ মৰম লাগিল;\n11. কিন্তু যি নীনবিত সোঁহাত আৰু বাওঁহাতৰ মাজৰ প্ৰভেদ নজনা একলাখ বিশ হাজাৰতকৈও অধিক সন্তান আছে আৰু অনেক পশুও আছে; তেনেহ’লে মোৰ জানো সেই মহানগৰ নীনবিলৈ দয়া নালাগিব?”\n1. যিহোৱাৰ প্রশংসা হওঁক; তেওঁ মোৰ আশ্রয়-শিলা; তেওঁ মোৰ হাতক যুদ্ধ কৰিবলৈ শিকায়, মোৰ আঙুলিবোৰকো ৰণ কৰিবলৈ শিকায়।\n2. তেওঁ মোৰ চিৰস্থায়ী প্রেম আৰু মোৰ কোঁঠ, মোৰ উচ্চ দুৰ্গ আৰু মোৰ উদ্ধাৰকৰ্ত্তা; তেওঁ মোৰ ঢাল আৰু মই তেওঁতে আশ্ৰয় লওঁ। তেৱেঁই জাতি সমূহক মোৰ অধীনত আনে।\n3. হে যিহোৱা, মানুহ নো কি যে তুমি মানুহক গণ্য কৰা? মনুষ্যই বা কি যে তুমি তেওঁলোকলৈ মনোযোগ দিয়া?\n4. মনুষ্য নিঃশ্বাস মাথোন; তেওঁৰ আয়ুস গুচি যোৱা ছাঁৰ নিচিনা।\n5. হে যিহোৱা, তোমাৰ আকাশ-মণ্ডলক দোঁৱাই নত কৰি তুমি নামি আহাঁ; পৰ্বতবোৰক স্পৰ্শ কৰা যাতে সেইবোৰৰ পৰা ধুঁৱা ওলাব।\n6. তুমি বজ্ৰপাত পেলাই শত্রুবোৰক বিছিন্ন কৰা; তোমাৰ কাঁড় মাৰি তেওঁলোকক বিহ্বল কৰি তোলা।\n7. তুমি ওপৰৰ পৰা তোমাৰ হাত মেলি দিয়া; মোক মুক্ত কৰা, মহাজলৰ পৰা মোক ৰক্ষা কৰা; সেই অন্য জাতিৰ হাতৰ পৰা মোক ৰক্ষা কৰা।\n8. তেওঁলোকৰ মুখে মিছা কথা কয়, তেওঁলোকৰ সোঁ হাতে বিশ্বাসঘাতকৰ কার্য কৰে।\n6. তেওঁৰ বাক্যৰ লগত একো যোগ নিদিবা; নহ’লে তেওঁ তোমাক তিৰস্কাৰ কৰিব, আৰু তুমি মিছলীয়া বুলি প্রমাণিত হবা।\n7. মই তোমাৰ আগত দুটা বস্তু খুজিছোঁ; মোৰ মৃত্যু হোৱাৰ আগতে সেই বস্তু দুটা মোক দিবলৈ অমান্তি নহ’বা।\n8. অহংকাৰ আৰু মিছা কথা মোৰ পৰা দূৰ কৰা; মোক দৰিদ্ৰ নাইবা ধনৱান নকৰিবা; কেৱল মোৰ প্রয়োজনীয় আহাৰ মোক দিয়া।\n9. কাৰণ মোৰ যদি অতিৰিক্ত থাকে, তেনেহ’লে মই তোমাক অস্বীকাৰ কৰিম আৰু ক’ম, “যিহোৱা নো কোন?” বা মই যদি দৰিদ্ৰ হওঁ আৰু চুৰ কৰোঁ, তেনেহ’লে মোৰ ঈশ্বৰৰ নাম মই অপবিত্র কৰিম।\nপ্ৰকাশিত বাক্য 8:1-13\n1. পাছত তেওঁ সপ্তম ছাব মেলোতে, স্বৰ্গত প্ৰায় আধা ঘণ্টামান নিস্তদ্ধতাৰে পৰিপূৰ্ণ হ’ল।\n2. আৰু ঈশ্বৰৰ আগত থিয় হৈ থকা যি সাত জন স্বৰ্গৰ দূতক দেখিলোঁ; তেওঁলোকক সাতোটা তূৰী দিয়া হ’ল।\n3. পাছত সোণৰ ধূপবাতি লোৱা আন এজন দূত আহি বেদিৰ ওচৰত উপস্থিত হ’ল; আৰু সিংহাসনৰ আগত থকা সোণৰ বেদিৰ ওপৰত পবিত্ৰ লোক সকলে প্ৰাৰ্থনাত জ্বলাবলৈ, তেওঁক ভালেমান ধূপ দিয়া হ’ল।\n4. তাতে পবিত্ৰ লোক সকলৰ প্ৰাৰ্থনাৰে সৈতে দূতৰ হাতৰ পৰা ধূপৰ ধুঁৱা ঈশ্বৰৰ সন্মুখলৈ উঠিল।\n5. পাছে দূতে ধূপবাতি লৈ, তাত বেদিৰ পৰা জুই ভৰাই ললে৷ তেতিয়া তেওঁ এইবোৰ পৃথিৱীলৈ পেলাই দিলে, তাতে মেঘ-গৰ্জ্জন, গাজনি, বিজুলী আৰু ভুমিকম্প হ’ল।\n6. পাছত সাতোটা তুৰী লোৱা এই সাত জন স্বৰ্গৰ দূতে তূৰী বজাবলৈ নিজক যুগুত কৰিলে।\n7. পাছত প্ৰথম জন স্বৰ্গৰ দূতে বজাওঁতে, তেজ মিহলি কৰা শিল আৰু জুই উপস্থিত হ’ল৷ সেইবোৰক পৃথিৱীলৈ পেলোৱা হ’ল; তাতে পৃথিৱীৰ তিনি ভাগৰ এভাগ পোৰা হ’ল, গছৰো তিনি ভাগৰ এভাগ পোৰা হ’ল আৰু সকলো কেচা তৃণো পোৰা হ’ল।\n8. পাছত দ্বিতীয় দূতে বজাওঁতে অগ্নিৰে জ্বলি থকা মহা-পৰ্ব্বতৰ নিচিনা কিবা এটা সাগৰত পেলোৱা হ’ল৷ তাতে সাগৰৰ তিনি ভাগৰ এভাগ তেজ হ’ল\n9. আৰু সাগৰত থকা সৃষ্ট বস্তুৰ ভিতৰৰ জীৱ-জন্তু তিনি ভাগৰ এভাগ মৰিল, জাহাজবোৰৰো তিনি ভাগৰ এভাগ নষ্ট হ’ল।\n10. পাছত তৃতীয় দূতে বজাওঁতে, আৰিয়াৰ নিচিনা জ্বলি থকা এটা বৰ তৰা আকাশৰ পৰা খহি, নদীৰ তিনি ভাগৰ এভাগত আৰু জলৰ ভুমুকবোৰত পৰিল।\n11. সেই তৰাৰ নাম নাগদানা৷ তাতে জলৰ তিনি ভাগৰ এভাগ নাগদানা হ’ল আৰু পানী তিতা হোৱাত সেই পানীৰ কাৰণে অনেক মানুহ মৰিল।\n12. পাছত চতুৰ্থ দূতে বজাওঁতে, সুৰ্য্যৰ তিনি ভাগৰ এভাগ, চন্দ্ৰৰ তিনি ভাগৰ এভাগ আৰু তৰাবোৰৰো তিনি ভাগৰ এভাগ যেন আন্ধাৰ হ’ল; আৰু দিনৰ তিনি ভাগৰ এভাগ পোহৰ নাইকিয়া হয় আৰু ৰাতিৰো সেইৰূপ হয়, এই কাৰণে সেইবোৰৰ প্ৰত্যেকৰ তিনি ভাগৰ এভাগ আঘাত প্ৰাপ্ত হ’ল।\n13. পাছত মই চাওতে চাওতে, এটা ঈগল পক্ষীয়ে আকাশৰ মাজত উৰি উৰি বৰ মাতেৰে এই কথা কোৱা শুনিলোঁ, “যি তিনি জন দূতে তূৰী বজাবলৈ উদ্যত আছে, তেওঁলোকৰ সেই অৱশিষ্ট তূৰী-ধ্বনীত পৃথিৱীত বাস কৰা লোক সকলৰ সন্তাপ, সন্তাপ, সন্তাপ হ’ব”।


Gatiquin Oz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Gatiquin Oz ar byavahar, ppali, parshwakriya, upkaar, kriya-pratikriya aaru satarkatabani\nGatiquin Oz ৰ মূল্য আৰু পেকৰ চাইজ - Gatiquin Oz Price and Pack Size in Assamese - Gatiquin Oz ar mulya aaru pakor size\nGatiquin Oz की जानकारी\nGatiquin Oz ৰ লাভ আৰু ব্যৱহাৰসমূহ- Gatiquin Oz Benefits & Uses in Assamese- Gatiquin Oz ar laabh aaru byavaharsamuh\nGatiquin Oz ৰ পালি আৰু সেয়া কেনেদৰে ল'ব- Gatiquin Oz Dosage & How to Take in Assamese - Gatiquin Oz ar paali aaru xeya kenedore lobo\nGatiquin Oz ৰ পাৰ্শ্চক্ৰিয়াসমূহ- Gatiquin Oz Side Effects in Assamese- Gatiquin Oz ar parshwakriyasamuh\nGatiquin Oz সংক্ৰান্ত সতৰ্কতাবাণীসমূহ- Gatiquin Oz Related Warnings in Assamese- Gatiquin Oz xonkranta xatarkatabanisamuh\nঅইন দৰৱৰ সৈতে Gatiquin Ozৰ গুৰুতৰ ক্ৰিয়া-প্ৰতিক্ৰিয়া- Severe Interaction of Gatiquin Oz with Other Drugs in Assamese- Oinor xoite Gatiquin Oz ar gurutor kriya-pratikriya\nGatiquin Oz মতভেদসমূহ- Gatiquin Oz Contraindications in Assamese- Gatiquin Oz nishedhsamuh\nGatiquin Oz ৰ বিষয়ে সততে সোধা প্ৰশ্নসমূহ- Frequently asked Questions about Gatiquin Oz in Assamese- Gatiquin Oz ar bikhoye satate xodha prashnasamuh\nখাদ্য আৰু মদৰ সৈতে Gatiquin Oz ক্ৰিয়া-প্ৰতিক্ৰিয়া- Gatiquin Oz Interactions with Food and Alcohol in Assamese- khadya aaru modor xoite Gatiquin Oz kriya-pratikriya\nGatiquin Oz ৰ লাভ আৰু ব্যৱহাৰসমূহ - Gatiquin Oz Benefits & Uses in Assamese - Gatiquin Oz ar laabh aaru byavaharsamuh\nGatiquin Oz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nGatiquin Oz ৰ পালি আৰু সেয়া কেনেদৰে ল'ব - Gatiquin Oz Dosage & How to Take in Assamese - Gatiquin Oz ar paali aaru xeya kenedore lobo\nGatiquin Oz-ৰ উপাদানসমূহ - Gatiquin Oz Active Ingredients in Assamese - Gatiquin Oz-ar upadaansamuh\nGatiquin Oz ৰ পাৰ্শ্চক্ৰিয়াসমূহ - Gatiquin Oz Side Effects in Assamese - Gatiquin Oz ar parshwakriyasamuh\nগৱেষণাৰ ভিত্তিত, Gatiquin Oz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nGatiquin Oz সংক্ৰান্ত সতৰ্কতাবাণীসমূহ - Gatiquin Oz Related Warnings in Assamese - Gatiquin Oz xonkranta xatarkatabanisamuh\nGatiquin Oz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nGatiquin Ozৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Gatiquin Oz নাখাব আৰু আপোনাৰ চিকিতসকৰ পৰামৰ্শ লওক।\nGatiquin Oz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nGatiquin Oz এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Gatiquin Oz কি প্ৰভাৱ দেখা গৈছে?\nGatiquin Ozৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Gatiquin Oz কি প্ৰভাৱ দেখা গৈছে?\nGatiquin Ozৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Gatiquin Oz ৰ কি প্ৰভাৱ দেখা গৈছে?\nহৃদয় ৰ বাবে Gatiquin Oz ক্ষতিকাৰক নহয়।\nঅইন দৰৱৰ সৈতে Gatiquin Ozৰ গুৰুতৰ ক্ৰিয়া-প্ৰতিক্ৰিয়া - Severe Interaction of Gatiquin Oz with Other Drugs in Assamese - Oinor xoite Gatiquin Oz ar gurutor kriya-pratikriya\nGatiquin Oz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nGatiquin Oz মতভেদসমূহ - Gatiquin Oz Contraindications in Assamese - Gatiquin Oz nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Gatiquin Oz লোৱা অনুচিত যাতে -\nGatiquin Oz ৰ বিষয়ে সততে সোধা প্ৰশ্নসমূহ - Frequently asked Questions about Gatiquin Oz in Assamese - Gatiquin Oz ar bikhoye satate xodha prashnasamuh\nএই Gatiquin Oz-এ অভ্য়াস বা নিচাৰ সৃষ্টি কৰে নেকি?\nনহয়, Gatiquin Oz লোৱাটোৱে কোনো আসক্তিৰ সৃষ্টি নকৰে।\nGatiquin Oz লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Gatiquin Ozয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Gatiquin Oz লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Gatiquin Ozয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Gatiquin Oz ক্ৰিয়া-প্ৰতিক্ৰিয়া - Gatiquin Oz Interactions with Food and Alcohol in Assamese - khadya aaru modor xoite Gatiquin Oz kriya-pratikriya\nখাদ্য আৰু Gatiquin Ozৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Gatiquin Oz ল'ব পাৰে।\nমদ আৰু Gatiquin Ozৰ মাজৰ প্ৰতিক্ৰিয়া\nমদ আৰু Gatiquin Oz একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nGatiquin Oz ৰ অনুকল্প - Substitutes for Gatiquin Oz in Assamese\nআপুনি বা আপোনাৰ পৰিয়ালৰ কোনোবাই Gatiquin Oz লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Gatiquin Oz ব্যৱহাৰ কৰিছিল নেকি?\nআপুনি কিমান পৰিমাণে Gatiquin Oz সেৱন কৰিছিল?\nআপুনি Gatiquin Oz ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Gatiquin Oz সেৱন কৰে?


আইপিএলৰ এটা বিশেষ দলত ৰিয়ান পৰাগ, পিছে কিয় নাক কোঁচাইছে অনুৰাগীয়ে? -\nHomeক্ৰীড়াআইপিএলৰ এটা বিশেষ দলত ৰিয়ান পৰাগ, পিছে কিয় নাক কোঁচাইছে অনুৰাগীয়ে?\nআইপিএলৰ এটা বিশেষ দলত ৰিয়ান পৰাগ, পিছে কিয় নাক কোঁচাইছে অনুৰাগীয়ে?\nনতুন দিল্লীঃ উলহ-মালহৰ মাজেৰে সামৰণি পৰিল আইপিএল। ইতিহাস সৃষ্টি কৰি চতুৰ্থবাৰৰ বাবে আইপিএল ৰ খিতাপ জয় চেন্নাই ছুপাৰ কিংছৰ। এতিয়া সময় প্ৰতিযোগিতাখনলৈ ঘূৰি চোৱাৰ। কোন কোন খেলুৱৈয়ে ভাল প্ৰদৰ্শন দেখুৱাবলৈ সক্ষম হৈছিল আৰু কোন কোন খেলুৱৈয়ে আশাপ্ৰদ প্ৰদৰ্শন দাঙি ধৰাত ব্যৰ্থ হৈছিল তাৰ খতিয়ান লোৱাৰ নিশ্চিতভাৱে এয়া উচিত সময়। শেহতীয়াকৈ প্ৰাক্তন ভাৰতীয় ক্ৰিকেটাৰ আকাশ চোপ্ৰাই তেওঁলোকৰ প্ৰত্যাশাৰ তুলনাত কম প্ৰদৰ্শন দেখুওৱা খেলুৱৈসকলৰ এখন তালিকা প্ৰস্তুত কৰি উলিয়াইছে।\nমূল একাদশৰ বাছনিৰ সময়ত চোপ্ৰাই লিয়াম লিভিংষ্টোন আৰু নিকোলাছ পুৰাণক তেওঁৰ অপেনাৰ হিচাপে তুলি লৈছিল। এই দুয়োজন খেলুৱৈৰ পৰা তেওঁলোকৰ ফ্ৰেঞ্চাইজী ৰাজস্থান ৰয়েলছ আৰু পাঞ্জাৱ কিংছে বহুত আশা কৰিছিল। যদিও লিভিংষ্টনে ৫খন খেলত মাত্ৰ ৪২ ৰানৰ দু্ৰ্বল ইনিংছ উপহাৰ দিয়ে। নিকোলাছ পুৰাণে ছিজনৰ ভয়ংকৰ আৰম্ভণি কৰে যদিও ১২খন খেলত মাত্ৰ ৮৫ ৰানৰ বৰঙনিহে দিবলৈ সক্ষম হয়। চোপ্ৰাৰ তালিকাৰ তৃতীয় স্থানত আছে সুৰেশ ৰাইনা। মিষ্টাৰ কনছিছটেনছী হিচাপে খ্যাত সুৰেশ ৰাইনাইয়ো চলিত ছিজনত উত্‍কৃষ্ট প্ৰদৰ্শনত ব্যৰ্থ হয়। ১২খন খেলত ৰাইনাৰ বৰঙনি ১৬০ৰান। চতুৰ্থ স্থানত আছে কলকাতা নাইট ৰাইডাৰ্ছৰ অধিনায়ক ইয়ন মৰ্গান। মৰ্গানে ১৬খন খেলত ১২৯ৰানহে কৰে।\nপঞ্চম স্থানত চোপ্ৰাই হাৰ্দিক পাণ্ডিয়াক বাছনি কৰিছিল। চোপ্ৰাই কয়, ‘হাৰ্দিকৰ পৰা বহুত বেছি প্ৰত্যাশা আছিল। তেওঁ বহুত ভাল খেলুৱৈ।’ পাণ্ডিয়াই ১২খন খেলত মাত্ৰ ১২৭ ৰানহে কৰে। বলিঙেৰেও বিশেষ পাৰদৰ্শিতা দেখুৱাব পৰা নাছিল হাৰ্ডিকে। ৰাজস্থান ৰয়েলছৰ ৰিয়ান পৰাগক ৬ নম্বৰত অন্তৰ্ভুক্ত কৰিছে চোপ্ৰাই। ৰিয়ান পৰাগো চলিত ছিজনত বিশেষ স্মৰণীয় মুহূৰ্ত প্ৰদানত ব্যৰ্থ হয়। বিগত সময়চোৱাত শোচনীয় প্ৰদৰ্শনৰ বাবে দলৰ পৰা বিশ্ৰামো দিয়া হৈছিল ৰিয়ান পৰাগক। আকাশ চোপ্ৰা,ডেল ষ্টেইন,সঞ্জয় মাঞ্জেকাৰৰ দৰে আগশাৰীৰ ক্ৰিকেটাৰেও ৰিয়ান প্ৰসংগত সৰব হৈ পৰিছিল। আইপিএলৰ চলিত ছিজনত ৰিয়ান পৰাগৰ প্ৰদৰ্শক দুৰ্ভাগ্যজনক আখ্যা আকাশ চোপ্ৰাৰ। তাৰ পাছতে আকাশ চোপ্ৰাৰ নিম্নপ্ৰদৰ্শনকাৰী একাদশত অন্তৰ্ভুক্ত হৈছে ক্ৰমে ক্ৰুণাল পাণ্ডিয়া, ডেল ক্ৰিষ্টিয়ান, কাইল জেমিচন, ৰবিচন্দ্ৰন অশ্বিন আৰু ভুৱনেশ্বৰ কুমাৰ। এতিয়া প্ৰশ্ন হৈছে, আগন্তুক বৰ্ষতে আইপিএলৰ মেগা নিলাম।কোনটো দলত স্থান লাভ কৰিব ৰিয়ানে? ৰাজস্থান ৰয়েলছতে থাকিব নে অন্য কোনো দললৈ যাব লাগিব? নে বহুল বিতৰ্কই থকা-সৰকা কৰা উদীয়মান ক্ৰিকেটাৰ গৰাকীৰ ইয়াতেই কেৰিয়াৰৰ য’তি পৰিব নেকি সেয়াহে হ’ব লক্ষ্যণীয়!\nPrevious articleপিঅ’কেৰ পৰা নিয়ন্ত্ৰণ হৈছে হত্যালীলা, কাশ্মীৰৰ ২০০ লোকক হত্যাৰ বাবে প্ৰস্তুত তালিকা, সেনাও দিশহাৰা\nNext articleৰাজ্যত কিদৰে চলিছিল আইপিএলৰ জুৱা? কোনে ক’ৰপৰা নিয়ন্ত্ৰণ কৰিছিল কোটিটকীয়া কাৰবাৰ?


জিম অংকন ডেকা - অসমীয়া ৱিকিপিডিয়া\nআই আই টি গুৱাহাটীত জিম অংকন ডেকা\n১ জুন, ১৯৮০ (৪০ বছৰ)\nগায়ক, গীতিকাৰ, guitarist, keyboardist, music teacher, documentary film maker, photographer, record producer\nজিম অংকন ডেকা (ইংৰাজী: Jim Ankan Deka, জন্ম: ১ জুন, ১৯৮০) অসমৰ এজন অসমীয়া সংগীতজ্ঞ, তথ্যচিত্ৰ নিৰ্মাতা আৰু লগতে এজন ফটোগ্ৰাফাৰ। ১৯৮০ চনৰ ১ জুনত অসমৰ গুৱাহাটীত জিম অংকন ডেকাৰ জন্ম হয়। তেখেতৰ পিতৃৰ নাম ভৱানন্দ ডেকা[উদ্ধৃতিৰ প্ৰয়োজন] আৰু মাতৃৰ নাম নলীনি প্ৰভা ডেকা, এওঁলোক দুয়োজনেই লিখা মেলাৰ যোগেদি অসমীয়া সাহিত্য জগতত সুখ্যাতি অৰ্জন কৰিছে। ১৯৯৬ চনত গুৱাহাটীৰ ডন বস্কো বিদ্যালয়ৰৰ পৰা হাইস্কুল পাছ কৰি পিছলৈ টুৰিজিম মেনেজমেণ্টৰ শিক্ষা লয়। সাগৰ, মন ডোলে, শব্দৰ পৰিচয়, তেৰে বিন নহী লগতা আদি সংগীতসমূহ তেখেতৰ অসমীয়া সংগীত জগতলৈ অন্যতম অৱদান। তেৱেঁই বাংগালোৰত ইষ্টাৰ্ণ ফেয়াৰ মিউজিক ফাউণ্ডেশ্যন নামৰ এখন সংগীত বিদ্যালয় আৰু প্ৰডাকচন হাউছ প্ৰতিষ্ঠা কৰা প্ৰথমজন অসমীয়া। শেহতীয়াকৈ তেওঁ "Awaaz - Speak Up Against Sexual Violence" শ্ৰাব্য সঁফুৰাৰ বাবে মুম্বাই ছৰ্ট্‌ছ ইণ্টাৰনেছনেল ফিল্ম ফেষ্টিভেল আৰু হলিউড ছৰ্ট্‌ছ ৰিল-১৪ ফিল্ম ফেষ্টিভেলত শ্ৰেষ্ঠ মিউজিক ভিডিঅ'ৰ বঁটা লাভ কৰিছে।\n↑ "Assamese Musician Jim Ankan Deka wins Best International Music Video Award". Assam Foundation-India. http://reviewne.com/assamese-musician-jim-ankan-deka-wins-best-international-music-video-award। আহৰণ কৰা হৈছে: 31 ডিচেম্বৰ 2013.\n↑ "Hollywood Shorts Reel-2014". Miniboxoffice.com. http://miniboxoffice.com/onlinefilmfestival/news.php?id=MTcy.\nTimeless (album) at OK Listen\nJim Ankan Deka at iTunes\nName Deka, Jim Ankan\nShort description Musician, documentary film maker\n"https://as.wikipedia.org/w/index.php?title=জিম_অংকন_ডেকা&oldid=251056"ৰ পৰা অনা হৈছে\nএই পৃষ্ঠাখন ০৭ নৱেম্বৰ, ২০২০ তাৰিখে ২০:২২ বজাত অন্তিম সংশোধন কৰা হৈছিল।


(কিৰণ বেদিৰ পৰা পুনঃনিৰ্দেশিত)\nঅমৃতসৰ, পাঞ্জাৱ, ভাৰত\nৰাষ্ট্ৰ সঙ্ঘৰ পুৰস্কাৰ ২০০৪ (ইংৰাজী: United Nations Medal)\nকিৰণ বেদি (ইংৰাজী: Kiran Bedi, পাঞ্জাৱী:ਕਿਰਣ ਬੇਦੀ) ভাৰতবৰ্ষৰ এগৰাকী সমাজ সংস্কাৰক আৰু ভাৰতীয় আৰক্ষী সেৱাৰ এগৰাকী অৱসৰপ্ৰাপ্ত বিষয়াউদ্ধৃতি ত্ৰুটি: অবৈধ <ref> টেগ; সমলবিহীন refসমূহৰ অৱশ্যেই এটা নাম থাকিব লাগিব।। ১৯৭২ চনত ভাৰতৰ আৰক্ষী বাহিনীত যোগদান কৰা কিৰণ বেদি হৈছে ভাৰতীয় আৰক্ষী সেৱাৰ প্ৰথমগৰাকী মহিলা বিষয়া। ভাৰতীয় আৰক্ষী অনুসন্ধান আৰু বিকাশ দপ্তৰৰ প্ৰধান আয়ুক্ত হিচাপে কাৰ্য্যনিৰ্বাহ কৰি থকা কালতে ২০০৭ চনত এখেতে ভাৰতীয় আৰক্ষী সেৱাৰ পৰা স্বেচ্ছাকৃতভাৱে অৱসৰ গ্ৰহণ কৰে।উদ্ধৃতি ত্ৰুটি: অবৈধ <ref> টেগ; সমলবিহীন refসমূহৰ অৱশ্যেই এটা নাম থাকিব লাগিব। এখেত ভাৰতীয় দূৰদৰ্শনৰ জনপ্ৰিয় ধাৰাবাহিক আপ কি কচেহৰি (ইংৰাজী:Your Court)ৰ আঁতধৰোতা তথা বিচাৰক আছিল।উদ্ধৃতি ত্ৰুটি: অবৈধ <ref> টেগ; সমলবিহীন refসমূহৰ অৱশ্যেই এটা নাম থাকিব লাগিব।\n5 বিতৰ্কত কিৰণ বেদি\n6 কিৰণ বেদিৰ জীৱনী\n১৯৪৯ চনৰ ৯ জুনত ভাৰতৰ পাঞ্জাৱ ৰাজ্যৰ অমৃতসৰত প্ৰকাশ পেশৱাৰিয়া আৰু প্ৰেম পেশৱাৰিয়াৰ দ্বিতীয় গৰাকী কন্যা সন্তান হিচাপে কিৰণ বেদিৰ জন্ম হয়।\nঅমৃতসৰৰ চেক্ৰেদ হাৰ্ট কনভেন্ট স্কুলত শিক্ষা গ্ৰহণ কৰি থকা সময়ত এখেতে ৰাষ্ট্ৰীয় কেডেট কৰ্পচ (ইংৰাজী:National Cadet Corps, NCC))ত যোগদান কৰে। টেনিচ খেলি ভাল পোৱা বেদিয়ে একেৰাহে জুনিয়ৰ নেচনেল ল'ন টেনিচ চেম্পিয়নশ্বিপ (ইংৰাজী:Junior National Lawn Tennis Championship) (১৯৬৬ চন), এচিয়ান ল'ন টেনিচ চেম্পিয়নচীপ (ইংৰাজী:Asian Lawn Tennis Championship) (১৯৭২ চন) আৰু অল ইণ্ডিয়া ইন্টাৰ ষ্টেট অ'মেনচ ল'ন টেনিচ চেম্পিয়নশ্বিপ (ইংৰাজী:All-India Interstate Women's Lawn Tennis Championship, ১৯৭৬ চন) ত বিজয়ী হ'বলৈ সক্ষম হয়।উদ্ধৃতি ত্ৰুটি: অবৈধ <ref> টেগ; সমলবিহীন refসমূহৰ অৱশ্যেই এটা নাম থাকিব লাগিব।\n১৯৭৮ চনত অমৃতসৰৰ গভৰ্ণমেন্ট কলেজ ফ'ৰ অ'মেন ৰ পৰা ইংৰাজী বিষয়ত স্নাতক হৈ এখেতে ১৯৭০ চনত চণ্ডীগড়ৰ পাঞ্জাৱ বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ উপাধি লাভ কৰে\n১৯৯৯ চনত ইণ্ডিয়ান ইনস্টিটিউট অফ টেকনল'জি, দিল্লী (IIT Delhi)ৰ পৰা সমাজ বিজ্ঞান বিভাগত পি. এইচ. ডি উপাধি লাভ কৰে। এখেতৰ গৱেষনাৰ বিষয় আছিল নিচাসক্ত দ্ৰব্যৰ অপব্যৱহাৰ আৰু ঘৰুৱা অশান্তি (Drug Abuse and Domestic Violence)।উদ্ধৃতি ত্ৰুটি: অবৈধ <ref> টেগ; সমলবিহীন refসমূহৰ অৱশ্যেই এটা নাম থাকিব লাগিব।\nকিৰণ বেদি আৰু অন্য ১৭ জন আৰক্ষী বিষয়া লগ লাগি ১৯৮৭ চনত নৱজ্যোতি ইণ্ডিয়া ফাউণ্ডেশ্যন (ইংৰাজী:Navjyoti India Foundation, NIF) প্ৰতিষ্ঠা কৰে। সংস্থাটোৱে ড্ৰাগছ আসক্ত লোকসকলক আসক্তিৰ পৰা মুক্ত কৰি তেওঁলোকৰ সংস্থাপনৰ ব্যৱস্থা কৰিছিল। বৰ্তমান সংস্থাটোৱে অশিক্ষিত আৰু women empowerment দৰে সামাজিক সমস্যা সমূহো নিৰাময় কৰাৰ চেষ্টা কৰে। ১৯৯৪ চনত কিৰণ বেদিয়ে ইণ্ডিয়া ভিশ্যন ফাউণ্ডেশ্যন (ইংৰাজী:India Vision Foundation) প্ৰতিষ্ঠা কৰে। এই প্ৰতিষ্ঠানটোৱে police reforms, prison reforms, women empowerment, গ্ৰাম্য আৰু সামাজিক উন্নতিৰ হকে কাম কৰে।\nকিৰণ বেদি দুৰ্নীতিৰ বিৰুদ্ধে ভাৰত (India Against Corruption, IAC)ৰ এগৰাকী উল্লেখযোগ্য সদস্য। ইয়াৰ আন দুগৰাকী উল্লেখযোগ্য সদস্য হৈছে আন্না হাজাৰে আৰু অৰবিন্দ কেজৰিৱাল। তেওঁলোকে দুৰ্নীতিৰ বিৰুদ্ধে প্ৰতিবাদ কৰাৰ লগতে লোকপাল বিলৰ ব্যৱস্থা কৰিবলৈ ভাৰত চৰকাৰক দাবী কৰি আহিছে। ২০১১ চনৰ ১৬ আগষ্টত কিৰণ বেদি আৰু দুৰ্নীতিৰ বিৰুদ্ধে ভাৰতৰ প্ৰধান সদস্যসকলক গ্ৰপ্তাৰ কৰা হয়। সেইদিনা খনৰেই সন্ধিয়া কিৰণ বেদি আৰু অন্যান্য সদস্য সকলক মুকলি কৰি দিয়া হয়। বাৰ দিন প্ৰতিবাদ কৰাৰ পিছত আৰু ভাৰত চৰকাৰ আৰু সদস্য সকলৰ মাজত হোৱা আলোচনাৰ পাছত লোকপাল বিল খচৰা প্ৰস্তুত কৰোতে তিনিটা চৰ্ত মানি ল’বলৈ সংসদে মান্তি হয়।\n১৯৯৪ Magsaysay Award Ramon Magsaysay Award Foundation \nবিতৰ্কত কিৰণ বেদি[সম্পাদনা কৰক]\n১৯৯২ চনত কিৰণ বেদিয়ে উত্তৰ-পূৰ্বাঞ্চলৰ বাবে সংৰক্ষিত আসনৰ যোগেদি নিজৰ জীয়েকক দিল্লীৰ Hardinge Collegeত এম.বি.বি.এছ. পাঠ্যক্ৰমত নামভৰ্তি কৰায়। সেই সময়ত তেওঁ মিজোৰামত কৰ্মৰত আছিল। ইয়াৰ প্ৰত্যুত্তৰ হিচাবে তেওঁ কয় যে, উত্তৰ-পূৰ্বাঞ্চলত কৰমৰত কেন্দ্ৰীয় চৰকাৰৰ কৰ্মচাৰী সকলেও এই সংৰক্ষিত আসনৰ সুবিধা লাভ কৰে ।\nকিৰণ বেদিৰ জীৱনী[সম্পাদনা কৰক]\nআই ডেয়াৰ!: কিৰণ বেদি I dare!: Kiran Bedi পাৰমেশ দঙ্গৱাল (Parmesh Dangwal) \nকিৰণ বেদি, দা কাইণ্ডলি বেটন Kiran Bedi, the kindly baton মিনাক্সী চাক্সেনা (Meenakshi Saxena) \n↑ 1.0 1.1 Official website Navjyoti. Navjyoti.org.in (2011-10-08). Retrieved on 2011-10-16.\n↑ 9.00 9.01 9.02 9.03 9.04 9.05 9.06 9.07 9.08 9.09 9.10 Awards. Kiran Bedi. Retrieved on 2012-03-13.\n↑ 12.00 12.01 12.02 12.03 12.04 12.05 12.06 12.07 12.08 12.09 12.10 12.11 12.12 12.13 12.14 Awards. Kiran Bedi. Retrieved on 2012-03-13.\n"https://as.wikipedia.org/w/index.php?title=কিৰণ_বেদী&oldid=189356"ৰ পৰা সংকলিত


মিঠা মিথ্যা – ডাঃ হিতেশ্বৰ শৰ্মা - সাহিত্য ডট অৰ্গ\nমানুহৰ মনঃস্তত্ত্বিক জগতখন অদ্ভুত, বৈচিত্ৰ্যময়৷ প্ৰতিজন মানুহেই ভিন্ন ধাৰণা, ভিন্ন চিন্তা বা ভিন্ন ব্যক্তিত্বৰে গঢ়া৷ দুজন ব্যক্তিৰ চালচলন, অংগী ভংগী, কথাবতৰা, স্বভাৱৰ কেতিয়াবা দুই এক ক্ষেত্ৰত মিল দেখিলেও সম্পূৰ্ণ সাদৃশ্য অসম্ভৱ৷ কিন্তু বাস্তৱত দেখা যায় এই এই বৈসাদৃশ্যৰ মাজতো কৰবাত যেন মানুহৰ মাজত কিছুমান সাংঘাতিক মিল আছে৷ এনেকুৱা ভাব হয় প্ৰতিজন মানুহেই কিছুমান উমৈহতীয়া ধাৰণা সমৰ্থন কৰে৷ এই উমৈহতীয়া ধাৰণা সমূহৰ বাবেই এজনে আন এজনৰ ওপৰত এক আস্থা বা বিশ্বাস ৰাখে৷ এই বিশ্বাসৰ আধাৰতেই একো একোটা সম্পৰ্ক গঢ় লৈ উঠে, বন্ধুত্ব স্থাপন হয়, প্ৰেমৰ সম্পৰ্ক গঢ়ি উঠে, এজন আনজনৰ ওপৰত নিৰ্ভৰশীল হৈ পৰে, একো একোটা দল বা জাতিৰ গঠন হয়৷ এই আস্থা বা বিশ্বাসৰ ৰহস্য এনেকুৱা এটা শক্তিশালী বস্তু যে যিয়েই ইয়াক সম্পূৰ্ণকৈ আয়ত্ত কৰিব পাৰিছে সিয়েই মানুহক নিয়ন্ত্ৰিত কৰিব পৰিছে৷ মাৰ্ক্সেৰ পৰা হিটলাৰলৈ, ছক্ৰেটিছৰ পৰা মহাত্মা গান্ধীলৈ, সকলোবোৰ জননেতাই কৰবাত নহয় কৰবাত এই আস্থাৰ সুযোগ লৈছে৷ সেয়েহে একো একোজন নেতাৰ কথাত ইতিহাস সলনি হৈ গৈছে৷\nএজন অপৰিচিত ব্যক্তিৰ বিষয়ে একো নজনাকৈ কেনেকৈ আস্থা জয় কৰিব পাৰি? ভিন্ন জনৰ ভিন্ন মনৰ সম্ভেদ নোলোৱাকৈ তেওঁৰ বিষয়ে কেনেকৈ জানিব পাৰি? এয়াই আমাৰ মনত উদয় হোৱা প্ৰশ্ন৷\nকাৰ লগত কেনেকৈ কথা পাতিলে আস্থা জয় কৰিব পাৰি তাৰ চিন্তা আজিৰ নহয়৷ ১৯৪৮ চনত বাৰ্ট্ৰাম ফোৰিয়াৰ (Bertram Forear) নামৰ এজন আমেৰিকান মনোবিজ্ঞানীয়ে এটা বিশেষ পৰীক্ষা চলায়৷ তেওঁ তেওঁৰ মনোবিজ্ঞান বিভাগৰ ছাত্ৰসকলৰ ব্যক্তিত্বৰ পৰীক্ষা কৰাৰ বাবে কিছুমান প্ৰশ্ন তৈয়াৰ কৰে৷ যেতিয়া পৰীক্ষাৰ ফলাফল ঘোষণা কৰে তেওঁ ছাত্ৰ সকলৰ প্ৰশ্নোত্তৰবোৰ বিশ্লেষণ কৰাৰ সলনি বাতৰি কাকতত প্ৰকাশিত ৰাশিফলৰ পৰা কিছুমান বিশেষ বাক্যাংশ লিপিবদ্ধ কৰি উলিয়ায়৷ সকলো ছাত্ৰকে লিপিবদ্ধ কৰি উলিওৱা সেই একেখন ফলাফলকে বেলেগে বেলেগে দি কয় যে তেওঁৰ বিশ্লেষণ খিনিৰ ওপৰত সৰ্বোচ্চ ৫ নম্বৰৰ ভিতৰত যিমান উপযুক্ত বুলি ভাবে দিয়ে যেন৷ আচৰিত ভাবে তেখেতৰ পৰীক্ষাৰ ফলাফলে গড় হিচাপত ৪.৩০ নম্বৰ লাভ কৰে৷ এই পৰীক্ষাই বিশেষ ভাবে প্ৰমাণ কৰে যে সাধাৰণীকৰণ বিবৃতি হলেওঁ ৮০ ৰ পৰা ৯০ শতাংশ মিলাকৈ কব পৰা যায়৷ এই পৰিঘটনাক ফোৰিয়াৰ পৰিঘটনা (Forer effect বা Barnum effect) বুলি কয়৷ ই হল এটা বৌদ্ধিক ভ্ৰান্তি বা বোধ জ্ঞানৰ পক্ষপাত ইংৰাজীত যাক কোৱা হয় cognition Bias.৷ এই বৌদ্ধিক ভ্ৰান্তি হল মানুহে প্ৰায়ে নিজৰ অলক্ষিতে যুক্তি আৰু সত্যৰ পৰা আঁতৰি আহি নিজে বিচৰা ধৰণৰ সামাজিক প্ৰকাশ(social reality) এটাক প্ৰতিনিধিত্ব কৰিব ভাল পায়৷ এনে কৰিবলৈ যাওঁতে মানুহে সদায়ে কিছুমান বিশেষ মন্তব্য, বতৰা বা নিজৰ ক্ষেত্ৰত হোৱা পৰিঘটনাক মনত ৰাখে বা আদৰি লয়৷ আন কথাত কবলৈ গলে কিছুমান বিশেষ ধৰণৰ মতামত বা মন্তব্য নিজে বিচৰা সামাজিক সত্তাটো বা প্ৰকাশটোৰ লগত জড়িত কৰি দিয়ে৷ ইয়াকে কোৱা হয় বিষয়ীগত প্ৰতিপাদন বা সাব্যস্তকৰণ (subjective validation).৷ বহু সময়ত দুটা সম্পূৰ্ণ পৃথক পৰিঘটনাক যুক্তিহীন ভাবে সম্পৰ্ক স্থাপন কৰে যাতে অৱচেতন মনত সৃষ্ট সামাজিক প্ৰকাশটোক মান্যতা দিব পাৰে৷ এনেকুৱা কৰিবলৈ যাওঁতেই মানুহে বহুতো ভ্ৰান্ত ধাৰণাৰ আশ্ৰয় লব লগাত পৰে৷\nএই বিষয়ীগত প্ৰতিপাদন (subjective validation) এটা গুৰুত্বপূৰ্ণ তত্ত্ব ইয়েই মানুহক নিজে নিজৰ মনত প্ৰতিষ্ঠা কৰিবলৈ অহৰহ চেষ্টা চলাই থাকে আৰু সাধাৰণীকৰণ মন্তব্য বা ধাৰণা সমূহ একান্ত ব্যক্তিগত মতামত বুলি বিশ্বাস কৰিবলৈ লয়৷ ফোৰিয়াৰে ছাত্ৰ সকলক দিয়া বিশ্লেষণৰ আৰ্হি তলত উল্লেখ কৰা ধৰণে হব পাৰে……….. “মানুহে তোমাক বেয়া পোৱাটো কেতিয়াও নিবিচৰা, তুমি সদয়ে নিজকে সদায়ে সমালোচনামূলক দৃষ্টিভংগীৰে বিচাৰ কৰি চাব ভাল পোৱা, তুমি ইচ্ছা কৰিলে বহুত কৰিব পাৰিলাহেতেঁন, তোমাৰ দুৰ্বলতা থাকিলেও পুৰা দমে কাম কৰিব পাৰা, বাহিৰৰ পৰা তুমি নিজকে নিয়ন্ত্ৰণ কৰি খুব নিয়মত চলা কিন্তু ভিতৰি ভিতৰি কেতিয়াবা খুব অকলশৰীয়া অনুভৱ কৰা, কেতিয়াবা তোমাৰ সন্দেহ হয় তুমি সকলো ঠিকেই কৰি আছানে? তুমি আনক নিজৰ বিষয়ে জহাই ফুৰিব বেয়া পোৱা, তুমি আনৰ বিষয়ে বহুত চিন্তা কৰা বা বেলেগক বহুত সহায় কৰা কিন্তু প্ৰয়োজনত আনৰ পৰা কেতিয়াও সহায় নোপোৱা, তুমি মনত বহুত আকাংক্ষা পুহি ৰাখিছা তাৰ কিছুমান অসম্ভৱ যেন লাগে, এক নিৰাপদ আৰু সুখী জীৱন হল তোমাৰ মূল উদ্দেশ্য৷” …………. ওপৰত উল্লেখ কৰা বিবৰণখিনি আচলতে এটা সাধাৰণীকৰণ কৰি লিখা৷ কিন্তু এনেকুৱা এটা সাধাৰণ বিবৃতি বহুতৰে লগত মিলি যায়৷ এনেকুৱা ধৰণৰ কথাবোৰক ফোৰিয়াৰ বিবৃতি (Forer statement বা Barnum statement ) বুলি কোৱা যায়৷ এই Barnum statement শব্দটো পোন প্ৰথমবাৰৰ বাবে পল মিল (Paul Meehl) নামৰ আন এজন আমেৰিকাৰ মনোবিজ্ঞানীয়ে ব্যৱহাৰ কৰিছিল৷ যিয়েই নহওক কিয় এই Barnum statement মানুহৰ আবেগ অনুভূতি জয় কৰিবলৈ প্ৰচুৰ পৰিমাণে ব্যৱহাৰ হয়৷ বিশেষকৈ জ্যোতিষী, হস্তৰেখাবিদ, ভবিষ্যতবাণী কৰোঁতা সকলে ৰাইজক ঠগিবলৈ প্ৰায়েই ব্যৱহাৰ কৰে৷ এতিয়া এই Barnum statement ৰ আঁৰ লৈ একাংশ লোকে ফেচবুকৰ দৰে সামাজিক মাধ্যমত এনেকুৱা কিছুমান ছফ্টৱেৰ মেলি দিছে যে তাৰ জৰিয়তে একাউণ্ট চুৰি কৰি বহুতো মূল্যৱান তথ্য লুটি লৈ যাব ধৰিছে৷ এনেকুৱা ধৰণৰ কথা বতৰাৰে ৰাইজৰ মন মুহি জননেতা হোৱাটোও পৰিলক্ষিত হয়৷ কিন্তু আমাৰ মন এনেকুৱা বিচিত্ৰ যে সকলো জানিও এই Barnum statement শুনিবলৈ হেঁপাহেৰে বাতৰি কাকতৰ ৰাশিফলৰ পৰা ভাগ্য লিখনি পঢ়িব পৰা মানুহ তথা নেতৰ ভাষণ বিচাৰি ফুৰো৷\nStagner, Ross (1958-09-01). “The Gullibility of Personnel Managers“. Personnel Psychology. 11 (3): 347–352. doi: 10.1111/j.1744-6570.1958.tb00022.x. ISSN 1744-6570.\n“Barnum Effect৷ psychology“. Encyclopedia Britannica. Retrieved 2018-02-14.\n3.Dutton, Denis. “The Cold Reading Technique“. Denis Dutton. Denis Dutton. Retrieved 26 February 2017.


১১০০ কেজি পিঁয়াজ বিক্ৰী কৰি বাকলিৰ মূল্যও নাপালে কৃষকে -\nHomeৰাষ্ট্ৰীয়১১০০ কেজি পিঁয়াজ বিক্ৰী কৰি বাকলিৰ মূল্যও নাপালে কৃষকে\nডিজিটেল ডেস্ক: মূল্যবৃদ্ধিৰ জুয়ে দহিছে খাটিখোৱা জনতাক। পেট্ৰ’ল-ডিজেলৰ লগতে অত্যাৱশ্যকীয় দামবৃদ্ধিয়ে কোঙা কৰিছে সৰ্বসাধাৰণক আমাৰ দৈনন্দিন খাদ্য তালিকাৰ এক অপৰিহাৰ্য উপাদান পিঁয়াজ। মহানগৰীত এতিয়াও ৪০-৫০ টকাত গ্ৰাহকে ক্ৰয় কৰি আছে পিঁয়াজ। পিছে সেই পিঁয়াজৰ কিমান মূল্য পাইছে কৃষকে?\nখাদ্যবস্তুৰ অভাৱনীয় দামবৃদ্ধিৰ আঁৰত আছে এচাম মধ্যভোগী। কৃষকক নগণ্য মূল্য দি বজাৰত আকাশলংঘী দৰত পাচলি মেলি দিছে মধ্যভোগীয়ে। কৃষকলৈ দৰদ দেখুওৱা চৰকাৰে নিয়ন্ত্ৰণ কৰিব পৰা নাই অসাধু চক্ৰক। ভাষণৰ ফুলজাৰিৰে মন জয় কৰা ৰজাঘৰীয়াই দিব নোৱাৰে কৃষকৰ কষ্টৰ উচিত মূল্য। এগৰাকী কৃষকে প্ৰায় ১১০০ কেজি পিঁয়াজ বিক্ৰী কৰি উপাৰ্জন কৰিছে মাত্ৰ ১৩ টকা। আশ্চৰ্যকৰ হ’লেও বাস্তৱিক এই ঘটনা সংঘটিত হৈছে মহাৰাষ্ট্ৰত। মহাৰাষ্ট্ৰৰ এজন খেতিয়কে ১১২৩ কেজি পিঁয়াজ বিক্ৰী কৰি লাভ কৰিছে মাত্ৰ ১৬৬৫.৫০ টকা। ছোলাপুৰৰ কমিচন এজেণ্টৰ জৰিয়তে বিক্ৰী কৰা ৰচিদত পোহৰলৈ আহিছে এই কথা। খেতিয়কজনে লাভ কৰা উক্ত ধনৰাশিত সংলগ্ন হৈ আছে খেতিপথাৰৰ পৰা কমিছন এজেণ্টৰ দোকানলৈ সামগ্ৰী কঢ়িওৱা শ্ৰম মূল্য, সামগ্ৰী ওজন কৰা খৰচ আৰু পৰিবহণ খৰচ। এই সকলোবোৰ মিলাই সৰ্বমুঠ খৰচৰ পৰিমাণ ১৬৫১.৯৮ টকা হোৱাত কৃষকগৰাকীৰ হাতত থাকে মাত্ৰ ১৩ টকা।\nকৃষি আইন বাতিলৰ চমকেৰে খেতিয়কৰ মন জয় কৰিব বিচৰা নৰেন্দ্ৰ মোদী চৰকাৰে কৃষকক দিব পাৰিবনে উৎপাদনৰ উচিত মূল্য?\nPrevious articleসাংবাদিকৰ বিৰুদ্ধে দেশদ্ৰোহৰ গোচৰ, কাৰ বিৰুদ্ধে অভিযোগ?\nNext articleৰাশিফলত আজি আপোনাৰ ভাগ্যই কি কয় জানো আহক


বৰষুণত বাৰ্তালাপ - সাহিত্য ডট অৰ্গ\nঅলসতাৰ বিমগ্নতাত মুগ্ধ মনটো শেতেলীৰ স্বাচ্ছন্দ্যতাত আপ্লুত হৈ আছিল৷ উপলব্ধিবোৰ কিলবিলাই ফুৰিছিল মস্তিষ্কৰ সৰু-বৰ পথ-উপপথবোৰেদি৷ চহৰখনৰ কৃত্ৰিম আভিজাত্যৰ দাম্ভিকতাক উপহাস কৰি দুৰ্ব্বল অংশবোৰত কিছুদিনৰ পৰা জপিয়াই পৰিছিলহি আকাশত ওলমি ফুৰা এদল পৰিভ্ৰমী কলীয়া ডাৱৰ৷\nচহৰখন অস্বাভাৱিকভাৱে শান্ত হৈ পৰিছিল৷\nসংপৃক্ত এন্ধাৰবোৰ সহজলভ্য হৈ পৰিছিল আৰু সমবেদনাৰে সাৱটি আছিল সৰু-বৰ, ওখ-চাপৰ সকলোবোৰ ডাৱৰমুখী দালান৷ বিজুলীবাতিৰ অনুপস্থিতিসিক্ত এন্ধাৰখিনিৰ মায়াময় বন্ধনত আৱদ্ধ হৈ দুয়োহাতৰ বাউসীৰে শিতান সাজি পৰি আছিলো তেতিয়া চাৰিবেৰৰ মাজত থাকিব পৰা নিস্তব্ধতাখিনিক উপভোগ কৰি৷ সাগৰৰ দাঁতিৰ পৰা বোৱা বতাহজাকত ঘৰৰ কাষৰ নিমজোপাই হালি-জালি যেন প্ৰতীয়মান কৰিব বিচাৰিছিল নিঃশব্দতাৰ হাতোৰাত আৱদ্ধ শব্দৰ জীৱন্ত স্থিতি…৷ সময়ৰ গতিশীলতাক সোৱঁৰাই আছিল কোঠাটোত জ্বলি থকা মমবাতিডালৰ খহি খহি গৈ থকা শৰীৰটোৱে৷\nতেনেতে খিড়ীকিত পৰা কেইটামান অতিৰিক্ত মৃদু টোকৰে কল্পবিলাসী উন্মাদনাৰ মুক্তপথৰ পৰা বাস্তৱিকতাত মোক অৱতৰন কৰালে৷ সময়ৰ মাপকঠিৰ আৱশ্যকীয়তাক প্ৰাধান্য নিদি কাঁচৰ খিড়ীকিৰ ফাঁকেৰে সোমাই আহি মোৰ বুকুৰ কোনো এক উদং স্থানত স্পৰ্শ কৰিলে গাভৰু বৰষুণ এজাকৰ দুটিমান চঞ্চল টোপালে৷\nআলস্যতাক আওকাণ কৰি খুলি দিলো খিড়ীকিখন৷\nবৰষুণজাকে মোলৈ চাই হাঁহিলে আৰু ব্যঙ্গমিশ্ৰিত সুৰেৰে সুধিলে “উপভোগ কৰিছানে অনুতাপ কৰিছা! ”\nব্যংগতাক আওকাণ কৰি প্ৰচুৰ আত্মবিশ্বাসেৰে ক’লো – “নিৰৱতা মোৰ প্ৰথম প্ৰেয়সী”\nউত্তৰটোত যেন আনন্দিত নহ’ল বৰষুণজাক৷ আকৌ সুধিলে – “তেনেহ’লে এন্ধাৰখিনিৰ বাবে নিশ্চয় অনুতাপ কৰিছা! ”\nমই একেই আত্মবিশ্বাসেৰে ক’লো – “নিৰৱ এন্ধাৰ মোৰ প্ৰাক্তন প্ৰেয়সী৷ “\nউত্তৰৰ শেষত ওঁঠজুৰিত জীয়াই ৰাখিলো ধেনুভৰীয়া এটি উজ্জ্বল হাঁহি৷\nবৰষুণজাকে যেন তিক্ততাৰ স্বাদহে অনুভৱ কৰিলে৷ ভ্ৰূ কোঁচাই সুধিলে “বহুগামী তুমি? ”\nমই সশব্দে হাঁহি ক’লো “নহয়, ব্যক্তিত্ব ভিন্নতাৰ দুৰ্বলতা গ্ৰস্ত উন্মাদ প্ৰেমিক”৷\nউত্তৰত বৰষুণ জাকে উচ্চ ব্যঙ্গাত্মক হাঁহিৰে সুধিলে “তেনে তোমাৰ বৰ্ত্তমানৰ প্ৰেয়সী? ”\n“যান্ত্ৰিকতা” – মই ক’লো৷\nশেষৰ উত্তৰত হয়তো বৰষুণ জাকে মোক কিছু বুজিলে৷ কিছু সময় খিড়ীকিৰ কাষত নৃত্যৰতা বৰষুণজাক ৰৈ ৰৈ মোক সান্ধ্য ভ্ৰমণৰ প্ৰস্তাৱ দিলে৷ দৰাচলতে দিনতো বন্ধ কোঠাৰ নিঃসংগতাখিনিত বুৰি থাকি ময়ো হৈ পৰিছিলো কিছু শ্ৰান্ত৷ প্ৰস্তাৱত আমি দুয়ো হাতত ধৰি ওলাই আহিলো আলিবাটেদি, আবুৰ নোলোৱাকৈ৷\nআমি গৈ থকা গলিটোৰ ঘৰ কিছুমানৰ কাঁচৰ খিড়ীকিয়েদি তেতিয়া মমবাতিৰ পোহৰ সৰকি আহিছিল৷ পদুলিবোৰত জুম পাতি পাতি মানুহবোৰ ৰৈ আছিল৷ তাৰে কিছুমানে জুমি জুমি চাইছিল আবুৰহীন মোক আৰু বৰষুণ জাকক৷ একেই সংপৃক্ত আন্ধাৰত বুৰ গৈ আছিল গলিটো৷ নিয়ন লাইটৰ পোহৰ নথকা আন্ধাৰ, খাঁটি আন্ধাৰ৷ মানুহৰ জুমবোৰৰ মাজত কথাই গুণগুণনি তুলিছিল৷ মানুহবোৰে কঢ়িয়াই ফুৰা নাছিল কোনো কৃত্ৰিম আভিজাত্যৰ পৰিচায়ক সংযোগী যন্ত্ৰ অথবা ধাতৱ জৰী৷ মানুহবোৰৰ বুকুত, কথাত যেন আন্তৰিকতা লিপিত খাই আছিল৷ পৰিভ্ৰমী, গোমোঠা ডাৱৰৰ বেত্ৰাঘাতত মানুহবোৰৰ মাজত হয়তো জৈৱিক উত্তেজনা ভাঁহিছিল৷ পিছে একা বেঁকা আলিবাটটোহে পৰি আছিল দুৰ্ব্বল, অলস হৈ পৰিভ্ৰমী ডাৱৰৰে হোৱা সংগমৰ শেষত৷\nমোৰ মৌনতাই প্ৰৰোচিত কৰা নিঃশব্দতাক আঘাত কৰি বৰষুণ জাকে সুধিলে – “কি ভাবিছা”?\n“চাইছো, জৈৱিক পুনুৰুত্থানক”৷ মই উত্তৰ দিলো৷\nবৰষুণজাকে মিচিকিয়ালে আৰু লাহে লাহে মোৰ ডিঙি আৰু দুবাহুৰ উদং খিনিত জোৰকৈ বিন্ধিবলৈ ধৰিলে৷\nএইদৰে গৈ গৈ আমি পালোগৈ আন এটি সংলগ্ন বহল আলিবাট৷ আলিবাটটোৰ ওপৰেৰে বৈ আছিল কণ কণ টোপালে ভীৰ কৰা এটি উদভ্ৰান্ত জল সমষ্টি৷ জীৱন পুষ্ট মানুহবোৰে তাৰ লগত যুঁজি আছিল, তাত কক্‌বকাইছিল, খুপি খুপি খোজ দিছিল, ইজনে আনজনৰ বাবে সহগামী হৈছিল৷\nমই তীক্ষ্ণ দৃষ্টিৰে বৰষুণজাকক চালো৷ চকুত চকুপৰাত মোৰ চাৱনিৰ অৰ্থত লজ্জিত হৈ বৰষুণজাক কোবাকোবিকৈ ৰাস্তাটোৰ সিটো পাৰলৈ গুছি গ’ল, মোক এৰিথৈ৷\nকিছুসময় তাতে সেইদৰেই ৰৈ থাকিলো আন্ধাৰ খিনিক আলিংগণ কৰি৷ ৰৈ ৰৈ বৰষুণজাক উভতি নহা দেখি নিঃশব্দতাৰ অৰণ্যলৈ উভতিব ওলালো৷ অহাৰ আগেয়ে গলিটোৰ সিটো পাৰলৈ চাই মুখতে গুনগুনালো – “বিদায় বৰষুণ, বিদায়”৷ ৷


KVK Udalguri FAQ\nপ্ৰশ্ন : আহুঁ ধানত সাৰ প্ৰয়োগৰ ব্যৱস্হাৱলী ?\nউত্তৰ : অনুমোদিত ৰাসায়নিক সাৰ যেনে : ইউৰীয়া, ফচফৰাচ আৰু পটাচ সাৰৰ ১/৩ অংশ ইউৰীয়া, একক চুপাৰ ফচফেট আৰু পটাছ সাৰৰ সমুদায় মাটিডৰা শেষৰবাৰ হাল বোৱাৰ সময়ত প্ৰয়োগ কৰিব ৷ বাকীথকা ইউৰীয়া সাৰ ১/৩ অংশ পোখা মেলাৰ সময়ত আৰু ১/৩ অংশ গেৰধৰাৰ সময়ত প্ৰয়োগ কৰিব ৷\nপ্ৰশ্ন : বিলাহী গছত পাত মেৰুৱা বেমাৰৰ প্ৰতিকাৰ ?\nউত্তৰ : ১৫ দিনৰ ব্যৱধানত ৰ’গৰ নামৰ কীটনাশক ঔষধ ২ মি: লিটাৰকৈ ১ লিটাৰ পানীত মিহলাই স্প্ৰে কৰিব ৷\nপ্ৰশ্ন : কবি খেতিত পাত খোৱা পোকৰ নিয়ন্ত্ৰণ ?\nউত্তৰ : ১৫ দিনৰ ব্যৱধানত এন্দোচালফান নামৰ ঔষধ ২ মি: লিটাৰকৈ ১ লিটাৰ পানীত মিহলাই গছত স্প্ৰে কৰিব ৷\nপ্ৰশ্ন : গাই গৰুৰ পৰা গাখীৰৰ পৰিমান বঢ়োৱাৰ উপায় ?\nউত্তৰ : গৰুৰ খাদ্যৰ লগত ৰেন’মিক্স নামৰ দ্ৰব্য মিহলাই খোৱাৰ ব্যৱস্হা কৰক আৰু উচ্চ প্ৰটিন থকা ঘাঁহ যেনে লেচেৰামাহ, বাৰচিম আৰু লুচাৰ্ণ আদি যোগান ধৰক ৷\nপ্ৰশ্ন : লাওঁজাতীয় শস্যৰ গছৰ পৰা ফলবোৰ পৈণত হোৱাৰ আগেয়ে সৰি নোযোৱাৰ ব্যৱস্হাৰ বিষয়ে জানিব পাৰিমনে ?\nউত্তৰ : প্লেনফিক্স নামৰ ঔষধটো ১০০ পি:পি:এম: গাঢ়তাৰ এটা মিশ্ৰণ পানীৰ লগত মিহলায় স্প্ৰে কৰিব নাইবা ইথাৰেল নামৰ ঔষধ ২৫ পি:পি:এম: স্প্ৰে কৰিলেও এই সমস্যাৰ সমাধান পাব ৷\nপ্ৰশ্ন : কলগছ লগাবলৈ গাঁতটোৰ দ’ আৰু ব্যৱধান কিমান হ’ব লাগে ?\nউত্তৰ : গাতটোৰ দ’ ৪৫ X ৪৫ X ৪৫ চে:মিটাৰ আৰু দূৰত্ব ২.১ X ২.১ মিটাৰ মান হ’ব লাগে যদি কলজোপা মধ্যমীয়া ওখ জাতৰ হয় ৷\nপ্ৰশ্ন : উন্নত আৰু অধিক উৎপাদনক্ষম জাতৰ শালি, আহু আৰু বৰোধানৰ বীজ অসম কৃষি বিশ্ববিদ্যালয়ৰ পৰা পাব পাৰি নেকি ?\nউত্তৰ : অসম কৃষি বিশ্ববিদ্যালয়ৰ অধিনত ধান গবেষণা কেন্দ্ৰত উন্নত আৰু অধিক উৎপাদনক্ষম ধানৰ জাতৰ বীজ পাব পাৰি ৷ তাৰ বাবে মুখ্য বিজ্ঞানী, ধান গবেষণা কেন্দ্ৰ, তিতাবৰ, যোৰহাটৰ লগত যোগাযোগ কৰি বীজ আহৰণ কৰিব পাৰিব ৷\nপ্ৰশ্ন : আলুৰ ব্লাইট বেমাৰৰ প্ৰতিকাৰৰ বিষয়ে জনাব নেকি ?\nউত্তৰ : ইন্দফিল এম ৪৫ বা ৰিদ’মিল নামৰ ভেঁকুৰ নাশক ঔষধ ২ গ্ৰাম প্ৰতি লিটাৰ পানীত মিহলায় স্প্ৰে কৰিব ৷ বেমাৰ দেখা পোৱা মাত্ৰকে এই ঔষধ ব্যৱহাৰ কৰিব আৰু প্ৰতি ১৫ দিনৰ ব্যৱধানত স্প্ৰে কৰি থাকিব ৷\nপ্ৰশ্ন : গাহৰিৰ গাত ঘাঁ লাগিলে কি উপায়ে ইয়াক নিম্ৰ্মূল কৰিব পাৰিম ?\nউত্তৰ : ঘাঁ লগা ঠাইখিনি পটাচিয়াম পাৰ মেঙ্গেনেটেৰে ভালদৰে ধুব লাগে ৷ তাৰ পিছত ট্ৰপিকিওৰ নামৰ ঔষধটো স্প্ৰে কৰিব লাগে আৰু মেকফি ২৫০ এম. জি নামৰ ঔষধটো একেলেথাৰিয়ে ৫ দিনৰ বাবে বেজি দিয়াব লাগে আৰু লগতে এজন পশু চিকিৎসকৰ সহায় লব ৷\nপ্ৰশ্ন : জলকীয়া গছতে গেলি যোৱাৰ পৰা বচাবলৈ কি উপায় আছে ?\nউত্তৰ : ১৫ দিনৰ ব্যৱধানত ডায়েথেন এম ৪৫, ২ মি: লিটাৰ প্ৰতি লিটাৰ পানীত মিহলায় স্প্ৰে কৰিব ৷\nপ্ৰশ্ন : সূৰ্য্যমুখী ফুলৰ খেতি কৰিবলৈ বছৰৰ কোনটো মাহৰ পৰা কৰিব পাৰি ?\nউত্তৰ : নবেম্বৰৰ পৰা ফেব্ৰুৱাৰী মাহৰ ভিতৰত সূৰ্য্যমুখী ফুলৰ খেতি অসমত কৰিব পাৰি ৷\nপ্ৰশ্ন : অসমত ৰবৰখেতি কৰিবলৈ আৰ্থিক সহায় কি দৰে পাব পাৰি ?\nউত্তৰ : অসমত থকা ৰাবাৰ বৰ্ডৰ অফিচত খা খবৰ কৰক ৷ জানিব পৰা মতে বৰ্ডে ৫ হেক্টৰ মাটিত খেতি কৰিবলৈ ২০,০০০ – ১৬,০০০ হেজাৰ টকালৈকে আৰ্থিক অনুদান আগ বঢ়ায় ৷\nপ্ৰশ্ন : আদা গছ পচি যোৱাৰ পৰা ৰক্ষা পাবলৈ কি উপায় আছে ?\nউত্তৰ : মেনক’জেব নামৰ ভেঁকুৰ নাশক ঔষধটো ২ গ্ৰাম প্ৰতিলিটাৰ পানীত মিহলায় গছৰ গুৰিত ঢালি দিয়ক ৷\nপ্ৰশ্ন : মাটি কঠালৰ খেতি বছৰৰ কোনটো সময়ৰ পৰা কৰিব পাৰি ?\nউত্তৰ : অসমত মাটি কঠালৰ খেতি এপ্ৰিলৰ পৰা আৰম্ভ কৰি অক্টোবৰ মাহলৈকে কৰিব পাৰি ৷ কিন্তু শীতকালি যদি জলসিঞ্চনৰ ব্যৱস্হা থাকে ইয়াক শীতকালিও কৰিব পাৰি ৷\nপ্ৰশ্ন : ৰঙালাওৰ ফুলফুলাৰ মাত্ৰা বঢ়াবলৈ কি উপায় আছে ?\nউত্তৰ : গছজোপা দুপতীয়া হোৱাৰ লগে লগে জি এ ৩ নামৰ হৰমনটো ২০০-৩০০ পি পি এমৰ মিশ্ৰণ কৰি স্প্ৰে কৰক ৷\nপ্ৰশ্ন : তামোল গছতে ফাটি যোৱাৰ পৰা পৰিত্ৰাণ পাবলৈ উপায় কি ?\nউত্তৰ : বৰাক্স (সুংগা) ২ গ্ৰাম প্ৰতি লিটাৰ পানীত মিহলায় ফুল ফুলাৰ আগেয়ে স্প্ৰে কৰক ৷ মাটিডৰাৰ পৰা পানী সহজে ওলাই যাব পৰা ব্যৱস্হা কৰক ৷\nপ্ৰশ্ন : বিলাহী গছ লেৰেলি যোৱাৰ পৰা ৰক্ষা পাবলৈ কি ব্যৱস্হা কৰিম ?\nউত্তৰ : এসপ্তাহৰ ব্যৱধানত স্প্ৰেট’মাইচিন নামৰ ঔষধ ২ গ্ৰাম প্ৰতি লিটাৰ পানীত মিহলাই স্প্ৰে কৰক ৷\nপ্ৰশ্ন : গান্ধীপোকৰ পৰা ৰক্ষা পাবলৈ কি ব্যৱস্হা আছে ?\nউত্তৰ : মালাথিয়ন ৫ শতাংশ পাউদাৰ প্ৰতি বিঘাত ৩ কি:গ্ৰাম ঔষধৰ পৰিমাণত প্ৰয়োগ কৰক ৷\nপ্ৰশ্ন : লাওঁজাতীয় শস্যত মতা পুষ্পৰ সমস্যাৰ বিষয়ে কব নেকি ?\nউত্তৰ : এন এ এ নাইবা ইথাৰেল নামৰ হৰমনটো ১০০ পি পি এম মিশ্ৰণেৰে স্প্ৰে কৰিলে এই সমস্যাৰ পৰা ৰক্ষা পৰিব ৷\nপ্ৰশ্ন : ভেনিলাৰ ব্যৱসায় কৰিবলৈ অসমৰ কোনটো প্ৰতিস্হানৰ লগত যোগাযোগ কৰিব লাগিব ?\nউত্তৰ : বাণিজ্য বিভাগ, মছলা বৰ্ড, আঞ্চলিক কাৰ্য্যলয়, গুৱাহাটী, অসমৰ লগত যোগাযোগ কৰক ৷\nপ্ৰশ্ন : শালিধানৰ চৰহা পোকৰ উপদ্ৰবৰ পৰা কেনেকৈ ৰক্ষা পাব পাৰি ?\nউত্তৰ : ধানৰ ফুলফুলাৰ সময়ত নুভাক্ৰন ৪০ ই চি ঔষধ ২ গ্ৰাম প্ৰতি লিটাৰ পানীত মিহলায় স্প্ৰে কৰক ৷\nপ্ৰশ্ন্ন : কৃষি বিষয়ত প্ৰশিক্ষণ পাবলৈ কি দৰে আগবাঢ়িব লাগিব বা কাৰ লগত যোগাযোগ কৰিব লাগিব ?\nউত্তৰ : বিভিন্ন অনুস্হান প্ৰতিস্হানে বছৰৰ বিভিন্ন সময়ত কৃষিৰ ওপৰত প্ৰশিক্ষণৰ ব্যৱস্হা কৰে ৷ ইয়াৰ ভিতৰত অসম কৃষি বিশ্ববিদ্যালয়ৰ অধিনত কৃষি বিজ্ঞান কেন্দ্ৰ্ৰ সমুহেও প্ৰত্যেক জিলাত কৃষিৰ বিভিন্ন বিষয়ৰ ওপৰত প্ৰশিক্ষণৰ ব্যৱস্হা কৰি আহিছে ৷ গতিকে আপোনাৰ জিলাত অৱস্হিত কৃষি বিজ্ঞান কেন্দ্ৰ্ৰত যোগাযোগ কৰক নতুবা সম্প্ৰসাৰণ সঞ্চালকালয়, অসম কৃষি বিশ্ববিদ্যালয়, যোৰহাট – ৭৮৫০১৩ তো যোগাযোগ কৰিব পাৰে ৷\ndata source: www.briddhi.aau.ac.in


অৰ্থনীতিৰ মৌলিক বিষয় সমূহ - Notes | সমাজ বিজ্ঞান | অৰ্থনীতি | নৱম শ্ৰেণী\nOctober 18, 2021 October 28, 2021 AdminClass IX, NCERT Solutions- অসমীয়া মাধ্যম, সমাজ বিজ্ঞান - নৱম শ্ৰেণীclass 9, class ix, economics, ncert, notes, seba, social science, solution, অৰ্থনীতি বিজ্ঞান, অৰ্থনীতিৰ মৌলিক বিষয় সমূহ, অসমীয়া মাধ্যম, টোকা, নৱম শ্ৰণী, সমাজ বিজ্ঞান, সমাধান\nঅসমীয়া মাধ্যমৰ, সমাজ বিজ্ঞান , ৰাজনীতি বিজ্ঞানৰ নৱম শ্ৰেণীৰ, অধ্যায়- ১ অৰ্থনীতিৰ মৌলিক বিষয় সমূহ – Notes ( অতিৰিক্ত প্ৰশ্নোত্তৰ ) ইয়াত পাব ৷ পাঠ্যপুথিত থকা অনুশীলনীৰ প্ৰশ্ন – উত্তৰ সমূহ ইয়াত “Click” কৰিলে পাব ৷\nঅৰ্থনীতিৰ মৌলিক বিষয় সমূহ – Notes ( অতিৰিক্ত প্ৰশ্নোত্তৰ )\n১/ অৰ্থবিজ্ঞান বা অর্থনীতি বুলিলে কি বুজা ?\nউত্তৰ – সমাজ বা সমাজৰ অংগ হিচাপে ব্যক্তিৰ আৰ্থিক কাৰ্যাৱলী অধ্যয়ন কৰা সমাজ বিজ্ঞানৰ বিভাগটোকেই অৰ্থবিজ্ঞান বা অৰ্থনীতি বোলে ৷\n২/ অৰ্থবিজ্ঞান শব্দটোৰ অৰ্থ বিশ্লেষণ কৰা ৷\nউত্তৰ – অর্থনীতি শব্দটো গ্ৰীক শব্দ ‘Oikonomia’ৰ পৰা লোৱা হৈছে ৷ ‘Oikos’ শব্দটোৰ অৰ্থ হৈছে পৰিয়াল আৰু ‘nomos’ শব্দৰ অৰ্থ হ’ল নিয়ম ৷ গতিকে অৰ্থবিজ্ঞানক পৰিয়াল বা সমাজ পৰিচালনাৰ নিয়ম বুলি গণ্য কৰা হয় ৷\n৩/ এডাম স্মিথৰ অৰ্থবিজ্ঞানৰ সংজ্ঞাটোক কোনে যক্ষৰ বাণী বুলি সমালোচনা কৰিছিল ?\nউত্তৰ – এডাম স্মিথৰ অৰ্থবিজ্ঞানৰ সংজ্ঞাটোক কাৰ্লাইল আৰু ৰাস্কিনে যক্ষৰ বাণী বুলি সমালোচনা কৰিছিল ৷\n৪/ স্মিথৰ অৰ্থনীতিৰ সংজ্ঞাটোতকৈ মাৰ্ছেলৰ সংজ্ঞাটো বহু ক্ষেত্ৰত উন্নত ৷ অথচ মাৰ্ছেলৰ সংজ্ঞাটোৱে এক গ্ৰহণযোগ্য সংজ্ঞাৰ আখ্যা নাপালে ৷ কিয় ?\nউত্তৰ – স্মিথৰ অৰ্থনীতিৰ সংজ্ঞাটোতকৈ মাৰ্ছেলৰ সংজ্ঞাটো বহু ক্ষেত্ৰত উন্নত ৷ অথচ মাৰ্ছেলৰ সংজ্ঞাটোৱে এক গ্ৰহণযোগ্য সংজ্ঞাৰ আখ্যা নাপালে ৷ কাৰণ মাৰ্ছেলে কেৱল পাৰ্থিৱ কল্যাণৰ কথাহে উল্লেখ কৰিছে ৷ অপাৰ্থিৱ কল্যাণ সাধণ যেনে শিক্ষক, চিকিৎসকৰ সেৱা আদিৰ কথা উল্লেখ কৰা নাই ৷ তদুপৰি, বস্তুৱে সকলোধৰণৰ কল্যাণ সাধণ নকৰিবও পাৰে ৷ উদাহৰণস্বৰূপে, মদ, ভাং, চিগাৰেট সেৱনে মানৱ জাতিৰ কল্যাণ সাধণ নকৰে ৷ অথচ এইবোৰ সামগ্ৰীৰ উৎপাদন, উপভোগ, বিতৰণ সম্পৰ্কে অৰ্থবিজ্ঞানত আলোচনা কৰা হয় ৷\n৫/ অর্থবিজ্ঞানৰ কোনটো সংজ্ঞাক দুষ্প্ৰাপ্ৰতাৰ সংজ্ঞা বুলিও কোৱা হয় ?\nউত্তৰ – ৰবিন্সৰ অৰ্থনীতিৰ সংজ্ঞাক দুষ্প্ৰাপ্ৰতা (নাটনি)ৰ সংজ্ঞা বুলিও কোৱা হয় ৷\nৰবিন্সৰ অর্থবিজ্ঞানৰ সংজ্ঞাটো হ’ল – ‘যি বিজ্ঞানে মানুহৰ আচৰণক মানুহৰ অপৰিসীম আশা (লক্ষ্য) আৰু ইয়াৰ বিপৰীতে বিকল্পভাৱে ব্যৱহাৰ কৰিবলগীয়া সীমিত সম্পদৰ (উপায়) মাজৰ সম্পর্ক হিচাপে অধ্যয়ন কৰে সিয়েই অর্থনীতি ৷’\n৬/ ভোগকাৰ্য বুলিলে কি বুজা ?\nউত্তৰ – আমাৰ অভাৱ দূৰ কৰাৰ কার্যকলাপেই হৈছে ভোগ।\n৭/ উৎপাদন বুলিলে কি বুজা ?\nউত্তৰ – উপযোগী সামগ্রী অথবা সেৱাৰ সৃষ্টিয়েই হৈছে উৎপাদন।\n৮/ অসমৰ কোনখন জিলাত জোনবিল মেলা অনুস্থিত কৰা হয় ?\nউত্তৰ – অসমৰ মৰিগাঁও জিলাত জোনবিল মেলা অনুস্থিত কৰা হয় ৷\n৯/ অসমৰ কোনখন মেলাত প্ৰত্যক্ষ বিনিময় প্ৰথাৰ প্ৰচলন আছে ?\nউত্তৰ – অসমৰ জোনবিল মেলাত প্ৰত্যক্ষ বিনিময় প্ৰথাৰ প্ৰচলন আছে ৷\n১০/ অমৰ্ত্য সেন কোন ?\nউত্তৰ – অমৰ্ত্য সেন হ’ল ন’বে পুৰস্কাৰপ্ৰাপ্ত ভাৰতীয় অৰ্থনীতিবিদ ৷\n১১/ অৰ্থবিজ্ঞানত বস্তু বুলিলে কি বুজায় ?\nউত্তৰ – মানুহৰ অভাৱ পূৰণ কৰি সন্তুষ্টি প্ৰদান কৰিব পৰা সকলো সামগ্ৰী আৰু সেৱাকাৰ্যকে অৰ্থবিজ্ঞানত বস্তু বুলি কোৱা হয় ৷\n১২/ অৰ্থবিজ্ঞানত মুক্ত বস্তু বুলিলে কি বুজায় ?\nউত্তৰ – মুক্ত বস্তুবোৰ হৈছে প্ৰকৃতিৰ মুক্ত দান ৷ যেনে – সূৰ্যৰ তাপ, বতাহ, বৰষুণৰ পানী ইত্যাদি ৷\n১৩/ উপযোগিতা বুলিলে কি বুজা ?\nউত্তৰ – উপযোগিতা হৈছে কোনো বস্তুৰ বা সেৱাৰ মানুহৰ অভাৱ পূৰণ কৰিব পৰা ক্ষমতা ৷\n১৪/ অভাৱ বুলিলে কি বুজা ?\nউত্তৰ – কোনো এটা বস্তুৰ ব্যৱহাৰ অত্যাৱশ্যকীয় হৈ পৰা অৱস্থাই হ’ল অভাৱ ৷ উদাহৰণস্বৰূপে দৈনন্দিন ব্যস্ততাৰ মাজত অৱসাদ দূৰ কৰাৰ বাবে যদি গান শুনাৰ আকাংক্ষা সৃষ্টি হয় তাকে অভাৱ বুলি কোৱা হয় ৷\n১৫/ দৰ বুলিলে কি বুজা ?\nউত্তৰ – কোনো বস্তুৰ মুদ্ৰা মূল্যই হৈছে বস্তুটোৰ দৰ বা দাম ৷ অৰ্থাৎ বস্তুৰ বিনিময় মূল্যই হৈছে দাম ৷\n১৬/ চাহিদা বুলিলে কি বুজা ?\nউত্তৰ – এজন ভোক্তাৰ কোনো বস্তু এটা পাবলৈ থকা হাবিয়াস বা আকাংক্ষাক চাহিদা বুলি কোৱা হয় যদিহে উক্ত বস্তুটো ক্ৰয় কৰাৰ আৰ্থিক ক্ষমতা ভোক্তাজনৰ থাকে ৷\n১৭/ যোগান বুলিলে কি বুজা ?\nউত্তৰ – উৎপাদনৰ যিটো অংশ বজাৰলৈ বিক্ৰীৰ বাবে অনা হয় সেই অংশটোক যোগা বুলি কোৱা হয় ৷\n১৮/ অৰ্থবিজ্ঞানত বজাৰ বুলিলে কি বুজা ?\nউত্তৰ – অৰ্থবিজ্ঞানত বজাৰ বুলি ক’লে এনে এটা ব্যৱস্থাক বুজায় য’ত এক নিৰ্দিষ্ট সময়ত এক নিৰ্দিষ্ট দৰত কোনো এটা বস্তুৰ গ্ৰাহক আৰু বিক্ৰেতাৰ মাজত প্ৰত্যক্ষ বা পৰোক্ষভাৱে কিনা-বেচা হয় ৷\n১৯/ মূলধন বুলিলে কি বুজা ?\nউত্তৰ – উৎপাদনৰ উপায় বা আহিলাই হৈছে মূলধন ৷ অৰ্থাৎ উৎপাদনৰ সেই অংশটোক মূলধন বুলি কোৱা হয় যিবোৰ পুনৰ উৎপাদনৰ কামত ব্যৱহাৰ কৰা হয় ৷\n২০/ সঞ্চয় মানে কি ?\nউত্তৰ – আয়ৰ যি অংশ ভোগ কাৰ্যত ব্যয় কৰা নহয় তাকে সঞ্চয় বুলি কোৱা হয় ৷\n২১/ বিনিয়োগ মানে কি ?\nউত্তৰ – মূলধন যেতিয়া উৎপাদন কাৰ্যত ব্যৱহাৰ কৰা হয় তাকে বিনিয়োগ বোলে ৷\nঅধ্যায় ১ – অৰ্থনীতিৰ মৌলিক বিষয় সমূহ – অনুশীলনী\nPrevious Previous post: চৰকাৰৰ প্ৰকাৰ বা শ্ৰেণীবিভাগ – Notes\nNext Next post: মূল অৰ্থনৈতিক সমস্যাসমূহ – Notes\n5 Replies to “অৰ্থনীতিৰ মৌলিক বিষয় সমূহ – Notes”\nPingback: ভূ-পৃষ্ঠৰ পৰিৱৰ্তন - Notes | সমাজ বিজ্ঞান | ভূগোল | নৱম শ্ৰেণী\nPingback: ভাৰতবৰ্ষলৈ ইউৰোপীয়সকলৰ আগমন - Notes | সমাজ বিজ্ঞান | নৱম শ্ৰেণী


ক'ভিডৰ গইনালৈ অসমত বিয়াগোম কেলেংকাৰী, মুখ্যমন্ত্ৰীৰ পৰিয়াললৈ অভিযোগৰ আঙুলি অজাপৰ\nক’ভিডৰ গইনালৈ অসমত বিয়াগোম কেলেংকাৰী, মুখ্যমন্ত্ৰীৰ পৰিয়াললৈ অভিযোগৰ আঙুলি অজাপৰ\nপ্ৰধানমন্ত্ৰী নৰেন্দ্ৰ মোদীৰ হস্তক্ষেপ, কেন্দ্ৰীয় সংস্থাৰ দ্বাৰা তদন্তৰ দাবী অসম জাতীয় পৰিষদৰ\nবিশ্বত্ৰাস কৰ’না মহামাৰীৰ বাবে যি সময়ত সমগ্ৰ অসমৰ ৰাইজ দুৱাৰ মাৰি ঘৰত সোমাই থাকিবলগীয়া হৈছিল, তেতিয়া বৰ্তমানৰ মুখ্যমন্ত্ৰী তথা তেতিয়াৰ স্বাস্থ্যমন্ত্ৰী ডঃ হিমন্ত বিশ্ব শৰ্মাৰ সহধৰ্মিনী ৰিণিকী ভূঞা শৰ্মা আৰু তেওঁৰে কেইগৰাকীমান ঘনিষ্ঠ ব্যৱসায়ীয়ে সন্দেহজনক উপায়েৰে কোটি কোটি টকা আহৰণ কৰি ধনী হৈছিল৷ – এই গুৰুতৰ অভিযোগ অসম জাতীয় পৰিষদৰ৷\nবৃহস্পতিবাৰে দলৰ মুখ্য কাৰ্যালয়ত এক সংবাদমেল সম্বোধন কৰি দলৰ সভাপতি লুৰীণজ্যোতি গগৈয়ে কয়, “মুখ্যমন্ত্ৰী হিমন্ত বিশ্ব শৰ্মাৰ প্ৰত্যক্ষ পৃষ্ঠপোষকতাত, তেওঁৰ সহধৰ্মিনী ৰিণিকী ভূঞা শৰ্মা আৰু তেওঁৰ ঘনিষ্ঠ ব্যক্তি জড়িত হৈ থকা কোম্পানীয়ে অবৈধভাৱে ৰাষ্ট্ৰীয় স্বাস্থ্য অভিযান চমুকৈ এন এইচ এমৰ পৰা পি পি ই কিট আৰু চেনিটাইজাৰ যোগানৰ ঠিকা লাভ কৰিছিল আৰু উক্ত সামগ্ৰী বজাৰ দৰতকৈ ৪৩১ শতাংশলৈকে অধিক মূল্যত যোগান ধৰি অত্যধিক মুনাফা আদায় কৰিছিল৷”\nলগতে পঢ়ক: লক্ষ্য মুখ্যমন্ত্ৰী! পি পি ই কীট পিন্ধি ধৰ্ণা প্ৰদেশ কংগ্ৰেছৰ; চিবিআই-ইডিৰ দ্বাৰা তদন্তৰ দাবী\nজাতীয় পৰিষদে কোভিডকালীন ব্যয়ৰ যাৱতীয় খৰচৰ হিচাপ কেন্দ্ৰীয় চৰকাৰৰ অধীনস্থ কোনোবা প্ৰতিষ্ঠানৰ দ্বাৰা কৰোৱাবলৈ ভাৰতৰ প্ৰধানমন্ত্ৰীক দাবী জনায়৷\nক’ভিডৰ সময়ত ৰিণিকী ভূঞা শৰ্মাৰ জে বি এছ ইণ্ডাষ্ট্ৰীজ আৰু মুখ্যমন্ত্ৰীৰ ঘনিষ্ঠ ঘনশ্যাম ধানুকাৰ মেডিটাইম হেল্থকেয়াৰ লিঃয়ে এন এইচ এমৰ পৰা স্বাভাৱিকতকৈ ৬৫ শতাংশ অধিক দৰত পি পি ই কিট আৰু অন্য চিকিৎসা সামগ্ৰী ক্ৰয় কৰিছিল৷ আনহাতে, এন এইচ এমে ধনুকাৰ কোম্পানী জি আৰ ডি ফাৰ্মাচিউটিকেলছে ৪৩১ শতাংশ অধিক দামত চেনিটাইজাৰ ক্ৰয় কৰিছিল বুলি গগৈয়ে পুনৰ কয়।\nএন এইচ এমে ৫০০ মিঃ লিঃৰ যিটো চেনিটাইজাৰৰ বটল অন্য কোম্পানীৰ পৰা মাত্ৰ ৯৪.৪০ টকা দৰত ক্ৰয় কৰিছিল, সেই একেই ছেনিটাইজাৰ ধনুকাৰ কোম্পানীৰ পৰা ক্ৰয় কৰিছিল ২৩১.৮৭ টকা দৰত৷ ৰিণিকী ভূঞা শৰ্মা আৰু ঘনশ্যাম ধনুকা তথা তেওঁৰ পিতৃ অশোক ধনুকাৰ মাজৰ ব্যৱসায়িক সম্পৰ্কৰ বিষয়েও বিস্তৃত তথ্য উক্ত সংবাদ প্ৰতিষ্ঠান দুটাই ৰাজহুৱা কৰে৷\nতেওঁ পুনৰ কয়, “অসমৰ ৰাইজক ক’ভিডৰ নামত পণবন্দী কৰি ডঃ হিমন্ত বিশ্ব শৰ্মাই নিজৰ পৰিয়াল আৰু তেওঁৰ অতি ঘনিষ্ঠ ধনুকা পৰিয়ালক মুনাফা লাভৰ সকলো সুবিধা কৰি দিয়া বিষয়টোৰ উচ্চ পৰ্যায়ৰ তদন্তৰ প্ৰয়োজন।”\nঅসম জাতীয় পৰিষদে ইতিপূৰ্বে পি পি কিট যোগানৰ বাবদ হোৱা অনিয়ম, ক’ভিড প্ৰতিৰোধৰ নামত হোৱা সকলো খৰচৰ কোনোবা কেন্দ্ৰীয় সংস্থাৰ দ্বাৰা তদন্ত কৰোৱাৰ দাবীৰে ভাৰতৰ প্ৰধানমন্ত্ৰীলৈ স্মাৰকপত্ৰ প্ৰেৰণ কৰিছে।\nএইবাৰ চেনিটাইজাৰ যোগানৰ নামত নতুন কেলেংকাৰী পোহৰলৈ অহাৰ পিছত প্ৰধানমন্ত্ৰীলৈ দলে পুনৰ স্মাৰকপত্ৰ প্ৰেৰণ কৰি পূৰ্বৰ দাবী দোহাৰিব বুলিও গগৈয়ে জানিবলৈ দিয়ে।\nলগতে পঢ়ক: দৰা নোহোৱাকৈ বিয়া যুৱতীৰ! অৱশেষত বিয়াৰ দিন ঠিক কৰি হনিমুনৰ সিদ্ধান্তও ল’লে বিন্দুৱে\nমুখ্যমন্ত্ৰীৰ পত্নী ৰিণিকী ভূঞা শৰ্মা আৰু তেওঁলোকৰ পুত্ৰ নন্দিল বিশ্ব শৰ্মাৰ নাম জড়িত হৈ থকা আৰ বি ৰিয়েলটর্ছ নামৰ কোম্পানীটোৰ কলকাতাস্থিত এনে ব্যৱসায়িক প্ৰতিষ্ঠানৰ সৈতে লেনদেন আছে যাৰ সৈতে দিল্লীৰ কেজৰিৱাল চৰকাৰৰ অলপতে গ্ৰেপ্তাৰ হোৱা মন্ত্ৰী সত্যেন্দ্ৰ জৈনৰ তথাকথিত অবৈধ লেনদেনৰ সম্পর্ক থকাৰ অভিযোগ উত্থাপন হৈছিল, সেই বিষয়টোও তদন্তৰ আওতালৈ আনিব লাগে৷” লুৰীণজ্যোতি গগৈয়ে লগতে কয়।


সুবাস : ক্ৰন্দসী হৃদয়\nকাৰ হাতত ভৰ দি মই নীলা আকাশৰ তলত খোজ কাঢ়িব শিকিলো..! দেউতাৰ জপৰা কেঁকোৰা চুলিবোৰ ময়েই খামুচি সৰাই দিয়া মনত পৰে..! লাহে লাহে দৌৰিব পৰা হলো..! বাইদেউৰ দীঘল ফ্ৰকটো পিন্ধি কিমান বাৰ যে উজুতি খালো হিচাব নাই..! হাঁহিত উত্ৰাৱল হৈ পৰা দেউতাৰ মুখত আঙুলি সুমুৱাই দি ফেঁকুৰি কান্দো..! পখিলা দেখুৱাই আৰু দেখুৱাই ডুবু ডুবু বেলিৰ ৰং ..! কঁপি কঁপি থকা তামোল গছৰ পাতলৈ এটি পাতল চৰাই উৰি যায়..! মই তেতিয়া নিশ্চুপ ..! হাত দুখনেৰে সাবটি ধৰো দেউতাক..! বুকুৰ মাজত সোমাই পৰো ..! মই হেৰাই যাওঁ অন্যতম ভাল লগাৰ সুখত..! বন্ধ চকু দুটা মোৰ দেউতাই আলফুলে লাৰি থাকে..! মই টোপনি যাওঁ পৃথিৱীৰ প্ৰথম সুখত..!\nশ্ৰদ্ধাৰ মা' ,\nআপুনি হেৰাই যোৱাৰ পৰাই মোক দেউতাই অকলশৰীয়া কৰা নাই..! আপোনাৰ পৰা যিখিনি পালো হয় অন্তহীন মৰম ভালপোৱাৰ স্পৰ্শ সেই আটাইখিনি মই দেউতাৰ বুকুত মুখ গুজি গোটেই পৃথিৱীখনকে পাইছো..! আপুনি দুখঃ নকৰিব মা' মই ভালেই আছো..! মাত্ৰ কেতিয়াবা মনত পৰিলে অলপ চকু পানী বোৱাই দিও আপোনাৰ নামত..! দেউতাই তেতিয়া কি কৰে জানা মা'_\nমোক বলিয়াৰ দৰে চুমা খাই ..! অহ্ দেউতাই মোক বলিয়াৰ দৰে চুমা খাই..! নেজানো আপোনাৰ সলনি মোক পোৱাৰ আনন্দ কিজানি সেয়া..! আপোনাৰ আশাবোৰ আত্মাৰ লগত উৰি গৈছে নহ্ মা'..! আশাবোৰ জানো দেউতাৰ লগতেই আলোচনা কৰা নাছিলা..! দেউতা আছে নহয় চিন্তাৰ কাৰণ নাই..! মোৰ মুখখন দেখি দেউতাই জগত পাহৰে..! দেউতাৰ লগতে শোঁ মই..! তেওঁৰ উজাগৰী নিশাত মোক বুকুত সুমুৱাই লয়..! সুখত ডুবাই ৰাখে কষ্ট নিদিয়াকৈ ..!দেউতাই পুনৰ বিয়া ন'হল এদিন কাৰোবাক কৈ আছিল অকৃত্ৰিম মৰম ভালপোৱা ওৰেটো জীৱন মোৰ ঋষভৰ মাতৃৰ লগত..! নতুনকৈ কোনোবা আহিলে তাইক মই পাহৰিব লাগিব..! মই পুনৰ বিয়া নহও..! চা' মা দেউতাই আজিও তোমাক ভাল পাই..! দেউতাৰ ভৰসা আজিকালি মই..! মোৰ লগৰবোৰে চিগাৰেট খোৱা আৰম্ভ কৰিছে..! ছোৱালী দেখিলে সুঁহুৰি বজাই..! মই হে নেজানো সেইবোৰ কৰিব একো..! মোক বেঙা বুলি জোকাই..! কিন্তু মা' মই দুৰ্দান্ত খেলুৱৈ আজিকালি আহিবাচোন কেতিয়াবা পুৱতি নিশা সপোনত মই তোমাক ইচ্ছাৰ কথাবোৰ কম..!\nচকু কপালত উঠাই সুধিবাচোন আৰু কি কি জান্\nসকলোবোৰ কম শপত ..! দেউতাৰ বয়স হৈছে আজিকালি নিৰ্জনতা বিচাৰি ফুৰে..! নিৰ্জনতা বিচাৰিলে কি হব..! আমাৰ যে জিমি, মনত আছে নে তোমাৰ তাই গৈ দেউতাৰ পিচফালে বহি লয় কু-কুঁৱাই..! দেউতাৰ সংগী বৰ্তমান জিমি আৰু মই ..! কেতিয়াবা দেউতাই গভীৰ চিন্তাত মগ্ন হৈ চিগাৰেট হুপি থাকে..!\nএদিন দেউতাৰ ডায়েৰীখন মেলি চোৱাত পাইছিলো ক্লিনিক আৰু চৰকাৰী হাস্পতাল..! মাক ভৰ্তি কৰিছিল চৰকাৰী হাস্পতালত ..! সেইদিনা বোলে ডাক্টৰ জন অহা নাছিল ..!\nদেউতাই এইটো কথা ভাবিব পাৰে মা'\nক্লিনিকত যদি তোমাক ভৰ্তি কৰিলে হয়\nমই কিজানি আজিও তোমাক আমনি কৰিব পাৰিলো হয়\nমা' মা' বুলি ....